Afrasheem ge maraa gulhigen Salafaai Shaheem ah fiyavalhu alhaidheyn edhi majileehun faas koffi | Mihaaru\nއަފްރާޝީމްގެ މަރުގެ މައްސަލައިގައި ރިޔާސީ ކޮމިޝަނުން ސަލަފަށް ބޮޑެތި ތުހުމަތުތަކެއް ކުރި މައްސަލައިގައި އެ ޖަމިއްޔާގެ އިސް ބޭފުޅުން ނޫސްވެރިންނާ ވާހަކަ ދައްކަވަނީ. --- ފޮޓޯ: ހުސެއިން ވަހީދު/ މިހާރު\nއަފްރާޝީމްގެ މަރާ ގުޅިގެން ސަލަފާއި ޝަހީމަށް ފިޔަވަޅު އަޅައިދޭން އެދި މަޖިލިހުން ފާސްކޮށްފި\n26 ނޮވެމްބަރ 2019 - 13:41 33 comments\nގޮތް ނޭނގޭ މަރުތަކާއި މީހުން ގެއްލުވައިލުމުގެ މައްސަލަތައް ތަހުގީގު ކުރަން އެކުލަވާލި ރިޔާސީ ކޮމިޝަނުން، އަފްރާޝީމްގެ މަރާ ގުޅޭ ގޮތުން އެކުލަވާލި ރިޕޯޓްގައި ގިނަ ބަޔަކަށް ތުހުމަތު ކުރި އެވެ. އަދި ރިޔާސީ ކޮމިޝަންގެ ރިޕޯޓު ދިރާސާކޮށް ސަލާމަތީ ހިދުމަތްތަކާ ބެހޭ ކޮމިޓީން 11 ރިކޮމަންޑޭޝަނެއް ކޮމިޓީ ރިޕޯޓުގައި ހިމެނި އެވެ. މަޖިލިހުން އެ ރިޕޯޓު ފާސް ކުރީ އެ ރިކޮމަންޑޭޝަންތަކާ އެކުގަ އެވެ.\nސަލާމަތީ ހިދުމަތްތަކާ ބެހޭ ކޮމިޓީ ރިޕޯޓު މަޖިލިހުން ފާސް ކުރީ 47 މެމްބަރުންގެ އަޣުލަބިއްޔަތުންނެވެ. ކޮމިޓީ ރިޕޯޓު ފާސް ކުރަން ނުފެންނަ ކަމަށް 10 މެމްބަރަކު ވޯޓު ދެއްވި އެވެ.\nރިޔާސީ ކޮމިޝަނުން ބުނީ އަފްރާޝީމް އަވަހާރަކޮށްލި ހަމަލާ ރޭވީ މާލޭގައި ކުށުގެ އަމަލުތައް ހިންގަމުން ދިޔަ އަޒްލިފް ރައޫފް ކަމަށާއި އޭނާއާ އެކަން ހަވާލުކުރީ ދީނީ ގޮތުން އަފްރާޝީމާ ޚިޔާލު ތަފާތުވާ ބައެއް ކަމަށެވެ. އަފްރާޝީމް އަވަހާރަކޮށްލުމުގައި ފައިސާ ބަދަލުވެފައިވާ ގޮތުގައި ބަދަލުކުރެވިފައިވާ ފައިސާގެ މިންވަރު ދެނެގަތުމަށް ކުރި ދިރާސާގައި ގިނަ އަދަދެއްގެ މީހުންގެ ނަންތައް ވެސް ކޮމިޝަނުން ފާހަގަ ކުރި އެވެ.\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު.---ފޮޓޯ: ޕީޕީއެމް\nShaheem ah kuri thuhumathuge hageegathakee koba?\nރިޕޯޓުގައިވާ ގޮތުން އަފްރާޝިމްގެ މަރާ ގުޅޭ ގޮތުން ހިންގާފައިވާ އެކިއެކި ކަންކަމުގައި ޝާމިލްވާ ހައްދުފަހަނައަޅާފައިވާ ފިކުރުގެ ޖަމާއަތްތައް ތަފްސީލްކޮށްދީފައިވާ އިރު، އޭގެ ތެރޭގައި ސަލަފް ހިމެނެ އެވެ. ސަލަފްގެ އިތުރުން ދެން ހިމެނެނީ ރާއްޖޭގައި ހިންގާ އަލްގައިދާ ޖަމާއަތާއި އައިއެސް އަށް ބައިއަތު ހިފި ޖަމާއަތާއި ޖަބްހަތުއްނުސްރާ އަށް ވާގިވެރިވާ އަލްގައިދާ ޖަމާއަތެވެ.\nCommission ge report gai alhugandumennah thuhumathu koffaeh neiy: Salaf\nމިދިޔަ ރިޔާސީ އިންތިހާބުގައި ކުރީގެ ރައީސް އަބްދުﷲ ޔާމީންގެ ރަނިންމޭޓު ޑރ. ޝަހީމަށް ރިޔާސީ ކޮމިޝަނުން ކުރާ ތުހުމަތަކީ ކޮމިޝަންގެ ތަހުގީގަށް ތެދު ނޫން މައުލޫމާތު ދިނުމާއި މައުލޫމާތު ހިއްސާ ކުރަން ޖެހޭ ވަގުތުގައި އެކަން ހިއްސާ ނުކުރުމާއި މައުލޫމާތު ގަސްދުގައި ސިއްރު ކުރުމެވެ.\nރިޔާސީ ކޮމިޝަންގައި ފާހަގަ ކުރި ކަންކަމާ ގުޅިގެން ޝަހީމާއި ސަލަފުން ވަނީ އެކަން ދޮގުކޮށްފަ އެވެ. ނަމަވެސް މަޖިލިހުން ފާސް ކުރި ރިޕޯޓުގައި ވަނީ ޖިނާއީ ކުށްތައް ހިންގާފައިވާ ކަމަށް ރިޔާސީ ކޮމިޝަންގެ ރިޕޯޓުގައި ފާހަގަކުރި އެންމެންނާ މެދުގައި ލަސްނުކޮށް ގާނޫނީ ގޮތުން ފިޔަވަޅު އެޅުމަށެވެ.\nދީނީ އިލްމުވެރިޔާ، އަދި ރައްޔިތުންގެ މަޖިލިހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ.\nމަޖިލިހުން ފާސް ކުރި ބައެއް ރިކޮމަންޑޭޝަންތަކުގެ ތެރޭގައި ވަނީ ހުމާމާއި ޝާނާއި 18 އަހަރުން ދަށުގެ ކުއްޖާގެ އިތުރުން އަފްރާޝީމް އަވަހާރަކޮށްލި ރޭ ހ. ފުންވިލު ކައިރީގައި ހުރި ކްރަސްޓީސް ރެސްޓޯރަންޓުގައި ޖަރީމާ ހިންގުމުގައި ބައިވެރިވި ކަމަށް ތުހުމަތު ކުރެވޭ މީހުންނާއި ގޭގެ ސިޑިމަތީގައި ހަރަކާތްތެރިވި މީހުންނާ މެދުގައި ފިޔަވަޅު އަޅަން އެދިފަ އެވެ. އަދި ރިޕޯޓުގައި ފާހަގަކޮށްފައި ހުރި އެންމެން މިހާރު ތިބި ތަންތަނާއި އެމީހުން ކުރާ މަސައްކަތް ހޯދަން މަޖިލިހުން ފާސްކުރި ރިކޮމަންޑޭޝަނެއްގައި ހިމަނާފައިވެ އެވެ.\nއަފްރާޝީމްގެ މަރުގެ މައްސަލައާ ގުޅިގެން ހަރުކަށި ފިކުރުގެ ހަރަކާތްތައް ހިންގުމަށް ފައިސާ ބަދަލުކުރެވިފައިވާ ގޮތް ދެނެގަތުމަށް ސަލަފްގެ 2012 އިން ފެށިގެން 2008 އަށް ހަރަދު ހިނގާފައިވާ ގޮތާއި އަހަރީ ހިސާބުތަކުގެ ތަފްސީލުތައް ކަމާބެހޭ އިދާރާތައް މެދުވެރިކޮށް ހޯދަން ވެސް ކޮމިޓީ ރިޕޯޓުގައި ހިމެނި އެވެ.\nދީނީ ހަރުކަށި ފިކުރުގެ ހަރަކާތްތައް ހިންގުމަށް އެކި މީހުން ހިންގާފައިވާ ފައިސާގެ މުއާމަލާތްތަކުގެ ތަފްސީލް މޯލްޑިވްސް މަނިޓަރީ އޮތޯރިޓީ (އެމްއެމްއޭ) މެދުވެރިކޮށް ކޮމިޓީ އަށް ހޯދައި، އެމީހުންނާ މެދުގައި ފިޔަވަޅު އެޅުމަށް ކަމާ ބެހޭ ފަރާތްތަކަށް އެންގުމަށް ވެސް މަޖިލިހުގެ ނިންމުމުގައިވެ އެވެ.\nމީގެއިތުރުން އަފްރާޝީމްގެ މައްސަލައިގައި ރާއްޖެ އިން ބޭރަށް ފުރައިގެން ދިޔަ މީހުންގެ މައުލޫމާތުތައް މޯލްޑިވްސް އިމިގްރޭޝަން މެދުވެރިކޮށް ހޯދުމަށް ވެސް ރިކޮމަންޑޭޝަންގެ ތެރޭގައި ހިމެނެ އެވެ.\nރިޔާސީ ކޮމިޝަންގެ ރިޕޯޓުގައި ފާހަގަކުރި ހަރުކަށި ފިކުރުގެ ޖަމާއަތްތަކާއި އަފްރާޝީމްގެ މައްސަލައިގައި އެކި މިންވަރަށް އެނގިތިބެ، ސިއްރު ކުރި މީހުންނާ މެދުގައި ލަސްނުކޮށް ގާނޫނީ ފިޔަވަޅު އަޅަން އެދިފަ އެވެ.\nAfrasheem aai Rilwan ge massalaiga fiyavalhu alhaane meeheh commission akah bune eh nudhevey: Imran\nއަފްރާޝީމްގެ މަރުގެ މައްސަލައިގައި ޝާމިލްވާ ހުރިހާ އެންމެންނާ މެދުގައި ފިޔަވަޅު އަޅައި ދިނުމަށް މަޖިލިހުން އެދުނު އިރު، އެ މައްސަލައިގައި ރިޔާސީ ކޮމިޝަނުން ތައްޔާރު ކުރި ރިޕޯޓުގައި އެއްވެސް މީހަކު ހައްޔަރުކޮށް، ދައުވާ ކުރުމުގެ ޖާގައެއް ނެތް ކަމަށް އެ ކޮމިޝަނުން ބުނެފައިވާ ކަމަށް ހޯމް މިނިސްޓަރު އިމްރާން އަބްދުﷲ ރައްޔިތުންގެ މަޖިލިހުގައި މިއަދު ވަނި ވިދާޅުވެފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ޑރ. އަފްރާޝީމް ޖަމިއްޔަތުލް ސަލަފު ޑރ. މުހައްމަދު ޝަހީމް އަލީ ސައީދު ޑރ. އަފްރާޝީމް އަވަހާރަކޮށްލުން


Breaking: Kanrantu bill boduvumun Makunudhoo gai ihuthijaaju kuranee\nކަރަންޓް ބިލް ބޮޑުކަމަށް ބުނެ މަކުނުދޫ ފެނަކަ އޮފީސް ކައިރީގައި އެރަށު ޒުވާނުން އިހްތިޖާޖްކުރަނީ-- ފޮޓޯ: ކިޔުންތެރިއެއް\nކަރަންޓް ބިލު ބޮޑުވުމުން މަކުނުދޫގައި އިހްތިޖާޖްކުރަނީ\nހުސްވި އޭޕްރީލްމަހުގެ ކަރަންޓް ބިލް އާދަޔާ ހިލާފަށް ބޮޑުކަމަށް ބުނެ ހދ މަކުނުދޫ ފެނަކަ އޮފީސް ކުރިމަތީގައި އެރަށު ޒުވާނުން އިޖްތިޖާޖްކުރަމުން އެބަދެ އެވެ.\nމަކުނުދޫގައި މިހާރު ކުރިއަށްދާ އިހްތިޖާޖުގެ ބައިވެރިޔަކު ކޭއޯއަށް މައުލޫމާތު ދެމުން ބުނީ، މިދިޔަ އޭޕްރީލްމަހުގެ ކަރަންޓް ބިލް އާދަޔާ ހިލާފަށް ބޮޑުކަން ފާހަގަކުރެވޭ ކަމަށެވެ. އެގޮތުން ބައެއް ގޭބިސީތަކުގެ ބިލަށް 500-400 ރުފިޔާގެ ދެމެދު އިތުރުވެފައިވާ ކަމަށެވެ.\n"ބައެއް ގެތަކަށް އެބަހުރި މީގެ ކުރިން ދުވަހަކުވެސް ނާރާހާ ބޮޑުކޮށް އަރާފައި." މަކުނުދޫން ވާހަކަ ދެއްކި މީހަކު ބުންޏެވެ.\nގިނަ އަދަދެއްގެ ޒުވާނުން މި އިހްތިޖާޖުގައި ބައިވެރިވަމުންދާއިރު އެ މީހުން ފުރަތަމަ އެދުނީ ފެނަކަ ސްޓޭޝަން މެނޭޖަރާ ބައްދަލުކުރުމަށް ކަމަށެވެ. އެކަމަކު މެނޭޖަރު އެ މީހުންނާ ބައްދަލުކުރަން ދެކޮޅު ހެދުމުން މުޒާހަރާގެ ބައިވެރިން މިހާރު ތިބީ ފެނަކަ އިންޖީނުގެ ތެރޭގައި ކަމަށް އެރަށުން ވާހަކަދެއްކި މީހާ ބުންޏެވެ.\nއެ ސަރަހައްދުގައި މިވަގުތު ހުރި މަކުނުދޫ ކައުންސިލްގެ ނައިބު ރައީސް އަހުމަދު ވާފިރު ވިދާޅުވީ، ކަރަންޓް ބިލް މިފަހަރު އާދަޔާ ހިލާފަށް ބޮޑުކަން ފާހަގަކުރެވޭ ކަމަށާއި އެގޮތުން އޭނާގެ އަމިއްލަ ގެޔާއި ވިޔަފާރިކުރާ ތަންތަނުގެ ކަރަންޓް ބިލް ދެ ގުނަވެފައިވާ ކަމަށެވެ.\nވާފިރު ވިދާޅުވީ 350 ރުފިޔާ އަރާ ގޭބިސީއަކަށް މިދިޔަމަހުގެ ބިލްގައި 800 ރުފިޔާ އަރާފައިވާ ކަމަށެވެ. އަދި 2000 ރުފިޔާ އަރާ ތަންތަނަށް 4000 ރުފިޔާ އަރާގައިވާކަން ފާހަގަކުރެވޭކަމަށް ވާފިރު ވިދާޅުވި އެވެ.\nއޭނާ ވިދާޅުވީ އާންމުކޮށް ކަރަންޓް ބޭނުންކުރާނީ އެއްވަރަކަށް ކަމަށާއި މިދިޔަ 2019 ވަނަ އަހަރުން ފެށިގެން ދޭތެރެ ދޭތެރެއިން އާދަޔާ ހިލާފަށް ކަރަންޓް ބިލް ބޮޑުވާ މައްސަލަ އެރަށުގައި ފާހަގަކުރެވި އެކަން ކައުންސިލްގެ ފަރާތުން ފެނަކައާވެސް ހިއްސާކުރި ކަމަށެވެ. އެކަމަކު މިހާތަނަށް އައިއިރުވެސް އެހެން ދިމާވާ މައްސަލަ ފެނަކައިން ސާފުކޮށްދީފައިނުވާކަމަށް ވާފިރު ވިދާޅުވި އެވެ.\nއެހެން ބައެއް ރަށްރަށުންވެސް އެޕްރީލްމަހުގެ ކަރަންޓް ބިލް ބޮޑުކަމުގެ ޝަކުވާ އަންނަނީ ލިބެމުންނެވެ.\nކޮވިޑް ޖެހިގެން 64 އަހަރުގެ މީހަކު މަރުވެއްޖެ\nކޮވިޑް ޖެހިގެން އިތުރު މީހަކު މަރުވެއްޖެ، މަރުވި މީހުންގެ އަދަދު 19 އަށް\nއޮގަސްޓް މަހު 2373 މީހަކަށް ކޮވިޑް ޖެހޭނެކަމަށް ލަފާކޮށްފި


Southampton Kolhah Jehi9Goal Aaeku United in Record Akaa Hamakoffi - Vaguthu\nސައުތެމްޓަން ކޮޅަށް ޖެހި ނުވަ ގޯލާއެކު ޔުނައިޓެޑުން ރެކޯޑަކާއި ހަމަކޮށްފި\nއިނގިރޭސި ޕްރިމިއަރ ލީގުގައި ސައުތެމްޓަން ކޮޅަށް ޖެހި ނުވަ ގޯލާއެކު މެންޗެސްޓަރ ޔުނައިޓެޑުން މީގެކުރިން ހަދާފައިވާ އިނގިރޭސި ޕްރިމިއަރ ލީގުގެ ރެކޯޑަކާއި އަރާ ހަމަކޮށްފިއެވެ.\nޔުނައިޓެޑުގެ ދަނޑުގައި ކުޅުނު މި މެޗު އެ ޓީމު ކާމިޔާބުކޮށްފައިވަނީ 9-0 ގެ ނަތީޖާއަކުންނެވެ. މި މެޗުގައި ގިނަވަގުތު ބޯޅަ ހިފަހައްޓައިގެން މޮޅަށް ކުޅެފައިވަނީ ޔުނައިޓެޑުންނެވެ. އަދި ގޯލުޖަހާނެ ގިނަ ފުރުސަތުތަކެއް އެ ޓީމުން ތަނަވަސްކޮށްފައެވެ.\nޔުނައިޓެޑުން ވަނީ 1995 ވަނަ އަހަރު އިޕްސްވިޗް ޓައުން އާއި ދެކޮޅަށް ކުޅުނު މެޗުގައި9ގޯލު ޖަހާފައެވެ. އެފަހަރު ހޯދި މޮޅަކީ ޕްރިމިއަރ ލީގުގެ ތާރީހުގައި އެންމެ ފަރަގު ބޮޑުކޮށް ޓީމެއް މޮޅުވި ފަހަރެވެ. ސައުތެމްޓަން އަތުން ރޭ ހޯދި މި މޮޅާއެކު ޔުނައިޓެޑުން މި ވަނީ އެ ރެކޯޑާއި އަރާ ހަމަކޮށްފައެވެ. މި އަދަދަށް ގޯލު ޖަހައިގެން ދެން ރެކޯޑު ހެދީ 2019 ގައި ލެސްޓާ ސިޓީންނެވެ. އެއީ ސައުތެމްޓަން އާޢި ވާދަކޮށެވެ.\nމެޗު ފަށައިގެން ދެވަނަ މިނެޓުގައި ސައުތެމްޓަންގެ އަލެކްސެންޑަރ ޖަންކެވިޗް އަށް ވަނީ ރަތްކާޑު ދައްކާފައެވެ. އޭނާއަށް ރަތްކާޑު ދައްކާފައިވަނީ ކުރި ނުރައްކާތެރި ފައުލަކާއި ގުޅިގެންނެވެ. މެޗުގައި ޔުނައިޓެޑުގެ ނުވަ ގޯލު ޖަހައިދިން ކުޅުންތެރިންނަކީ އާރޮން ވެން ބިސާކާ އައި މާކަސް ރަޝްފޯޑް އާއި އެޑިންސަން ކަވާނީ އާއި އެންތަނީ މާޝިއަލް ޖެހި ދެ ގޯލުގެ އިތުރުން ސްކޮޓް މެކްޓޮމިނޭ އާއި ބްރޫނޯ ފެނާންޑޭޒް އަދި ޑެނިއަލް ޖޭމްސް އެވެ. ދެން ޖެހި ގޯލަކީ ސައުތެމްޓަން ކުޅުންތެރިއެއް އަތުން ބައިކޮޅަށް ވަން ގޯލެކެވެ.\nސޯލްޝެއާގެ ކޯޗުކަމުގެ ދަށުން ޔުނައިޓެޑަށް ބޮޑެތި ބަދަލުތަކެއް ގެނެސްފަައިވެއެވެ. އަދި ގިނަ ރެކޯޑުތަކެއްވެސް އާކޮށްފައިވެއެވެ. މީގެތެރޭގައި އެ ކުލަބުގެ ތާރީހުގައި 2000-01 ގެ ސީޒަނަށްފަހު ހަ ގޯލާއެކު މެޗެއް ކާމިޔާބުކޮށްފައިވަނީ ނިމިދިޔަ ޑިސެމްބަރު މަހު ލީޑްސް ޔުނައިޓެޑް އަތުން 6-2 ގެ ނަތީޖާއަކުންނެވެ.\nމި މޮޅާއެކު ޔުނައިޓެޑް ވަނީ ތާވަލުގެ އެއްވަނައިގައި އޮތް މެންޗެސްޓަރ ސިޓީއާއި ޕޮއިންޓުގެ ގޮތުން ހަމަހަމަކޮށްފަައެވެ. ޖުމްލަ 44 ޕޮއިންޓް ދެ ޓީމަށްވެސް ލިބޭއިރު ޔުނައިޓެޑް ދެވަނައިގައި އޮތީ ލަނޑުގެ ތަފާތުންނެވެ. ނަމަވެސް ލީގުގައި މިރޭ ބާންލީއާއި ސިޓީ ބައްދަލުކުރާ މެޗުގެ ނަތީޖާ ނިކުންނަ ގޮތަކުން ސިޓީއަށް އިތުރު ޕޮއިންޓްތަކެއް ލިބި، ފަރަގު ބޮޑުކުރެވޭނެ އެވެ.\nފެބުރުއަރީ 3, 2021 09:28\nފޯކައިދޫ އިން ވެސް ތިޔަށްވުރެ ރަނގަޅަށްް ކުޅޭނެ...\nފެބުރުއަރީ 3, 2021 13:45\nފިސާރި މޮޅެއް ތިއޮތީ ވެވިފައި..


Guardiola ge thafaathu handhaan thakeh Madrid aa gulhifai\nގާޑިއޯލާ ބާސާއަށް ކޯޗް ކޮށްދިން އިރު\nޗެމްޕިއަންސް ލީގްގެ ދެ ވަނަ ބުރުގައި މިރޭ، ރެއާލް މެޑްރިޑާއި މެންޗެސްޓާ ސިޓީ، މެޑްރިޑްގެ ސެންތިއާގޯ ބޭނެބެއު ސްޓޭޑިއަމްގައި ކުޅޭ މެޗަކީ އޭނާއަށް ވަރަށް ހާއްސަ ހަނދާންތަކެއް ގެނެސްދޭނެ މެޗެއް ކަމަށް ސިޓީގެ ކޯޗް ޕެޕް ގާޑިއޯލާ ބުނެފި އެވެ.\nގާޑިއޯލާ ބާސާގެ ކުރީގެ ކުޅުންތެރިޔެކެވެ. އަދި އެ ޓީމަށް އެންމެ ގިނަ ކާމިޔާބުތައް ހޯދައިން އެއް ކޯޗެވެ. ކޮންމެ ޓީމެއްގައި ގާޑިއޯލާ ހުއްޓަސް، އޭނާ އަބަދުވެސް ބާސެލޯނާ ތަމްސީލު ކުރެ އެވެ. ގަމީހުގައި ޖަހާލާ ރިބަން ފަށަކުން ނަމަވެސް އޭނާގެ ހިތް އަބަދުވެސް އޮންނަނީ ބާސާ އާ ގުޅިފަ އެވެ.\nފުޓްބޯޅައިގައި ބާސެލޯނާ އާއި އެންމެ ވާދަ ވެރި ކުލަބަކީ ރެއާލް މެޑްރިޑެވެ. އެވާދަވެރިކަން ގޮސް ގާޑިއޯލާވެސް ގުޅުވައި ދެއެވެ. މިރޭގެ މެޗުގެ ކުރިން ވާހަކަ ދައްކަމުން ގާޑިއޯލާ ބުނީ ކުޅުންތެރިޔެއްގެ ގޮތުގައި އޭނާ ވަރަށް ގިނަ ފަހަރަށް ރެއާލްގެ ދަނޑުގައި ބަލިވެފައިވާ ކަމަށެވެ. ނަމަވެސް ކޯޗެއްގެ ގޮތުގައި މެޑްރިޑްގެ ދަނޑުގައި ތަޖުރިބާ ކޮށްފައި ވަނީ ކާމިޔާބެވެ.\nއޭނާގެ އެންމެ ހާއްސަ ކާމިޔާބަކީ 2009 ވަނަ އަހަރުގެ ސްޕެނިޝް ލީގްގެ މެޑްރިޑްގެ ދަނޑުގައި އެ ޓީމު ބަލިކޮށް ކާމިޔާބު ކުރުމެވެ.\n"މި ސްޓޭޑިއަމްއަށް އައުމަކީ އަހަންނަށް ލިބޭ ހައްސަ އުފަލެއް،" މެޑްރިޑްގެ ބާނެބެއު ސްޓޭޑިއަމްގައި މިރޭ ކުޅޭ މެޗުގެ ޕްރީ މެޗު ޕްރެސް ކޮންފަރެންސްގައި ވާހަކަ ދައްކަމުން ގާޑިއޯލާ ބުންޏެވެ. "މިއީ ދުނިޔޭގެ އެންމެ ވަރުގަދަ އެއް ސްޓޭޑިއަމް، މި ސްޓޭޑިއަމްއަށް އައުމަކީ އަހަންނަށް އަހަންނަށް ވަރަށް ހާއްސަ ޝަރަފެއް."\n"ކުޅުންތެރިޔެއްގެ ގޮތުގައި އަހަރެން ވަނީ ވަރަށް ގިނަ ފަހަރަށް މި ސްޓޭޑިއަމް ބަލިވެފަ، މި ދަނޑުގައި އަހަރެންގެ އެންމެ އުފާވެރި ހަދަނާކީ 6-2 ންް ރެއާލް ބަލިކޮށް 2009 ގެ ލީޑް ކާމިޔާބު ކުރުން، އުފާ ވަނީ މިދަނޑުގައި 6-2 ން މޮޅުވީމަކަށް ނޫން، ނަމަވެސް މި ދަނޑުގައި އަހަރެމެންނަށް ލީގް ކާމިޔާބު ކުރެވުނީމަ."\nރެއާލް މެޑްރިޑްގެ ކޯޗް ޒައިނުއްދީން ޒިދާން ބުނާ ގޮތުން މިވަގަތު ދުނިޔޭގައި ހުރި އެންމެ މޮޅު ކޯޗަކީ ގާޑިއޯލާ އެވެ. ޒިދާން ކޯޗަކަށް ވުމުގެ ކުރިން އޭނާ ވަނީ ގާޑިއޯލާ ބަޔާން މިޔުނިކްގެ ކޯޗަކަށް ހުރިއިރު އެ ޓީމުގެ ޕްރެކްޓިސްތައް ބަލަން ގޮސްފަ އެވެ.\nއެކަމަށް އިޝާރާތްކޮށް ގާޑިއޯލާ ބުނީ، ދުނިޔޭގެ އުފެދުނު އެންމެ މޮޅު ކުޅުންތެރިންގެ ތެރޭގައ ހިމޭނޭ ކުޅުންތެރިޔަކު ކޯޗަކަށް ވުމުގެ ކުރިން، އޭނާ މަސައްކަތް ކުރާ ޓީމެއްގެ ޕްރެކްޓިސް ބަލަން އައުމަކީ އޭނާގެ ޓީމަށްވެސް ލިބުނު އުފަލެއް ކަމަށެވެ. އަދި ބުނީ ކޯޗެއްގެ ގޮތުގައި ޒިދާން ހޯދާފައިވަ ކަމިޔަބަކީ ފުޓްބޯޅައަށް ލިބުނު ބޮޑު ކުރިއެރުމެއް ކަމަށާއި އެހެން ކޯޗަކަށް ދެން ޗެމްޕިއަންސް ލީގް ޖެހިޖެހިގެން ތިން ފަހަރު ހޯދުމަކީ ފަސޭހަ ކަމަކަށް ނުވާނެ ކަމަށެވެ.\nމެންޗެސްޓާ ސިޓީ ރެއާލް މެޑްރިޑް ޕެޕް ގާޑިއޯލާ + ޒައިނުއްދީން ޒިދާން ޒައިނުއްދީން ޒިދާން ޗެމްޕިއަންސް ލީގް


Kaivenee gai mahsala jehuneetha? ehen vihyaa hahlu kurey!\nކައިވެނީގައި މައްސަލަ ޖެހުނީތަ؟ އެހެންވިއްޔާ ހައްލުކުރޭ!\nކޮންމެ މީހަކު ވެސް ކައިވެނި ކުރަނީ ހުވަފެންތަކަކާއެކު އެވެ. މުޅި ހަޔާތް އެކީގައި އުޅުމަށް ވައުދުވެގެންނެވެ. ނަމަވެސް ކައިވެންޏަށް މާގިނަ ދުވަސްތަކެއް ނުވަނީސް ކައިވެނީގައި މައްސަލަތައް ޖެހެން ފަށަނީ މަދު ފަހަރަކު ނޫނެވެ. ރާއްޖެއަކީ ވެސް މި މައްސަލަ ބޮޑު ގައުމެކެވެ. އެކަން ރާއްޖޭގެ ވަރީގެ ތަފާސް ހިސާބުތައް ބަލާލުމުން ސާފުވެގެންދެއެވެ.\nގިނަ މީހުންނަށް ކައިވެނީގައި ޖެހޭ މައްސަލަތައް ހައްލުކުރާކަށް ނޭނގޭ އެވެ. އޭގެ ސަބަބުން ދެމީހުންޖެހެނީ ދުރުވާށެވެ. ނަމަވެސް މިއީ އެންމެ ރަނގަޅު ގޮތަށް ނުވެދާނެއެވެ. ކައިވެނީގެ މައްސަލަތައް ހައްލުކުރަން މަސައްކަތް ކުރާށެވެ. އެގޮތުން ކުރެވިދާނެ ބައެއް ކަންތައްތަކަށް ބަލާލާނަމެވެ.\n1- އަމިއްލަ އިހުސާސްތައް ހިފެހެއްޓުން\nބައެއް ފަހަރަށް އަމިއްލަ އިހުސާސްތައް ހިފަހައްޓަންޖެހޭނެ ފުރުސަތުތައް ހަޔާތުގައި އަންނާނެއެވެ. އަދި ބައިވެރިޔާގެ އިހުސާސްތައް ދެމެގަނެ، އެކަން ކަމަށް ސަމާލުކަން ދޭން ވާނެއެވެ. ކަމެއްގައި ދެމީހުން ޒުވާބެއް ކުރާ ނަމަވެސް ޒުވާބު އިތުރަށް ހޫނު ވެގެން ނުދާނީ އެކެއްގެ އިހުސާސްތައް މައިތިރިކޮށްގެންނެވެ.\n2- ޒުވާބުނުކޮށް އަޑުއެހުން\nބައިވެރިޔާ ދައްކާ ވާހަކަ އަޑުއެހުމަކީ މުހިންމު ކަމެކެވެ. އެކަމެއްގައި ބައިވެރިޔާ ނުބައިވި ނަމަވެސް އޭނާ ދައްކާ ވާހަކަތައް އަޑުއަހައި، އެ ވާހަކަތަކާ ޒުވާބުނުކޮށް މަޑުމަތިރި ކަމާއެކު ވާހަކަ ދައްކާށެވެ. ޒުވާބުކުރަން ވެއްޖަނަމަ ގުޅުން ނެތިކޮށްގޮސް، ކައިވެނި ރޫޅެން އޮންނަނީ ކައިރިވެފައެވެ.\n3- ކަންކަން ހިއްސާކުރުން\nދިރިއުޅުމުގައި ދިމާވާ ކަންކަން، ބައިވެރިޔާއާ ހިއްސާކުރުމަކީ ވަރަށް މުހިންމު ކަމެކެވެ. ކަންކަން ފޮރުވާނަމަ ބައިވެރިޔާ ދެމެދު އޮންނަ ގުޅުމަށް ބުރޫއަރައި ގުޅުން ދުރުވެދެއެވެ. ދެ މީހުންނަށް ދިމާވާ ކަންކަން އެކަނި ތިބެ، އެކަކު އަނެއްކަކާ ހިއްސާކުރުމަކީ ގުޅުން ބަދަހިކުރުމަށް ވަރަށް ރަނގަޅު ކަމެކެވެ. މީގެ ސަބަބުން ތިމާއަށް ހިންހަމަ ޖެހުން ލިބެއެވެ. އުފާވެރިކަން ލިބިގެންދާނެއެވެ. ކަންކަން ހިއްސާކުރުމަކީ ޖަޒުބާތީ ގޮތުން ވެސް ދެ މީހުން އިތުރަށް ގުޅިގެން ދާނެ ކަމެކެވެ.\n4- ޕްރޮފެޝަނަލް ސަޕޯޓް ހޯދުން\nދެމަފިރިން އެކުގައި ވާހަކަ ދައްކައި، މައްސަލަތައް ހައްލު ކުރުމަށް މަސައްކަތް ކުރުމުން ވެސް މައްސަލަތައް ހައްލުނުވާނަމަ ޕްރޮފެޝަނަލެއްގެ އެހީ ހޯދިދާނެއެވެ. ކައުންސިލިން ހޯދި ދާނެ އެވެ. ނުވަތަ ސައިކޮލަޖިސްޓަކާ ވެސް ބައްދަލުކޮށްލުމަކީ ރަނގަޅު ކަމެކެވެ.\n5- ބައިވެރިޔާއާއެކު އުފާވެރި ވަގުތަކެއް ހޭދަކުރުން\nބައިވެރިޔާ ގޮވައިގެން ދުއްވާލަން ގޮސް ނުވަތަ އެކަކުގައި ކާން ދިއުމަކީ ވަރަށް މުހިންމު ކަމެކެވެ. ނުވަތަ އެކީގައި ޗުއްޓީއަށް ގޮސްލައި މަޖާކޮށްލުމަކީ ގުޅުން ބަދަހިވެ، ގުޅުން ހަރުދަނާވެގެންދާނެ އެވެ. އަދި މައްސަލަތަކަށް ވެސް ހައްލު ލިބިގެންދާނެ އެވެ.\nއޮޅިގެން އިތުރު ފަސް އަހަރު ޖަލުގައި!\nކޮވިޑް ނަތީޖާއަށް މަކަރު ހަދަނިކޮށް ފަޅާއަރައިފި\nބުރަ މަސައްކަތުން މަތީ މާކްސް ހޯދި ކުއްޖެއް!


M7 ge foitha salhi, foi season ves salhi – adduLIVE\nLast Updated: August 23, 11:33\nއެމް7 ގެ ފޮތްތައް ސަޅި، ފޮތް ސީޒަން ވެސް ސަޅި\nJan 08, 2019, 09:55 އަލީ ހުޒާމް\nޒަމާނުއްސުރެ ފޮތްބައި އަޅާފައި ދޭ ރަތް ކުލައިގެ ބޮޑު ކޮތަޅު ދޫކޮށްލައި، އުފުލާލެވޭ ގޮތަށް އަތްގަނޑު ލައިގެން ހަދާފައިވާ ޖާލު ކަރުދާސް ފޮށިން ފޮތް މޫސުމަށް އިންގިލާބެއް ގެނުވި އެމް7 އިން މި ފަހަރު ވެސް ތަފާތު ކަމެއް ކޮށްފި އެވެ. މި ވާހަކަ ދައްކަން ތަންކޮޅެއް ލަސްވެއްޖެ ކަމަށް ބައެއް މީހުންނަށް ހީވެދާނެ އެވެ. ނަމަވެސް ލަހެއް ނުވެ އެވެ.\nދިރާސީ އާ އަހަރަށް ސްކޫލުތަކާއި ބެލެނިވެރިން އަދި ދަރިވަރުން ތައްޔާރުވަމުން ދާއިރު، އެމް7 އިން މިފަހަރު ކުރި ތަފާތު ކަމަކީ ޖަޒީރާ ފޮތް ބައި ތައާރަފުކުރުމެވެ.\nޖަޒީރާ މި ލަފުޒު ގިނަ ބައެއްގެ ދޫ މައްޗަށް ފަސޭހަވެފައިވާއިރު، އެމް7 ޖަޒީރާ ފޮތްބައިގައި ޑްރޯވިން ބްލޮކާއި، ގްރާފް ޕެޑާއި، މޮނިޓަރު ފޮތުގެ އިތުރުން އާދައިގެ ފޮތް ވެސް ހިމެނެ އެވެ. މި ބާތްވަތްތަކުގައި ތަފާތު ކުލަތައް ލިބެން އެބަ ހުއްޓެވެ. ގިނަ ބަޔަކަށް އެ ފޮތްތައް ކަމުދިޔަ އެވެ.\nއެމް7ގެ ޖެނެރަލް މެނޭޖަރު އިބްރާހިމް ރަޝީދު ވިދާޅުވި ގޮތުގައި މި ފަހަރުގެ ފޮތްތަކަށް އެވަރުގެ ބޮޑު ތަރުހީބެއް ލިބިގެންދިޔަ ސަބަބުތަކެއް އެބަ ހުއްޓެވެ. ޖަޒީރާ ތީމްގައި ޑިޒައިންގެ ފޮތްތަކަށް ވުމުގެ އިތުރުން، ކޮލެޓީ ފޮތަށް ވުމަކީ މައިގަނޑު ސަބަބެވެ. އަދި ބުކްޝޮޕަށް ފޮތް ލިސްޓް ހިފައިގެން ޒިޔާރަތްކޮށްލުމުން ނުލާހިކު ނަލަކޮށް ތައްޔާރުކޮށްފައިވާ ކަރުދާސް ފޮއްޓެއްގައި ހުރިހާ ފޮތަކާއި އެހެން ސާމާނު ލިބުމަކީ ވެސް މި ފަހަރުގެ އެމް7 ގެ ފޮތް ސީޒަން، އެހެން ފަހަރުތަކެކޭ ވެސް އެއްގޮތަށް ތަފާތުވި ސަބަބެކެވެ.\n"ފޮތް ގަންނަން ބޭނުންވާ ފަރާތްތަކަށް އަޅުގަނޑުމެން ޑެލިވަރީ ވެސް ކޮށްގެން، އަދި ރަށްރަށުގައި މި މަަސައްކަތުގައި ވޮލެންޓިއަރކޮށް ވެސް ބައެއް ފަރާތްތަކުން ފޮތް ބައި ޑެލިވަރީކޮށް ދިނުމުގައި އެހީ ތެރި އެބަވޭ،" އޭނާ ވިދާޅުވި އެވެ.\n"މި ފަހަރުގެ ފޮތް ސީޒަން ވަރަށް ކާމިޔާބު. މިހާރު އެންމެ ކޮލިޓީ ފޮތްތަކާއި ސާމާނު ދަނީ ހުސްވަމުން."\nއެމް7 އިން ޑިސެމްބަރ 10 ފެށި ބެކް ޓު ސްކޫލް ޕްރޮމޯޝަން ނިމޭނީ މި މަހުގެ 15 ގަ އެވެ.


Viheumaa gulhigen bolun isthashi feybun - Hali News\nވިހެއުމާ ގުޅިގެން ބޮލުން އިސްތަށި ފޭބުން\n19 February 2021, 02:59\nވިހެއުމަށްފަހު ބޮލުން އިސްތަށި ފައިބާ މައްސަލައަކީ އެކަމެއްގެ ހައްލު ހޯދަން ގިނަ މައިން ސައްލާކޮށް އުޅޭ ކަމެކެވެ. ހަމަ އެހެންމެ އެކި މީހުންގެ ލަފައާއި އިރުޝާދުގެ މަތިން، މިކަމަށް ގޭގައި ކުރޭވޭ ތަފާތު ފަރުވާ ވެސް ހޯދާ މައިން މަދެއް ނޫނެވެ.\nކަން ބޮޑު ނުވާށެވެ. ވިހެއުމަށްފަހު މައިމީހާގެ ބޮލުން އިސްތަށި ފޭބުމަކީ އާންމު ކަމެކެވެ. އެއީ ވަގުތީ ކަމެކެވެ. ބައެއް މައިންގެ އިސްތަށިގަނޑު އިހު ހުރިގޮތަށް ރުޖޫއަ ވުމަށް އަހަރެއްހާ ދުވަސް ހޭދަވެއެވެ. ބައެއް މަންމައިންގެ އިސްތަށިގަނޑު ރީތިވާން ހޭދަ ވަނީ މަދު ދުވަސްކޮޅެކެވެ.\nވިހެއުމަށްފަހު އާންމު ގޮތެއްގައި އިސްތަށިފައިބަން ދިމާވަނީ ދެ ސަބަބަކާ ހެދިއެވެ. މީގެ ތެރެއިން އެއް ސަބަބަކީ ވިހެއުމާ ގުޅިގެން ހަށިގަނޑުގެ އީސްޓްރޮޖެން ލެވެލް ދަށްވުމެވެ. ހަށިގަނޑުގެ އީސްޓްރޮޖެން ލެވެލް ދަށްވުމުން، ހަމަހާއި އަށް މަހާ ދެމެދުގެ މުއްދަތެއްގައި މަންމަގެ ބޮލުން އިސްތަށި ފޭބުން ހުއްޓިދެއެވެ. އެއަށް ފަހު އިސްތަށިގަނޑު އިހު ހުރިގޮތަށް ރީތިވާން ފަށައެވެ.\nވިހެއުމާ ގުޅިގެން މައިމީހާގެ ބޮލުން އިސްތަށި ފައިބަން ދިމާވާ އަނެއް ސަބަބަކީ އެނީމިއާ ނޫނީ ޕޯސްޓްޕަރޓާމް ތައިރޮއިޑިޓިސް އެވެ. މިހެން ދިމާވަނީ މާބަނޑު ވުމުގެ ސަބަބުން ހަށިގަނޑުގަޑަށް އަންނަ ބަދަލާ ގުޅިގެން، ތައިރޮއިޑް ލެވެލް އަށް އެއަންނަ ބަދަލާ ގުޅިގެންނެވެ.\nމިކަމާ ބެހޭގޮތުން އަންހެނުންގެ ހާއްސަ ޑޮކްޓަރެއް ކަމުގައިވާ ސަބީހާ އަންޖުމް ވިދާޅުވެފައިވަނީ، ވިހެއުމަށްފަހު މައިމީހާގެ ބޮލުން އިސްތަށިފޭބުން ނުހުއްޓި ދިގުލައިގެން ދާނަމަ، އިސްތަށި އެ ފައިބަނީ ޕޯސްޓްޕަރޓާމް ތައިރޮއިޑިޓިސް ނުވަތަ އެނީމިއާގެ ސަބަބުންނެވެ. މިކަމަށް އޮތް ހައްލަކީ ކަމާބެހޭ ޑޮކްޓަރަކަށް ދެއްކުން ކަމަށް ވެސް އޭނާ ވިދާޅުވެފައިވެއެވެ.\nވިހެއުމަށްފަހު، ބޮލުން އިސްތަށިފައިބައި، އިސްތަށިގަނޑުގެ ރީތިކަން ގެއްލޭނަމަ އަމިއްލަ އަށް ވެސް ކުރެވިދާނެ ކަންތައް އެބަހުއްޓެވެ. އިސްތަށިގަނޑު ރީތި ކުރުމަށްޓަކައި ނުވަތަ ރީތި ކަންމަތީ ގެންގުޅުމަށްޓަކައި، ހަށިގަނޑަށް ފާއިދާހުރި ކާނާއަކީ މުހިންމު ދައުރެއް އަދާ ކުރާ އެއްޗެކެވެ. އެހެން ކަމުން، ކެއުމުގައި ޒިންކް، އަޔަން، ވިޓަމިން ގިނައިން އެކުލެވޭ ކާނާއަށް އިސްކަން ދޭންވާނެއެވެ.\nފައިދާހުރި ކާނާ ކެއުމުގެ އިތުރުން، އިސްތަށިގަނޑުގެ ސްޓައިލް ބަދަލުކޮށް، އިސްތަށިގަނޑުގެ ވޮލިއުމް ގަދަ ކަމަށް ދައްކުވައިދޭފަދަ ޝޭމްޕެއް ބޭނުން ކުރުމަކީ ވެސް އިސްތަށިގަނޑުގެ ރީތިކަން ދެމެހެއްޓުމަށް ކުރެވިދާނެ ކަމެކެވެ.\nމީގެ އިތުރަށް ހެއާޑްރައިޔާ ފަދަ އިސްތަށިގަނޑަށް ހޫނުވާ ޒާތުގެ ތަކެތި ބޭނުން ކުރުން ހުއްޓާލަންވާނެއެވެ. އެއީ އެފަދަ ތަކެތީގެ ސަބަބުން އިސްތަށިގަނޑު ބޮޑަށް ހަލާކުވާނެތީއެވެ.\nވިހެއުމަށްފަހު ވެސް އިހު އޮތް ރީތި އިސްތަށިގަނޑު ރުޖޫއަ ކުރުމަށް ބައެއް މައިން ވިޓަމިންސް ބޭނުން ކޮށް އުޅެއެވެ. ނަމަވެސް ވިޓަމިން ފަދަ ބޭހެއް ބޭނުން ކުރާނަމަ އެންމެ ރަނގަޅު ގޮތަކީ، ޑޮކްޓަރެއްގެ ލަފާގެ މަތީން ބޭނުން ކުރުމެވެ.\nވިހެމަށްފަހު ހަށިގަނޑަށް އަންނަ ތަފާތު ބަދަލުތަކަށް ހޭލުންތެރިވެ ތިބުމަކީ ވަރަށް މުހިންމު ކަމެކެވެ.


America maskayi kuranee Iran ge rayyithun maran: Zairf\nއިރާންގެ ފޮރިން މިނިސްޓަރު ޖަވާދު ޒާރިފް\nއެމެރިކާއިން އިރާނަށް ދަތިކުރުމުގެ ފިޔަވަޅު އަޅާފައިވަނީ ގަސްތުގައި އިރާންގެ ރައްޔިތުން މަރައި އީރާނުގެ އިގްތިސޯދު ހަލާކު ކުރަން ކަމަސް އިރާންގެ ފޮރިން މިނިސްޓަރު ޖަވާދު ޒާރިފް ވިދާޅުވެއްޖެ އެވެ.\nނިއުޔޯކުގައި ހުންނަ އދ. އޮފީހުގައި ވާހަކަފުޅު ދައްކަވަމުން ޒާރިފް ވިދާޅުވީ، އެމެރިކާއިން އަޅައިފައިވާ ދަތިކުރުމުގެ ފިޔަވަޅުތަކުގެ ތެރޭގައި ބެލެސްޓިކް މިސައިލް ބޭނުން ކުރުން މަނާކޮށްފައިވާ ކަމަށެވެ. ޒާރިފް ވިދާޅުވީ، ބެލެސްޓިކް މިސައިލަކީ އެމެރިކާ އާއި އެމެރިކާއަށް ވާގިވެރިވާ އައުވާނުންގެ ކިބައިން ސަލާމަތްވާން ކޮންމެހެން ބޭނުންކުރަންޖެހޭ ހަތިޔާރެއް ކަމަށެވެ.\n"އެމެރިކާއިން ދަނީ ގަސްދުގައި އިރާންގެ އާންމު ރައްޔިތުން މަރުވާނެ ގޮތް ގޮތަށް ފިޔަވަޅު އަޅަމުން، އެ ފިޔަވަޅުތަކުގެ ބޭނުމަކީ ނާޖާއިޒު ގޮތުގައި އިރާނާއި އިރާންގެ ސިޔާސީ ފަރާތްތައް ބޭނުން ކުރުން،" ޒާރިފް ވިދާޅުވި އެވެ.\nއެމެރިކާއިން އަޅައިފައިވާ ދަތިކުރުމުގެ ސަބަބުން އިގްތިސޯދީ ކުރިއެރުމަށް މަސައްކަތް ނުކުރެވޭ ކަމަށް އިޝާރާތް ކުރައްވާ ޒާރިފް ވަނީ އެއީ ވަރަށް ބޮޑު ކަންބޮނޑުވުމެއްގެ ގޮތު އދ. ގައި ފާޅު ކުރައްވާފަ އެވެ. އަދި ވިދާޅުވީ ފިޔަވަޅުތަކުގެ ސަބަބުން އިރާންގެ ހޮސްޕިޓަލްތަކަށާއި ފާމަސީތަކަށް ބޭނުންވާ ބޭސް ނުލިބުގެ އިތުރުން ކާބޯތަކެތި މިހާރު އިރާންގައި ތަދު ވެފައިވާ ކަމަށެވެ.\nއިރާނަށް ދަތިކުރުމުގެ ފިޔަވަޅު އެމެރިކާއިން އަޅާފައިވަނީ، މީގެ ތިން އަހަރު ކުރިން ހެދި ނިއުކްލިއާ އެއްބަސްވުމުގައި ބަޔާން ކޮށްފައިވާ މިންވަރަށްވުރެ އިތުރަށް ޔޫރޭނިއަމް ފައްކާ ކުރުމުންނާއި، މިސައިލްތަކެއް ބޭނުން ކޮށްގެން ތެޔޮ ޓޭންކަރުތަކަކަށް ހަމަލާ ދިން މައްސަލައިގަ އެވެ. މީގެ އިތުރުން ޔޫރަޕިއަން ޔޫނިއަން (އީޔޫ) އިން ވެސް ވަނީ އިރާނަށް ދަތިކުރުމުގެ ފިޔަވަޅު އަޅައިފަ އެވެ.\nޒާރިފް ވިދާޅުވީ، އެމެރިކާއިން ދަތިކުރުމުގެ ފިޔަވަޅުތަކަށް ނުބަލައި، ގައުމާއި ރައްޔިތުންގެ ދިފާއުގައި މިސައިލް އަދި ޔޫރޭނިއަމް ފައްކާ ކުރަމުން ގެންދާނެ ކަމަށެވެ.\nޔޫއެން އެމެރިކާ ނިއުކްލިއަ + އީޔޫ އީރާން


Gefulhugai Alifaan Roakohlan Meehaku Ulhefi - Vaguthu\nކައުބަތުﷲ ގެފުޅުގައި އަލިފާން ރޯކޮށްލަން މީހަކު މަސައްކަތްކޮށްފި\nމައްކާގެ ކައުބަތުﷲ ގެކެފުޅުގައި އަލިފާން ރޯކޮށްލަން މަސައްކަތް ކުރި މީހަކު ހުއްޓުވައިފިއެވެ.\nސައުދީގެ ބައެއް މީޑިއާ ތަކުން ރިޕޯޓުކޮށްފައިވާ ގޮތުގައި ޑެންމާކް ނިސްބަތްވާ މީހެކަމަށް ބެލެވޭ މީހަކު މާތް ވެގެންވާ ގެފުޅުގައި ރޯކޮށްލަން މަސައްކަތް ކޮށްފައިވާ ކަމަށެވެ.\nކައުބަތުﷲ ގެފުޅުގައި ރޯކޮށްލަން އެމީހާ މަސައްކަތް ކުރި ވީޑިއޯ މީސް މީޑިއާގައި ވަނީ އާންމުވެފައިވެއެވެ. ވީޑިއޯއިން ފެންނަ ގޮތުގައި، އެމީހާ ގެފުޅު ކައިރިއަށް ޕެޓްރޯލް ފުޅިއެއް ހިފައިގެން ގޮސް، ގެފުޅަށް ޕެޓްރޯލް އުކައެވެ.\nޕެޓްރޯލް އުކުމަަށް ފަހު އަލިފާން ރޯކުރެވުމުގެ ކުރިން އެތަނަށް އެއްވެ ތިބި މީހުން އެމީހާ ހުއްޓުވާ މަންޒަރު މި ވީޑިއޯއިން ފެނެއެވެ، އޭގެ ފަހުން ސައުދީ ސިފައިން އެތަނަށް ގޮސް އެމީހާ ހައްޔަރު ކޮށްގެން ގެންދެއެވެ.\nމީގެ ކުރިން ވެސް ވަނީ ކާބާގައި ތަފާތު ގިނަ މިފަދަ ހާދިސާތަަށް ހިންގާފައެވެ. އޭގެ ތެރޭގައި މާތްވެގެންވާ ހަރަންފުޅުގައި މީހަކު އަމިއްލަ ގައިގަ ރޯކޮއްލައި އަމިއްލަޔަށް މަރުވާން މަސައްކަތް ކުރުންވެސް ހިމެނެއެވެ.\nމިހާދިސާ މިހާރު ތަހުގީގު ކުރަމުންދާއިރު ދާދިފަހުން ވަނީ އުމުރުން 35 އަހަރުގެ ޕާކިސްތާނަށް ނިސްބަތްވާ މީހަކާއި އުމުރުން 26 އަހަރުގެ ބަންގުލަދޭސް އަށް ނިސްބަތްވާ މީހަކު މަސްޖިދުލްޙަރާމްގެ އެންމެ މަތިން ފުންމާލައިގެން އަމިއްލަޔަށް މަރުވެފައެވެ. އެދެ މީހުންވެސް ފުންމާލައިފައިވަނީ މީހުން ތަވާފްކުރާ ތަނަށް ކަމަށް ސައުދީގެ ފުލުހުން ބުނެއެވެ.\nހާދިސާއަށް ފަހު، ދުނިޔޭގެ އެކި ކަންކޮޅުތަކުގެ މުސްލިމުން ވަނީ ކަންބޮޑުވުން ފާޅު ކޮށްފައެވެ.\nސައުދީން ޕާކިސްތާނާއެކު 20 ބިލިއަން ޑޮލަރުގެ ވިޔަފާރީގެ އެއްބަސްވުމަކަށް\nޖުލައި 1, 2018 10:17\nތިމީހާ ތިކުރީ ފޫނެޠްފަޔަށް ފެންފުރުން ކަހަލަ ކަމެއް.\nތިމީހަކަށް ހަލާކު ހުރި?\nޖުލައި 1, 2018 10:55\nއެމީހާއަށް ހަލާކު ހުރި!!!!!\nޖުލައި 1, 2018 14:27\nޖުލައި 1, 2018 19:28\nޑެންމާކްދޯ. އަންނިގެ ފްރެންޑް. އަންނި ވަރަށް އުފާވާނެ\nޖުލައި 1, 2018 21:06\nއުމަރާ ހަވާލުކުރޭ ތި މީހާ..\nޖުލައި 1, 2018 22:55\nޖުލައި 2, 2018 12:31\nޑެންމާކު ސަޕޯޓަރުންވެސް އެހެންވިއްޔާ މިކަމުގައި ހިމެނޭނެތާ ތިބުނާ ގޮތުން ، ދިވެހިންގެ ތެރޭގަވެސް މިކަހަ މޮޔަ ގަމާރު މީހންވެސް ހާދަޙަޔޭ ގިނައީ މިއޮއްަޒަމާނު.ގައި ، އަޅެ ތިވަރުން ކޮމަންޓް ނުކޮއްބަލަ\nޖުލައި 2, 2018 13:48\nޖުލައި 3, 2018 11:31\nޖުލައި 8, 2018 10:24


Asia ge aa fedration gai Rajje himinijje\nއޭޝިއާގެ އާ ފެޑްރޭޝަންގައި ރާއްޖެ ހިމެނިއްޖެ\nއޭޝިއާގެ ސަރަހައްދީ އާ ފުޓްބޯޅަ ޖަމްއިއްޔާ "ސައުތު ވެސްޓް އޭޝިއަން ފުޓްބޯޅަ ފެޑްރޭޝަން" ގައި ރާއްޖެ ހިމެނިއްޖެ އެވެ.\nމިއީ ހުޅަނގު އޭޝިއާގެ ފުޓްބޯޅަ ޖަމްއިއްޔާ (ވާފް) ގެ ބައެއް ގައުމު ތަކާއި ދެކުނު އޭޝިއާގެ ފުޓްބޯޅަ ޖަމްއިއްޔާ (ސާފް) ގެ ބައެއް ގައުމުތަކުން އިސްނަގައިގެން އުފައްދާފައިވާ އާ ފެޑްރޭޝަނެކެވެ.\nސައުދީ އަރަބިއްޔާގެ ޖިއްދާގައި ލޯންޗު ކުރި ދެކުނާއި ހުޅަނގުގެ ފުޓްބޯޅަ ފެޑްރޭޝަންގައި 12 މެންބަރު ގައުމަކުން ހިމެނެ އެވެ. ދެކުނު އޭޝިއާ ސަރަހައްދުން ހިމެނިފައި ވަނީ ރާއްޖޭގެ އިތުރުން ސަރަހައްދުގެ ބާރު އިންޑިއާ އާއި ބަނގުލަދޭޝް، ޝްރީލަންކާ އަދި ޕާކިސްތާން އެވެ. ސާފް ގައި ހިމެނޭ އަނެއް ދެ ގައުމު ކަމަށްވާ ނޭޕާލާއި ބޫޓާން އާ ފެޑްރޭޝަންގައި ހިމެނިފަ އެއް ނުވެ އެވެ.\nސައުތު ވެސްޓް އޭޝިއަން ފުޓްބޯޅަ ފެޑްރޭޝަން ލޯންޗު ކުރުމުގެ ރަސްމިއްޔާތުގެ ތެރެއިން ---\nސައުދީ އަރަބިއްޔާގެ ފުޓްބޯޅަ އެސޯސިއޭޝަންގެ ރައީސް އަދީލް ބިން މުހައްމަދު އިއްޒަތު އާ ހަވާލާދީ އަރަބި ބައެއް މީޑިއާތަކުން ބުނެފައި ވަނީ ސައުތު ވެސްޓް އޭޝިއަން ފުޓްބޯޅަ ފެޑްރޭޝަންގެ ފުރަތަމަ ކޮންގްރެސް ވޯލްޑްކަޕަށް ފަހު ބާއްވާނެ ކަމަށެވެ.\nއާ ފެޑްރޭޝަން ލޯންޗު ކުރުމަށް ބޭއްވި ރަސްމިއްޔާތުގައި، ރާއްޖޭގެ އޮލިމްޕިކް ކޮމިޓީގެ ރައީސް އަދި ދެކުނު އޭޝިއާ ސަރަހައްދު ތަމްސީލު ކުރާ އޭއެފްސީގެ އެގްޒެކެޓިވް ކޮމިޓީގެ މެންބަރު މުހައްމަދު ޝަވީދު ވެސް ބައިވެރި ވެވަޑައިގެންނެވި އެވެ.\nމި ފެޑްރޭޝަނުން ވަނީ އޭޝިއާގައި ބާއްވާ އެންމެ ބޮޑު ސަރަހައްދީ މުބާރާތް މި ފެޑްރޭޝަންގައި ބޭއްވުމަށް ޓާގެޓް ކަނޑައަޅާފަ އެވެ. ނަމަވެސް ސާފް ސަރަހައްދުގެ މުބާރާތް ސެޕްޓެމްބަރު މަހު އޮންނާނެ އެވެ.


Ehmaabandu dheben: 24 aharu fahun maruvee ekugai\nއެއްމާބަނޑު ދެބެން: 24 އަހަރު ފަހުން މަރުވީ އެކުގައި\nޖޯފްރެޑް އާއި އަލްފްރެޑް\nއިންޑިޔާގެ މީރަތުގައި ދިރިއުޅޭ ގްރެގަރީ ރޭމޮންޑް ރަފަޔަލް އަދިވެސް ވަރަށް ރަނގަޅަށް އެ ދުވަސް ހަނދާން އެބަހުއްޓެވެ. އެއީ 1997 ވަނަ އަހަރުގެ އޭޕްރީލް މަހުގެ 23 ވަނަ ދުވަހެވެ. އެ ދުވަހު އޭނާގެ އަންހެނުން ސޯޖާ އެއްމާބަނޑު ދެ ފިރިހެންކުދިން ވިހެއެވެ. ސޯޖާ ވިއްސި ޑޮކްޓަރު އޭނާއަށް ގުޅާފައި އަންހެނުންނާއި ދެބެންގެ ހާލު ވެސް ރަނގަޅު ކަމަށް ބުނި ވަގުތުކޮޅު ގްރެގަރީގެ ހަނދާނުން ދުވަހަކުވެސް ނުފިލާނެ އެވެ.\nއޭނާގެ އެއްމާބަނޑު ދެ ދަރިން ހީވަނީ ހަމަ އެކަކު އަނެކަކުގެ ކޮޕީއެއް ހެނެވެ. އެހާވެސް ދެބެން ވައްތަރެވެ. ޒުވާން ދެމަފިރިން އެމީހުންގެ އެއްމާބަނޑު ދެ ދަރިންނަށް ކީ ޖޯފްރެޑް ވަރްގީސް ގްރެގަރީ އާއި ރަލްފްރެޑް ޖޯޖް ގްރެގަރީ އެވެ.\nއެ ދެބެންގެ ހަޔާތުގެ 24 އަހަރު ހޭދަކުރީ އެކީގަ އެވެ. ކިޔެވުމާއި ކުޅިވަރު ކުޅުމާއި އެނޫންވެސް ކަންކަމުގައި އެމީހުން އަބަދުވެސް އެޅެފައިވަނީ އެކީގަ އެވެ. ސްކޫލު ތައުލީމު ނިންމާލުމަށް ފަހު ދެބެން ވެސް އިޚްތިޔާރުކުރީ ކޮމްޕިއުޓަރު އިންޖިނިއަރިންގެ ރޮނގުން ކުރިޔަށް ދާށެވެ. އެމީހުން އެ ރޮނގުން ކިޔަވާ ޑިގްރީ ހާސިލު ކުރި އެވެ. އަދި ހައިދަރުއާބާދުގެ ކުންފުންޏެއްގައި ވަޒީފާ އަދާކުރަން ފެށި އެވެ.\nކޮވިޑް-19 ޖެހި މި ދެބެން ބަލިވީ ވެސް ހަމަ އެއް ދުވަހަކު އެވެ. އެއީ މިދިޔަ އެޕްރީލް މަހުގެ 24 ވަނަ ދުވަހެވެ. މި ބައްޔާ ގިނަ ދުވަސްތަކެއް ވަންދެން ހަނގުރާމަކުރުމަށް ފަހު ދެބެން ވަނީ މި ދުނިޔެއާ ވަކިވެފަ އެވެ. ހަމަ ދާދި އެކުއެކީގައި ކަހަލަ ގޮތަކަށެވެ. އެކަކު މަރުވިތާ މަދު ގަޑއިރެއްގެ ތެރޭގައި އަނެކަކު މަރުވީ އެވެ.\nރަފައެލް ބުނި ގޮތުގައި ދެބެން ބަލިން ފަސޭހަ ވާނަމަ ވާނީ އެކު އެކީގައި ކަން އޭނާއަށް މާ ކުރިން ވެސް ގަބޫލު ކުރެވެ އެވެ. މަރުވަންޏާ މަރުވާނީ ވެސް އެކު އެކީގައި ކަމަށް އޭނާގެ ހިތް އަބަދުވެސް ބުނާ ކަމަށް ރަފައެލް ބުންޏެވެ.\n"ދެބެން ކުރެ އެއް ކުއްޖަކަށް ދިމާވާ ކަމެއް ހަމަ އަނެއް ކުއްޖާއަށް ވެސް ދިމާވަމުން އައީ. އެ ކުދިން އުފަންވީއްސުރެ އަހަރެމެން ދިޔައީ އެކަން ތަޖުރިބާ ކުރަމުން. ޖޯފްރެޑް މަރުވި ޚަބަރު ލިބުމުން އަހަރެން އަންހެނުން ކައިރީ ބުނިން ރަލްފްރެޑް އަނބުރާ ގެއަކަށް ނާންނާނޭ. ކަންތައްވީ ހަމަ އެހެން. މޭ 13 ވަނަ ދުވަހު ޖޯފްރެންޑް މަރުވިއިރު އޭގެ ފަހުން މަދު ގަޑިއިރުކޮޅެއް ތެރޭ މޭ 14 ވަނަ ދުވަހު އަލްފްރެޑް ވެސް މަރުވީ،" ދެބެންގެ ބައްޕަ ރަފައެލް ބުންޏެވެ.\nރަފައެލް ބުނީ އޭނާގެ ދެބެން ކުރިމަގަށް ވަރަށް ގިނަ ރޭވުންތަކެއް ރާވާފައި ވެއެވެ.\n"ދެބެން ބޭނުންވި އަހަރެމެންނަށް ރަނގަޅު ދިރިއުޅުމެއް ހޯދައިދޭން. އަހަރެމެން ދެމަފިރިންނަކީ ވެސް ޓީޗަރުން. އަހަރެމެން ދަރިން ބޮޑުކުރީ ވަރަށް މިންނަތް މަސައްކަތުން. އެހެންވެ އަހަރެމެންގެ ގުރުބާނީގެ އަގު އަދާކޮށްދޭން ދެބެން މަސައްކަތްކުރަން ނިންމާފައި އޮތީ. ކޮރެއާ ނުވަތަ ޖަރުމަނީ އަށް ގޮސް ވަޒީފާ އަދާކުރަން އެމީހުން އޮތީ ރާވާފައި،" ރަފައެލް ބުންޏެވެ.\nރަފައެލް ބުނީ އޭނާގެ ދެބެން ހުން އައީ ވަރަށް އެކު އެކީގައި ކަހަލަ ގޮތަކަށް ކަމަށާއި ފުރަތަމަ ފަރުވާ ކުރީ ގޭގައި ކަމަށެވެ. ނަމަވެސް އޮކްސިޖަން ލެވެލް ދަށް ވާން ފެށުމުން ޕްރައިވެޓް ހޮސްޕިޓަލެއްގައި އެޑްމިޓް ކުރީ އެވެ.\nދެބެން ވަރަށް ބޮޑަށް ރަނގަޅުވީކަމަށް ވެސް ރަފައެލް ބުންޏެވެ. އަދި ކޮވިޑް ވޯޑުން ނެރެ އާދައިގެ ވޯޑަށް ބަދަލުކުރަން ވެސް ޑޮކްޓަރުން އުޅުނު ކަމަށް އޭނާ ބުންޏެވެ.\n"އަހަރެން ބުނިން އަދި ވާނުވާ ބަލާލަން ދެ ދުވަހު ކޮވިޑް ވޯޑުގައި ބާއްވާލަދޭށޭ. ދެން ކުއްލިއަކަށް މޭ 13 ވަނަ ދުވަހު އައި ފޯނު ކޯލުން އަހަރެމެންގެ ދިރިއުޅުން މުޅިން ފުނޑުފުނޑުވި،" ރަފައެލް ބުންޏެވެ.\nއޭނާ ބުނި ގޮތުގައި ރަލްފްރެޑްގެ އެންމެ ފަހު ކޯލް އޭނާގެ މަންމައަށް ލިބުނުއިރު ޖޯފްރެޑް ދުނިޔެ ދޫކޮށްފި އެވެ. ނަމަވެސް އެ ވާހަކަ އަލްފްރެޑް ކައިރީ އޭނާގެ މަންމަ ނުބުނެ ސިއްރު ކުރީ އެވެ.\n"ރަލްފްރެޑް އޭނާގެ މަންމަ ކައިރީ ބުނި މިހާ ވަރަށް ބޮޑުތަން ރަނގަޅޭ. ޖޯފްރެޑްގެ ހާލަކީ ކޮބައިހޭ. އޭރު ޖޯފްރެޑް މަރުވެފައިވާތީ އަހަރެމެން ވާހަކައެއް ހަދާލައިގެން ޖޯފްރެޑް ދިއްލީ ހޮސްޕިޓަލަކަށް ބަދަލު ކުރަން ޖެހުނިއްޔޭ ބުނިން. ނަމަވެސް ރަލްފްރެޑް އަށް އޭރު ވަނީ ޖޯފްރެޑް ދުނިޔޭގައި ނެތް ކަމުގެ އިހްސާސް ކުރެވިފަ. އެހެންވެ އޭނާގެ މަންމަ ކައިރީ ބުނި ތި ހަދަނީ ދޮގޭ،" ރަފައެލް ކިޔައިދިނެވެ.\nރަލްފްރެޑް އޭނާގެ މަންމައަށް ގުޅިތާ ކުޑަ އިރުކޮޅެއްފަހުން ކުއްލިއަކަށް ހާލު ބޮޑުވެ މަރުވީ އެވެ.


Yoothu leedarship prograamaai hiuman raits difendaas treiningai kulhudhuhfusheege6dharivaraku harakaairerivamun ebadhey\nޔޫތު ލީޑަރޝިޕް ޕްރޮގްރާމާއި ހިއުމަން ރައިޓްސް ޑިފެންޑާސް ޓްރެއިނިންގައި ކުޅުދުއްފުށީގެ6ދަރިވަރަކު ހަރަކާތްރެރިވަމުން އެބަދޭ\nޔޫތު ލީޑަރޝިޕް ޕްރޮގްރާމާއި ހިއުމަން ރައިޓްސް ޑިފެންޑާސް ޓްރެއިނިންގައި ކުޅުދުއްފުށީގެ6ދަރިވަރަކު ހަރަކާތްރެރިވަމުން އެބަދެއެވެ.\nއިއްޔެ ބަނޑޮސް އައިލެންޑް ރިސޯޓްގައި ފެށުނު ޔޫތު ލީޑަރޝިޕް ޕްރޮގްރާމަކީ ބަނޑޮހާއި ޔޫ.އެން.އީ.ޕީ.އޭ އާއި، އިންސްޓިޓިއުޓް އޮފް ގަވަރނަންސް އެންޑް ޑެވެލޮޕްމެންޓާއި ޑިމޮކްރަސީ ހައުސް ގުޅިގެން އަންނަ ޑިސެމްބަރު މަހުގެ 15 ގެ ނިޔަލަށް ކުރިއަށްގެންދާ ޕްރޮގްރާމެކެވެ. ބައިވެރިންގެ ނިދުމާއި ކެއުމުގެ އިންތިޒާމް ބަނޑޮހުގައި ހަމަޖެހިފައިވާއިރު ސެޝަންތައް ވެސް ކުރިއަށް ދަނީ ބަނޑޮސް ގައެވެ. މި ޕްރޮގްރާމްގެ ތެރޭގައި މާލޭގެ އެކިއެކި މުއައްސަސާތަކަށް ޒިޔާރަތްކޮށް ހެދުމަށް ވެސް ވަނީ ހަމަޖެހިފައެވެ.\nޤާނޫނު އަސާސީ ދުވަހު ދެއްކުމަށް ތައްޔާރުކުރެވޭ ޒުވާނުންގެ މާދިރީ އާއެކު ނިމިގެންދާ މި ޕްރޮގްރާމްގައި 16 އަހަރާއި 21 އަހަރާއި ދެމެދުގެ 40 ބައިވެރިއަކު ވަނީ ބައިވެރި ވެފައެވެ. އޭގެ ތެރޭގައި ހިމެނޭ ކުޅުދުއްފުށީގެ4ކުދިންގެ ތެރެއިން3ކުދިންނަކީ މިއަހަރު ގްރޭޑް 11 ގައި ތައުލީމް ޙާޞިލު ކުރަމުންދާ ދަރިވަރުންނެވެ. އެއީ ސަބްރިއްޔަތު ހުސައިން އޮޅުގިރި، އައްސަދު ހަސަން އަރާހަނދު، އަދި ހަސަން މޫސާ ޕެޓޫނިޔާ އެވެ. މީގެ އިތުރުން ހިމެނިފައި ވަނީ ކުޅުދުއްފުށީ ސަހަރާދޮށުގޭ އައިމިނަތު ސަމާ މޫސާ އެވެ.\n2010 ވަނަ އަހަރުން ފެށިގެން ޔޫތު ލީޑަރޝިޕް ޕްރޮގްރާމްގެ ނަމުގައި ޑިމޮކްރަސީ ހައުސް އިން އިސްނަގައިގެން ކުރިއަށް ގެންދާ ޕްރޮގްރާމުގައި މީގެ ކުރީ ދެފަހަރެއްގެ މަތިން ކުޅުދުއްފުށީގެ7ކުއްޖަކު ވަނީ ތަމްރީންވެ، ޒުވާނުންގެ މާދިރީގައި ވަކާލާތު ކޮށްފައެވެ.\nހިއުމަން ރައިޓްސް ޑިފެންޑާރސް ތަމްރީން ކުރުމުގެ ވޯކްޝޮޕްގައި ވެސް ކުޅުދުއްފުށީގެ ދެ ކުއްޖަކު ދަނީ ހަރަކާތްތެރި ވަމުންނެވެ. މޯލްޑިވްސް ޑިމޮކްރަސީ ނެޓްވޯރކް އިން ހިންގާ މި ވޯކްޝޮޕް ކުރިއަށް ދަނީ ސ. ގަން އައިލެންޑް ރިޓްރީޓްގައެވެ. މި ވޯކްޝޮޕް ނިންމާ އިވަލުއޭޝަން ޓެސްޓުން ފާސްވާ ކުދިން ހިއުމަން ރައިޓްސް ޑިފެންޑާރސްގެ ގޮތުގައި އޮފިޝަލްކޮށް ކަނޑައެޅިގެންދާނެ އެވެ. ޖުމްލަ 38 ދަރިވަރުން ބައިވެރިވާ މި ވޯކްޝޮޕްގައި ކުޅުދުއްފުށިން ބައިވެރިވެފައިވަނީ ރަސްފުށި، އަބްދުﷲ އިބްރާހިމާއި، އަފީފާ އާދަމް ތުޅާގިރިއެވެ. މި ވޯކްޝޮޕް މިއަދުން ފެށިގެން އަންނަ މަހުގެ5ގެ ނިޔަލަށް ކުރިއަށްދާނެއެވެ.


Magumatheegai Dhuhvamun Phone Aa Kulheynama Mi Board Ah Engeyne - Vaguthu\nމަގުމަތީގައި ދުއްވަމުން ފޯނާ ކުޅޭނަމަ މި ބޯޑަށް އެނގޭނެ\nފޯނާ ކުޅެމުން އެއްގަމު އުޅަނދު ފަހަރު ދުއްވުމަކީ މިއަދު ރާއްޖޭގައިވެސް އަދި ދުނިޔޭގެ އެހެން ހިސާބުތަކުގައިވެސް އާއްމުވެފައިވާ ބޮޑު މައްސަލައެކެވެ. މިކަމުގެ ސަބަބުން ނުރައްކާތެރި އެކްސިޑެންޓްތައް ހިނގާފައިވާކަމަށާއި، އެފަދަ އެކްސިޑެންޓުތައް އިތުރުވަމުންދާކަމަށްވެސް، ކަމާ ބެހޭ ފަރާތްތަކުން އަންނަނީ ހާމަކުރަމުންނެވެ.\nމިފަދަ ކަންކަމަކީ ހަމައެކަނި މީހުން ކައިރިއަށް ގޮސްގެން ވާހަކަ ދައްކައިގެން ނުވަތަ ހޭލުންތެރިކޮށްގެން ކުރެވޭނެ ކަމެއް ނޫންކަމަށް، ކަމުގެ މާހިރުންވެސް އަންނަނީ ގަބޫލު ކުރަމުންނެވެ. އެހެންކަމުން، އެހެން އުކުޅުތައް ބޭނުންކޮށްގެން، މި މައްސަލަ ހައްލުކުރުމަށް އެފަރާތްތަކުންވެސް ވަނީ އަމާޒު ހިފާފައެވެ.\nއެގޮތުން، މަގުމަތިން ދުއްވާފައި ދާއިރު، ފޯނު ބޭނުންކުރާނަމަ، އެކަން އާއްމުކޮށް ފެންނަން ހުންނަ ބޯޑެއް ޓެސްޓުކުރުުމުގެ މަސައްކަތް މިހާރުވަނީ ފަށާފައެވެ. އިނގިރޭސިވިލާތުގެ ނޯވިޗް ސިޓީގައި މި ބޯޑު ޓެސްޓުކުރުމުގެ މަސައްކަތްތައް މިހާރު ދަނީ ކުރިއަށެވެ.\nބައެއް ނޫސްތަކުން ބުނެފައިވާ ގޮތުގައި، ކާރުގައި ފޯނު ބޭނުންކުރާނަމަ، ކާރުގައި ހުންނަ ވަސީލަތަކުން، މަގުމަތީގައި ހުންނަ ބޯޑަކަށް އެނގިގެންދާނެއެވެ. އަދި، ވަގުތުން މި ބޯޑު ދިއްލޭނެއެވެ. ބޯޑު ދިއްލުމުން، މަގުމަތީގައި އެވަގުތު ތިބޭ އެހެން ފަރާތްތަކަށްވެސް، ބޯޑު ކައިރިން ދުއްވާފައި ދިޔަ ކާރުގައި، މީހަކު ފޯނު ބޭނުންކުރާކަން ދެނެގަނެވޭނެއެވެ.\nމި ޓެކްނޮލޮޖީ ޓެސްޓުކުރަން ފަށާފައިވީނަމަވެސް، މީގައި އަދިވެސް މައްސަލަތަކެއް އުޅޭކަމަށް ގިނަ ފަރާތްތަކުން ފާހަގަކުރެއެވެ. އެގޮތުން، ކާރު ތެރޭގައި ފޯނު ބޭނުންކުރަނީ ޑްރައިވަރު ކަމެއް ނުވަތަ އެހެން ފަސިންޖަރަކު ކަމެއް ނޭނގޭނެއެވެ. ފަސިންޖަރަކު ފޯނު ބޭނުންކުރި ކަމުގައިވިޔަސް، ބޯޑުން ދިއްލޭނެއެވެ.\nހަމައެހެންމެ، މިއީ ވަރަށް އަގުބޮޑު ޓެކްނޮލޮޖީއެއްކަމަށްވެސް މައުލޫމާތު ލިބެއެވެ. އެގޮތުން، މިފަދަ އެންމެ ބޯޑެއްވެސް އުފެއްދެނީ 8000 އެމެރިކާ ޑޮލަރު ޚަރަދުކޮށްގެން ކަމަށްވާއިރު، ބޮޑު ސިޓީއެއް މިފަދަ ބޯޑުން ކަވަރުކުރުން ވާނީ ވަރަށް ދަތިކަމަކަށެވެ.\nދަގަނޑު ފިލައެއް ވެއްޓި، މީހެއްގެ ފައިގެ އިނގިލިތައް ބުރިވެއްޖެ\nޓެކްސީއެއްގެ ފުރޮޅު އަރާ މީހެއްގެ އިނގިއްޔެއްގެ ބައެއް ވަކިވެއްޖެ\nހިނގާފައި ދަނިކޮށް އިއްޔެ ވެހިކަލަކުން ޖެހުނު މީހާ އޮތީ ކޯމާއެއްގައި


SunOnline: India in Australia ah dhaa meehunnah jalu hukumeh\nއިންޑިއާއިން އޮސްޓްރޭލިއާއަށްދާ މީހުންނަށް ޖަލު ހުކުމެއް\nރުގިއްޔާ މުހައްމަދު މޫސާ 01 May 2021, 14:33\nއޮސްޓްރޭލިއާއިން ވަނީ އިންޑިއާއިން އެގައުމަށް ދަތުުރު ކުރުން މަނާކޮށްފަ -- ފޮޓޯ: ރޮއިޓާސް\nކެންބެރާ (މެއި 1): ކޮވިޑް-19އިގެ ނުރައްކަލާ ހެދި އިންޑިއާއިން އޮސްޓްރޭލިއާއަށް މީހުން ދަތުރު ކުރުން މަނާކޮށްފައި ވަނިކޮށް، އެފަދަ ދަތުރެއް ކުރާ ބަޔަކަށް ގިނަވެގެން ފަސް އަހަރުގެ ޖަލު ހުކުމެއް ތަންފީޒު ކުރަން ޖެހިދާނެ ކަމަށް އޮސްޓްރޭލިއާއިން ބުނެފި އެވެ.\nމިދިޔަ އަންގާރަ ދުވަހު އޮސްޓްރޭލިއާއިން ވަނީ އެގައުމަށް ދާން އޮތް އިންޑިއާގެ ސީދާ ފްލައިޓުތައް މިމަހުގެ މެދާ ޖެހެންދެން ކެންސަލްކޮށްފަ އެވެ. އަދި އެގައުމުގެ ހެލްތު މިނިސްޓްރީން ވަނީ އޮސްޓްރޭލިއާއަށް ދިޔުމުގެ 14 ދުވަސް ކުރިން އިންޑިއާއަށް ގޮސްފައިވާ މީހަކަށް، އަންނަ ހޯމަ ދުވަހުން ފެށިގެން އެގައުމަށް ނުވަދެވޭނެ ކަމަށް ބުނެފަ އެވެ. އެހެންކަމުން އިންޑިއާގައި ތިބި ނުވަތަ އެގައުމަށް ދަތުރު ކުރާ އޮސްޓްރޭލިއާގެ ރައްޔިތުންނަށްވެސް ދެން އެހެން ގައުމެއްގައި 14 ދުވަސް ހޭދަ ކުރުމުން ނޫނީ އެނބުރި ގައުމަށް ނުދެވޭނެ އެވެ.\nއޮސްޓްރޭލިއާގެ ހެލްތު މިނިސްޓްރީން ބުނި ގޮތުގައި އެ ގަވާއިދާ ހިލާފުވާ ބަޔަކު ގިނަ ވެގެން ފަސް އަހަރަށް ޖަލަށް ލާން ހުކުމް ކުރެވިދާނެ އެވެ. އަދި އެ މީހަކު 66،000 އޮސްޓްރޭލިއާ ޑޮލަރުން ޖޫރިމަނާ ކުރެވިދާނެ އެވެ. އެ މިނިސްޓްރީން ބުނި ގޮތުގައި އެފަދަ ހަރުކަށި ފިޔަވަޅު އަޅަން ނިންމީ "އޮސްޓްރޭލިއާގައި ކަރަންޓީނުވެގެން ތިބި މީހުންގެ ތެރެއިން އިންޑިއާއަށް ދަތުރު ކުރި މީހުންގެ ފަރާތުން ކޮވިޑް-19 ފެންނަ މިންވަރަށް ބަލާފަ" އެވެ. އަދި އެ ގަވާއިދަށް ބަދަލު ގެނައުމާ ބެހޭ ގޮތުން ދެން ގޮތެއް ނިންމާނީ މި މަހުގެ 15އިގަ އެވެ.\nއޮސްޓްރޭލިއާގެ މީޑިއާތަކުން ބުނި ގޮތުގައި އެއީ އެގައުމުގެ ރައްޔިތުން އަމިއްލަ ގައުމަށް އެނބުރި ދިޔުމަކީ ޖިނާއީ ކުށަކަށް ހެދި ފުރަތަމަ ފަހަރެވެ. އަދި އިންސާނީ ހައްގުތަކަށް މަސައްކަތް ކުރާ ޖަމިއްޔާތަކުން ވަނީ އެ ގަވާއިދު ކުށްވެރިކޮށް، މީހުންނަށް އަދަބު ދިނުމުގެ ބަދަލުގައި ކަރަންޓީނު ކުރުމުގެ ނިޒާމު ހަރުދަނާ ކުރަން އިސްކަން ދިނުމަށް ގޮވާލާފަ އެވެ.\nއިންޑިއާގައި މިހާރު ކޮވިޑް-19އިގެ ކޭސްތައް 19 މިލިއަނަށް އަރާ، ބަލީގައި މަރުވި މީހުންގެ އަދަދު ވަނީ ދެ ލައްކަ ހުރަސްކޮށްފަ އެވެ.


vnews - China League dhookoh Tevez enburi Boca Juniors ah\nބޮޑު އަގުގައި ޗައިނީސް ސުޕަ ލީގުގެ ޝަންހާއި ޝެންހުއާ އަށް ކުޅުނު ކާލޮސް ޓެވޭޒް އެ ކުލަބު ދޫކޮށް އޭނާގެ އަމިއްލަ ގައުމު އާޖެންޓީނާގެ ބޮކާ ޖޫނިއާސް އާއި ގުޅިއްޖެ އެވެ.\nޗައިނާ ލީގަށް 41 މިލިއަން ޑޮލަރަށް ޓެވޭޒް ގެންދިޔަ ނަމަވެސް އެ ލީގުގައި ޓެވޭޒް އަށް މާ އެދެވޭ ކުޅުމެއް ދެއްކޭ ގޮތެއް ނުވި އެވެ. ނަތީޖާއެއްގެ ގޮތުން ގިނަބައެއްގެ ފާޑުކިޔުންތައް އޭނާއަށް އަމާޒުވެގެން ދިޔަ އެވެ. އަދި އޭނާ ފުޓްބޯޅަ އިން ރިޓަޔާކުރުމަށްވެސް ގިނަ ބަޔަކު ގޮވާލާފައިވެ އެވެ.\nއުމުރުން 33 އަހަރުގެ ޓެވޭޒް ޝަންހާއި ޝެންހުއާ އާއި ގުޅުނީ 2016 ވަނަ އަހަރު އެވެ. ފޯމު ކަޓާފައިވާ ޓެވޭޒް ވަނީ އެޓީމަށް 20 މެޗު ކުޅެދީ4ގޯލު ޖަހާފަ އެވެ.\nބޮކަ ޖޫނިއާސް އަށް ޓެވޭޒް ބަދަލުވިއިރު އޭނާގެ ޕްރޮފެޝަނަލް ކެރިއަރު ފެށީ ވެސް އެ ކްލަބުންނެވެ. އުމުރުން 16 އަހަރުގައި ބޮކާ ޖޫނިއާސް އާއި ގުޅުނު ޓެވޭޒް އެ ޓީމުގައި ދެއްކި މޮޅު ކުޅުމުގެ ސަބަބުން ދުނިޔޭގެ މަޝްހޫރު ބޮޑެތި ކުލަބުތަކުގެ ލޯ އޭނާއަށް އަމާޒުވެގެން ދިޔަ އެވެ.\nބޮކާ ޖޫނިއާސް އިން ވިދާލި ޓެވޭޒް ވަނީ ފަހުން ބްރެޒިލްގެ ކޮރިންތިއަންސްއަށް ވެސް ކުޅެފަ އެވެ. އެއަށްފަހު ޓެވޭޒް ވަނީ ހަތް އަހަރު އިނގިރޭސިވިލާތުގައި ހޭދަކޮށް، ވެސްޓްހާމް، މެންޗެސްޓަ ޔުނައިޓެޑް އަދި މެންޗެސްޓަ ސިޓީއަށް ވެސް ކުޅެފަ އެވެ. މީގެއިތުރުން އިޓަލީގެ ޔުވެންޓަސްއަށް ވެސް ޓެވޭޒް ކުޅެފައިވެ އެވެ.


Viheumun Falavy, Hiken Diet Eh Beynumeh Nuvey!\nއޮކްޓޯބަރ 28, 2018 271 0\nފުރާވަރަށް އަރައިގެން އައި އިރު ހުރީ އެންމެ ލޫޅާފަތި ހަށިގަނޑެކެވެ. އެ ރީތި ކަމުގައި ޖެހުނު ފިރިހެނަކާ ދިމާއަށް ދެވި ކައިވެންޏާ ހަމައަށްގޮސް ދަރިއަކު ވެސް ހޯދީ އެވެ. ބަލިވެ އިނުމާއެކު ހަށިގަނޑަށް ބަދަލު އައިސް ކުރިން ހުރި ހަށިގަނޑު “ފީފާ ބުރިއަކަށް” ބަދަލުކޮށްލީ އެވެ.\nމި ގޮތް ދިމާވި އަންހެން ކުއްޖަކު ބުންޏެވެ: “ނޭނގެ ދެން ހިކޭނެ ކަމެއްވެސް، ފިރިމީހާވެސް ފޫހިވެއްޖެހެން ހީވަނީ، ހިކެވޭނީ އަދި ހާދަ ދުވަހަކުންނޭ، ދަރިފުޅަށް ކިރިޔާ މަހެއްވީ، ކުރީގެ ފޮޓޯއެއް ފެނުނީމ ވަރަށް ދެރަވޭ”\nމިއީ ވަރަށް ގިނަ މީހުން ގަބޫލުކުރާ ގޮތެކެވެ. ހިކެން ހާއްސަ ޑައިޓެއް ބޭނުންވެ އެވެ. ބަލިވެ އިނދެ ވިހެއުމުން ހަށިގަނޑަށް ބަދަލު އައިސް ފަލަ ވުމުން ބަރުދަން ލުއިކޮށްލާ ކުރީގެ ބަރުދަނަށް ބަދަލުވާން އެއްވެސް ޑައިޓެއް ބޭނުމެއް ނުވެ އެވެ. ދާހިއްލާ ފޯވެގެން ކަސްރަތުތަކެއް ކުރާކަށް ވެސް ނުޖެހެ އެވެ.\nއެންމެ ފުރަތަމަވެސް އެއްކޮށްފައި ތިހުރި ލުއި ކާނާ ޕެކެޓުތައް އުކާލާށެވެ. ސްޓެރެސްވީމަ ހަމަޖެހިލަން ވެސް އެ ކާނެ ކަމެއް ނެތެވެ. އޭގެ ބަދަލުގައި މޭވާ އާއި ތަރުކާރީން ފްރިޖު ފުރާލާށެވެ. އަދި ވީހާވެސް ގިނައިން މޭވާ އާއި ތަރުކާރީ ބޭނުން ކުރާށެވެ. ސިއްހީ މާހިރުން ލަފާ ދެއްވަނީ އެ ގޮތަށެވެ.\nއަނެއްކޮޅުން ގާތުންދޭ ދުވަސްވަރަށް ވުމުން ވީހާވެސް ގިނައިން ނިއުޓްރިއަންޓްސް ހިމެނޭ ކާނާ ކެއުމުގައި ބޭނުން ކުރުމަކީ ދަރިފުޅުގެ ސިއްހަތަށް ފައިދާކޮށް ދުޅަހެޔޮ ކޮށްދޭނެ ކަމެކެވެ. އަދި މީގެ އިތުރުން ގިނަ ވަގުތުތަކެއް ވަންދެން ބަނޑުހައި ނުވެ ހިފާއްޓާލަ އެވެ. ފެޓް ހިމެނޭ ކާނާ އާ ވީހާވެސް ބޮޑަށް ދުރުވާން ވާނެ އެވެ.\nގާތުން ދިނުމަކީ ދަރިފުޅުގެ ދިފާއީ ނިޒާމް ވަރުގަދަ ކޮށްދީ އެސްމާ އަދި އެލާޖިކްތަކުން ދުރުކޮށްދޭ ކަމެކެވެ. އަދި ދަރިފުޅުގެ ފުއްޕާމޭގެ ދުޅަހެޔޮކަން އިތުރުކޮށްދޭ ކަމެއްވެސް މެ އެވެ. މީގެ އިތުރުން ގާތުންދޭއިރު ހަށިގަނޑޫން 300-500 ކެލޮރީސް ފެޓް ވިރުވާލާ ކަމަށް ދިރާސާތަކުން ދައްކަ އެވެ.\nގިނައިން ފެން ބޯން ޖެހޭނެ\nމި ދުވަސްވަރު ވީހާވެސް ގިނައިން ފެން ބޯން ޖެހޭނެ އެވެ. ހަށިގަނޑު ޑީހައިޑްރޭޓް ވިޔަ ނުދޭން ސަމާލުކަން ދޭންވާނެ އެވެ. ގިނައިން ފެން ބުއިމަކީ ހަށިގަނޑު ސާފުކޮށްދީ ފެޓުތައް އަދި ހަށިގަނޑުގައި ހުންނަ ވިހަ މާއްދާތައް ނައްތާލާ ދުޅަހެޔޮކަން އިތުރުކޮށްދީ ބަރުދަން ލުއި ކޮށްދޭނެ އެވެ. ފެނުގެ އިތުރަށް ތާޒާ މޭވާގެ ޖޫސް ވެސް ބޭނުން ކުރެވިދާނެ އެވެ.\nމިހާރު ހަމައަށ ނިިދިވެސް ނުލިބޭ ނޫން ހެއްޔެވެ؟ އެހެންވީމަ ދުވާލުގެ ވަގުތުގައި ކުޑަ ވަގުތުކޮޅަކަށް ނިދާލަން ވާނެ އެވެ. އެހެން ނޫނީ ސްޓްރެސް ހޯމޯން އުފެދޭ މިންވަރު އެތައް ގުނައަކަށް އިތުރުވެގެން ގޮސް ކޮންޓްރޯލް ކުރަން އުނދަގޫ ހިސާބަށް ހިނގައިދާނެ އެވެ. ސްޓްރެސް ހޯމޯން އަކީ ވަރަށް އަަވަހަށް ހަށިގަނޑުގެ ބަރުދަން އިތުރު ކޮށްލާނެ އެއްޗެކެވެ. އަދި މިއީ ދަންވަރަށް ކާ ހިތް ޖައްސާނެ ހޯމޯންތަކެއް ކަމަށްވެސް ވެއެވެ.\nތިހެން އުޅެލާފައި ރައްޓެހިން ނުވަތަ އާއިލާ އާއެކު ބޭރަށް ނުކުމެލާ ހިނގާލަން ގޮސްލާށެވެ. މާ ގިނައިން ނޫނަސް ރަނގަޅުވާނެ އެވެ. ދާންވާނީ ދަރިފުޅުވެސް ގޮވައިގެންނެވެ. ސްޓްރެސް ކުޑަވާނީ ވެސް އޭރުންނެވެ.


BREAKING NEWS: Current Aai Fen Bill Hiley Kuran Hushahelhumun Faahehnuvi - Vaguthu\nކަރަންޓާއި ފެން ބިލް ހިލޭ ކުރަން ހުށަހެޅުމުން ފާހެއް ނުވި\nކަރަންޓާއި ފެން ބިލް ހިލޭ ކުރަން ރައްޔިތުންގެ މަޖިލީހުން ފާސްކުރުމަށް ނައިފަރު ދާއިރާގެ މެންބަރު އަހްމަދު ޝިޔާމް މަޖިލީހުގެ އެސްއޯއީ ކޮމެޓީއަށް ހުށަހެޅުމުން އެހުށަހެޅުން ފާސްނުކޮށް، ފެއިލް ކޮށްލައިފިއެވެ.\nމިރޭ އޮތް އެސްއޯއީ ކޮމެޓީގެ ބައްދަލުވުމުގައި ޝިޔާމް ވިދާޅުވީ މިހާރު ސަރުކާރުން ނިންމާފައިވާ މާޗް އަދި އޭޕްރީލް މަހުގެ ކަރަންޓް ބިލުން 40 އިންސައްތަ އަދި ފެން ބިލުން 30 އިންސައްތަ ކުޑަކުރުމަށް ނިންމާފައި އޮތް ނަމަވެސް ރައްޔިތުން ފުރަބަންދު (ލޮކްޑައުން) ގައި ތިބޭ ވަގުތުގައި ކަރަންޓާއި ފެން ބޭނުން ކުރާވަރު އިތުރު ވާނެތީ ޖީބުން ދައްކަން ޖެހޭ އެއްޗެއް ކުޑަނުވާނެ ކަމަށެވެ. އެހެންކަމުން އޭނާ ހުށަހެޅުއްވީ މާޗް މަހާއި އޭޕްރީލް މަހުގެ ފެންބިލާއި ކަރަންޓް ބިލް ހިލޭ ކޮށްދިނުމަށެވެ.\nއެހުށަހެޅުމަށް ތާއިދު ކުރެއްވީ އިސްދޫ ދާއިރާގެ މެންބަރު އަލީ ހަމީދު އެވެ. ޝިޔާމްގެ ހުށަހެޅުމަށް ވޯޓަށް އެހުމުން ވޯޓް ދެއްވީ ހަތަރު މެންބަރުންނެވެ. އެއީ ޝިޔާމްގެ އިތުރުން އެމްޑީޕީގެ ފުވައްމުލަކު މެދު ދާއިރާ މެންބަރު ޙުސައިން މުޙައްމަދުދީދީ، އެމްޑީޕީގެ މެންބަރު މާފަންނު މެދު ދާއިރާ އިބްރާހިމް ރަޝީދު (ބޮންޑޭ) އަދި ފެލިދޫ ދާއިރާގެ މެންބަރު ފަޒުލް ރަޝީދު އެވެ.\nވޯޓަށް އެހި ވަގުތު އަލީ ހަމީދު ބައްދަލުވުމުގައި ބައިވެރިވެވަޑައިގެން ނެތް ކަމަށް މައުލޫމާތު ލިބިފައި ވެއެވެ.\nކަރަންޓް ބިލާއި ފެން ބިލް ހިލޭ ކުރަން ހުށަހެޅި ހުށަހެޅުމާއި ދެކޮޅަށް ވޯޓް ދެއްވީ އެމްޑީޕީއަށް ނިސްބަތްވާ ތޮއްދޫ ދާއިރާގެ މެންބަރު ހަސަން ޝިޔާން އެކަންޏެވެ. ދެން ބައްދަލުވުމުގައި ބައިވެރިވެ ވަޑައިގެންނެވި އެމްޑީޕީގެ މެންބަރުން ވަކި ކޮޅަކަށް ވޯޓެއް ނުދެއްވައެވެ.\nވަކި ކޮޅަކަށް ވޯޓް ނުދެއްވާ ތިއްބެވީ އެމްޑީޕީ އަށް ނިސްބަތްވާ ކިނބިދޫ ދާއިރާ މެންބަރު މުޙައްމަދު ނާޝިޒު، ފޭދޫ ދާއިރާ މެންބަރު މުހައްމަދު ނިހާދު އަދި އަމިއްލަ މެންބަރެއް ކަމަށްވާ ތުލުސްދޫ ދާއިރާގެ މެންބަރު އިބްރާހިމް ނަސީމް އެވެ.\nއެސްއޯއީ ކޮމެޓީގައި ތިއްބަވަނީ އެމްޑީޕީގެ އަށް މެންބަރުންނާއި ޖޭޕީގެ މެންބަރަކާއި ޕީޕީއެމްގެ މެންބަރާއި ޕީއެންސީގެ މެންބަރެއްގެ އިތުރުން އަމިއްލަ މެންބަރެކެވެ.\nއޭޕްރީލް 28, 2020 23:39\nއަސްލު ކުއްޔަށް އުޅޭ ރައްޔިތުންގެ އަތުގައި ހުރީ ކާނެއެއްޗެއް ގަންނަން ހުރި ލާރިކޮޅެއް، އެވެސް ވަރަށް މަދު. ވީއިރު މިފަދަ ދަނޑިވަޅެއްގައި ވަޒީފާއެއް އަދި އާމްދަނީއެއް ނުލިބި ކުއްޔަށް އުޅޭ ރައްޔިތުންނަަށާއި، އެންމެ ރައްޔިތުންނަށް ކަރަންޓް ފެން ހިލޭނުކުރެވެންވީ ސަބަބެއް ނެތް. ރައްޔިތުން ދަނީ ޓެކްސް ދައްކަމުން . އެތަކެއް ހިލޭއެހީތަކާއި ލޯންތަކުން ފައިސާ ދަނީ ލިބެމުން. ރައްޔިތުންނަށް މިދަނޑިވަޅު އޯގާތެރިވުމަކީ ފަހަށް ލިބޭނެ މޮޅަކަށް ނުވެނުދާނެ\nއޭޕްރީލް 28, 2020 23:46\nއެވެސް މީހަކައް ފަސޭހަވެދާނެތީ\nއޭޕްރީލް 28, 2020 23:55\nކަލޭމެންނަށް މުސާރަދޭން 4.2 ބިލިއަން ރުފިޔާ ފާސްކުރެވުނީމަ ނިމުނީއެއްނަުން. އެހެން ބަޔަކަށް ލުޔެެއް ހޯދައި ނުދޭތި\nއޭޕްރީލް 28, 2020 23:56\nކަރަންޓާއި ފެން ބިލް ހިލޭ ކުރަން ހުށަހެޅުމުން ފާހެއް ނުވި، ނުވެސްވާނެ،\nޖަޒީރާ ރާއްޖޭގާ ދިވެހިން މިގައުމުންވެސް ބޭރުކޮއްލަފާނެ!\nބަނގުލަދޭޝުން ރާއްޖެއަށް އެތެރެވެ ޕާސްޕޯރޓު އަމިއްލައަށް ވީދާލާކޮންމެ މީހަކަށް، އެއްވެސް ސުވަލެއްކުރުމެއް ނެތި، ދިވެއްސަކަށް ލިބޭނެ ހުރިާ ހައްގެއް ލިބިގެންދާނެ، އަދި ހުޅުމާލެއިިން ހިޔާވެސް، ކުއްޔަކާނުލާ ދިރިއުޅެވޭނެ ގޮތް ހަމަޖެހޭނެ، ދިވެހި އައި.ޑީ،ކާޑެއް އޮތަސް "މާލޭގެ ސިޓިޒަންޝިޕް" ލިބިފައި ނެތިިއްޔާ ބަންގުލަދޭޝް މީހުންނަށްވުރެވެސް ދަތިހާލުގައި އުޅެފައި ލިބޭ ހުރިހާ ފައިސާއެއް ކުއްޔަށް ދީފައި މަރުވާންޖެހޭނީ!\nޖަޒީރާ ރާއްޖޭގައި، އަދި އެންމެ ނުރައްކާތެރި ކަމަކީ ﷲ އާއި އެއިލާހުގެ ރަސޫލު صلى الله عليه وسلم އަދި ކީރިތި ގުރުއާނަށް ވަރަށް ބޮޑަށް ފުރައްސާރަކޮށް ފާޑުފާޑުގެ ރިޕޯރޓުނެރުން. ކޮންމެހެން މޑނ ގެ އެކަނިކަމެއް ނޫން، މޑނ ލައްވާ އެކަންކުރުވާ މީހުން އަދި މާނުބައި.\nއޭޕްރީލް 28, 2020 23:57\nކަލޯ އެވެރިންނަކައް އެކަމެއް ހަޖަމެއްނުވާނެ މިއުޅެނީ ސައުދީން ބަހަންދިން ކަދުރުކޮޅުވެސް ހެޔޮސަރުކާރުން ބަނޑުފުޅު އަޅުއްވާލައިގެން ދެން މިވަރަކައް ހެޔޮވާނީ ކުރީގަ ކަދުރުފާތުމަ މިހާރު ކަދުރު ފަޒްނާ ދޯ\nއޭޕްރީލް 29, 2020 06:09\nކުރީގަ ކަދުރު ނުލިބިފަ އެބައޮތްތަ؟ އެންމެނަށްވެސް ކަދުރު ލިބޭ ކުރީގަ. މިދިޔަ އަހަރާއި މިއަހަރު ވަގަށް ނަގައިފި ކަދުރުކޮޅުވެސް. ކުރީއަހަރު ސިޓީ ކައުންސިލްގެ ކޮޓަރިއެއްގަ ގުދަން ކޮށްގެން ކަދުރުކަޅުދައްތަ ކަދުރުކޮޅު ކާލި ކަމަށް ވަނީ. މިފަހަރު އިސްލާމިކް މިނިސްޓްރީ ތެރޭން ތިކަމެއް ހިނގަނީ.\nއައްޑޫ މެންބަރު ދެކޮޅުހެދި ތަ؟\nއޭޕްރީލް 29, 2020 09:04\nއެއީ އެތާއިން އެންމްމެ ގަމާރު އެންމެ ބޮޑާމީހާ.\nއޭޕްރީލް 29, 2020 00:00\nރައްޔިތުންނައް އޯގާތެރި އެމްޑީޕީ ސަރުކާރުގެ އޯގާތެރިކަން މިހިރަފެންނަނީ އަދިވެސް ވޯޓްހޯދަން ރައްޔިތުންކައިރިއަށް އަންނަންޖެހޭނެކަން ހަނދާންކުރާތި އިރާދަކުރެއްވިއްޔާ ވަރައްއަވަހައް ކަލޭމެން ތިކުރާކަންތަކުގެ ހިތިރަހަކަރުތެރޭގަ ލާންފަށާނެ\nއޭޕްރީލް 29, 2020 06:11\nކޮންތާކު! ދިވެހިން ދުވަހަކުވެސް ހޭވަރިކަން ނުވާނެ.\nއޭޕްރީލް 29, 2020 00:02\nއެހެން ޤައުމުތަކުގަވެސް ކިހާކަމެއް ކޮވިޑާ ހެދި ރައްޔިތުންނަށް އެ ލުއިކޮށްދެނީ. ނިކަމެތި ރައްޔިތުން ހާލުގަ ޖެހުނީމަ އެހީއެއްވެދޭން ރަނގަޅު.\nއޯގާތެރި ސަރުކާރުގެ އޯގާތެރިކަން މިހިރަ އުތުރި އަރަނީ. ރައްޔިތުން ބަނޑަށްޖެހި ހާލުޖެހުނު ދުވަހު ފައިސާވެރިން އެމީހުންގެ މުވައްޒަފުން ވަޒީފާއިން ވަކިކޮށް އެއްލާލައި، މާލޭގެ ގެދޮރުވެރިން އެމީހުންގެ ގެތަކުން ކުލިބޮޑުކޮށް ކުލި ނުދައްކާނަމަ ގެއިން ނެރެލައި، ސަރުކާރު މުވައްޒަފުންގެ މުސާރަކުޑަކޮށް ކަމެއް ނުކުރިޔަސް އެންމެ ބޮޑު މުސާރަ ލިބޭ މަޖުލިސް މެންބަރުންގެ މުސާރަ ކުޑަނުކޮށް މެންބަރުންގެ ދާއިރާގެ ހާލުވެސް ނުބަލައި، އަދިވެސް ރައްޔިތުންނަށް ލުޔެއްލިބޭނެ ކަމެއްނަމަ އެކަމެއް ވިޔަނުދީ ރައްޔިތުން ބަނޑަށް މަރުވާންދޫކޮށްލުމީ އޯގާތެރިކަން އުތުރި އެރުމުގެ މިސާލެއް. ދެންވެސް އިންތިޚާބެއް އަންނައިރަށް އެމްޑީޕީއިން ގޮސް ރައްޔިތުމީހާގެ ކައްގަނޑުގައި ދޫހާކާއިރަށް ހޭދެބައިވެގެން މިބުރާންތިންނަށް ވޯޓުދޭނެ ގަޅި ރައްޔިތުން.\nއޭޕްރީލް 29, 2020 00:06\nނިކަމެތި ރައްޔިތުންނަވީމަ އެޗެއްދޭން ދެކޮޅު. އިޒަތްތެރިންނަށް ހުރިހާ މޮޅެއް. ކޮބާ އިންސާފު؟\nއޭޕްރީލް 29, 2020 00:17\nHiley nukuriyas fenbilunnaa current bill thakun vanee baeh madhukurevifa ? rayyithun athun dhaulathah vanna laarin ves Hama mi haadhisaa dhimaavumun huri dhathi thah foobehdhumah eba masaikai thah kurevigen dhey, raajje ah laari Vanna mai eh dhoru mihaaru evanee ekee bandhu vefakan ves faahaga kohlan, ehen vumun mi haalathuga mi gaumah laarieh Vanna ehen maagina bodethi kolhu thakeh nei eyge sababun dhaulathun bodu haradhuthah kohgen dhookuraa current r fenaa mihurihaa kamah ves dhaulathun balaanee edhevigenvaa gothakah Mikan kamuge kharadhuthah belehetteytho noon tho? Mihaaru ves meege kurin Aharen dhakkaa fenbilaa current ah araa varah vureh Madhu laari kolheh dheegen miulhenee gaimuves kurin dhakkaa varah vureh bodeh nuve Kuda kohdheefa othee ehen vumun gaumuge maalee haalathu ves engihure emeehun ekohdhin kamah shukuruverivaa haaluga vrh ufalun mi hunnevee adhi alhuganduge dua akee mulhi gaumun mi balimadukan filaa gaumuge binthakugai Allaah subhānahu wa ta'ala barakaai lahvavai hurihaa enmenge rizq thanavasve dhulhaheyo Kan dhevvavaa gaumuge iqthisoadhah Kuri erunthah Allaah subhānahu wa ta'ala minvaru kurehvun Aameen! Alhamennakee shukuruverivaa kehtheri baeh kamugai lavvavaashi\nކޮވިޑް19 އާ ގުޅިގެން ކަރަންޓާ ފެނާ ހިލޭކޮށްދިނީ ކޮން ޤައުމަކހންބާ، ސިޔާމުމެންގެ މުސާރަ ފަންސާސް ޕަސެންޓް ކުޑަކުރަން ހުށަހަޅަހަޅަން ނުކެރިގެން އުޅެނީ ކީއްވެގެންބާ!؟\nއޭޕްރީލް 29, 2020 06:16\nކަލޭގެ ގުންޑާއިން ލައްވާ ހުށަހަޅަންވީނު 50 ޕަސެންޓް ކުޑަކުރަން. ކީއްވެ ނުކެރިގެން އުޅެނީ؟ ކަލޭމެން ބުނާ އެއްޗެއް ހުށަހަޅާކަށް ނުޖެހޭ ޝިޔާމަކަށް.\nއޭޕްރީލް 29, 2020 00:22\nވޯޓް ދޭންވާ ގަޑިއަށް ބަޗައިގެން ދިޔުމަކީ ތިޔަ ޢިއްޒަތްތެރި ގޮހޮޅުންގެ ކަށީގައި ހިފާފަ ހުންނަ ވަރަށް މާތް ސިފައެއް. އެބައިގަނޑުގެ މުސާރައެއް އެލަވަންސެއް ބޮޑުކުރަން ހުށަހަޅާ ވޯޓަށް އަހައިފިނަމަ ފާޚާނާތަށި މަތީގަ އިނދެފަ ނުތާހިރާވެސް ގަޑިއަށް ޙާޒިރުވެ ވަޑައިގަންނަވާނެ.\nއޭޕްރީލް 29, 2020 00:31\nޢެމްޕީ ސިޔާމް އަކީ ރައްޔިތުންނަށް ހެޔޮއެދޭ ބޭފުޅެއް. ސިޔާމް އަށް ހަމަ އައްސަރި ބަހާ ސާބަސް.\nއޭޕްރީލް 29, 2020 12:54\nއައި ލަވް ހިމް ސޯ މަޗް..ހޭންޑްސަމް މޭން.\nއޭޕްރީލް 29, 2020 00:42\nއެޕްރީލްމަހާއި މޭމަހުގެ ފެން ބިލުން %30 ކަނޑާދޭނަމޭ ސަރުކާރުން ބުނިއިރު އެޕްރީލްމަހުގެ ބިލްތައް ލިބުނުއިރު އެންމެ ލާރިއެއްވެސް ކަނޑާފައެއް ނެތް. ޙީލަތްތެރި ސަރުކާރެއް.\nއޭޕްރީލް 29, 2020 00:46\nދެން ހުރިހާ ކަމަކަށް ލުއި ދެންޔާ ގައުމު އެކަށް ހަލާކުވާނީ. ގޭގަ މަޑުން ތިބެން ބުނީމަ އެކަން ކުރަން އިނގުނީއެއް ނޫން. ޟިޙާރު ވެސް ކޮންނަމެއް ލުއި ނުކޮއް ދެނީ. ދިވެހިންނަށް ހެވެއް ގޮތެއް ނޯވޭ!!!!\nއޭޕްރީލް 29, 2020 06:19\nއޭ އެލެކްސް ކަލޭ މިތަނަށް ވަދެ އަނގަ ނުތަޅާ ހުރޭ. ތީ ބޮލުރޮދި ކެނޑިފަ ތިބި އެއްޗިހިތަކެއް.\nއޭޕްރީލް 29, 2020 08:12\nމިތަނަށް މި ބަލި ފެތުރުނީ ގޭގަ ނުތިބިގެނެއް ނޫން. ބޮޑުންގެ އާއިލާތައް އެކި ގައުމުތަކުން ގެނެސް ކޮރަންޓީން މުއްދަތު ހަމަ ނުކޮށް މާލެ ތެރެއަށް ދޫކޮށްލާ އަދި ނުވިތާކަށް ޕާޓީ ބާއްވާލީމަ. އޭގެ ކުރިން ރާއްޖެ އަކު ކޮވިޑެއް ނެތް. އވިސްނިއްޖެތަ؟\nއޭޕްރީލް 29, 2020 00:55\nތިތާ ތިބެނީ ރައްޔިތުންނަށް ހެވެއް އެދިގެން އުޅޭ ބައެއްނޫން. ތިމާމެންގެ އަމިއްލަ މަންފާއަށް އެދޭ ބައެއް.\nއޭޕްރީލް 29, 2020 01:38\nހިލޭކުރަން މަށައްވެސް ނުފެނެ. ޔުނިޓަކަށް 1 ލާރި ހަދަން ފެނޭ. އެއީ އެންމެ އިންސާފު ގޮތްކަމުގައި ދެކޭތީ.\nބޮޑު މުސާރަ ލިބުނީމަ އެނިމުނީ ރައްޔިތުން ހަނާވިއަސް ރަންގަލުވާނެ ވޯޓު ހޯދީ ފައިސާ ދީގެނޭ ބުނީމަ ރަންގަޅުވާނެ\nއޭޕްރީލް 29, 2020 02:54\nބަޖެޓުކައި ހުސްކޮއްފި. ދެންކިހިނެއް ތިކަމެއްވާނީ؟\nއެމްޑީޕީ މަޖިލިސް މެމްބަރު 82 ހާސް ޖަމާވާނެ ނިކަމެތިން ނިކަމެތިވާނީ ނިކަމެތިންނަށްކުލިނުދެއްކޭނީ ބިލްތަކަށް ފައިސާ ނުދެއްކޭނީ އެހެންވިމާ އެކަހަ ބިލްތައް ޖެހޭނީ ވަގުތުން ބޭރުކުރާން ނިކަމެއްޗަކަށް މަންފާއެއްވާކަހަލަ އެއްވެސް ކަމެއްކޮށްގެން ނުވާނެ ބާރާ އާރާ ނުފޫޒު ބަނޑުދަށުލާން މިދަނޑިވަޅުގަވެސް ބިލްތައް ހުށަހަޅައި ޖަލްސާ ބާއްވައި ބިލްތައް ފާސްކުރުމަށް ހޭބޯ ނާރާ ތެޅިފޮޅެނީ ނިކަމެތިން ނިކަމެތިކަމުގަ ނިކަމެތިން ބޭނުންވާނީ ވޯޓު ހޯދަންވީމަ ވޯޓު ލިބުނީމަ އެހިސާބުން އެބާބު އެނިމުނީ ދެން ބަލާމާނި އަމިއްލަ ބާލީހަށް ބަނޑާރަ ކަފަ ލެއްވޭތޯ ދައުރު ނިމެންވާއިރަށް މިލިއަން މިލިއަން ރުފިޔާ އާއި ބޮޑެތި ވިޔަފާޜިތަކާ ކުންފުނިތަކުގެ ހިއްސާއާއި އާގުބޯޓާ ސަފާރީތަކާ މުދާ ހޯދުނީމަ އެ ނިމުނީ\nއޭޕްރީލް 29, 2020 04:50\nބޭންކުލޯނު ކަންތަކާވެސް ސަރުކާރުންހެދީ މަކަރު އިންޓްރެސްޓް ނުކަނޑާ، ދެންގޮވަނީ ކުއްޔަށްދީފައިވާ ތަންތަން ކުލިކުޑަކުރާށޭ، ކުލިކުޑަކުރުންރަގަޅު އަދި ބައެއްމީހުން ކުޑަވެސްކުރިއެވެ. ނަމަވެސް ސަރުކާރުން ފެން، ކަރަންޓް ކުޑަނުކުރެއެވެ. މިވަގުތަކީ ގޭގަ ބަންދުވެފަތިބޭވަގުތުކަމުން ފެނާކަރަންޓް ގިނައިން ބޭނުނަކުރާނެ. އެކަމު ލިބޭހާއާއި ލޯނުގެ އެއްބައި ބޮޑުންގެ ޖީބަށެވެ. އެކަމު މިއީ ލޯނުނުނަގާ ސަރުކާރެކޯލަ\nއޭޕްރީލް 29, 2020 05:37\nމަގޭހަޔާތުގަވެސް މިވަރުގެ ޖާހިލް ގޮލައެއްނުދެކެން ބޮޑުވަގު ކަލޭގެ\nއޭޕްރީލް 29, 2020 05:55\nމިޔައްވުރެ މާގިނަ ފައިސާ އެޙަރަދުކުރަނީ ސަރުކާރުގެ އިހްމާލުން މިގައުމުގަ އިމިގްރޭޝަން ގާނޫނާއި ޙިލާފައް އުޅޭމީހުންނައް ފެދޮރު އަޅާދީ ކާންދީ ބޯންދީ ކަރަންޓާއި ފެން ހިލޭ ކޮއްޔެނެތި މިގައުމުގެ ރައްޔިތަކައް ދޭންވީމަ ބޮޑު އެކަމަކު ސަލާންޖަހައިގެންނާއި އާދޭސް ކޮއްގެން ވޯޓް ހޯދަން ތައޔަތު މީހާކައިރިޔައް ކޮބާތޯ މިމީހުންގެ ލަދާ ހަޔާތާ ކުލުނާ އަގަލު ވޯޓް ހޯދަންވީމަ ލޮބިވެތި ރައްޔަތުން\nއޭޕްރީލް 29, 2020 05:56\nއޭޕްރީލް 29, 2020 06:03\nރައްޔިތުންނަށް އެއްޗެއް ދޭން ކެރޭނެތަ ތި ވަގުންނަށް؟ ތީ ކޮންބައެއް! ރަތްލާޖެހި ރީނދޫ ވަގުން.\nލޮކްޑައުންގެ މުއްދަތުގެ ކަރަންޓާއި ފެންބިލް ހިލޭ ކުރަންޖެހޭ.. ސަބަބަކީ ލޮކްޑައުންގައި ތިބި ގިނަ ފަރާތްތަކުގެ އާމްދަނީ ދައްވެ މަސައްކަތް ނުކުރެވޭތީ.. އެންމެ ކުޑަ މިންވަރަކައް މި މުއްދަތުގެ ފެން އަދި ކަރަންޓު ބިލް ކުރިޔައް އޮތް6މަސް ދުވަހައަ ބަހާލަދީގެން ދައްކާ ގޮތައް ހެދުންވެސް ހަމަ ރަނގަޅު. އެކަމަކު މި ދޔވަސް ވަރުގައި އެހެން މަސްތަކެކޭ އެއްގޮތައް ބިލްކޮއް ފައިސާ ނެގުމަކީ އިންސާފެއް ނޫން އަދި ރައްޔިތުންގެ ހާލާއި މެދު ހަގީގީ ހަމްދަރުދީހުރި ސަރުކާރަކުންނެއް އެގޮތައް ހެދުމަކައް ނެދޭނެ.\nއޭޕްރީލް 29, 2020 09:06\nމާލޭ މީހުން ނަށް ކަރަންޓާ ފެނާ ހިލޭދޭކަށް ނުޖެހޭނެ އޭފަހެ ކިހާ ވަރެއްގެ ބައެއް.................\nއޭޕްރީލް 29, 2020 12:13\nއިއްޒަތް ތެރި ވަގު އެމްޕީސް ރައްޔިތުންގެ ދެން ނައަންނައްޗޭ މަގޭ ކާރިޔަށް ވޯޓް ހޯދަން ތީރައްޔިތުންގެ ހަލާކް ކޮރޯނާ ޖައްސާ ބަލި ކުރަށް އެކަކު މުގްނީ ކަލޭގެ ބޯ ހުރިތޯ ބަލާބަ ގަމާރު ގޮލާ\nއޭޕްރީލް 29, 2020 12:43\nރައްޔިތުންނަށް ލުޔެއް ދިނުމުގެ ބަދަލުގައި އަދިވެސް ރައްޔިތުން އަތުން ފެލަނީ....ކާ އެތި ކޮޅު ހޯދަން މަގަށް ނުކުމެ ގެއަށް ވަނުމުގެ ކު ރިން ފުލުހުންނަށް 1000 ރ ދޭންޖެހިއްޖެ... އާދޭސް ކޮށް ކާނެ އެއްޗެއް ނެތި އޯޑަޜަށް ޖެހި މަސްކޮޅު ނައިސް2ދެދުވަސް ވީމަ ނުކުތުމުން ސަ ރުކާ ރުން ދިން ހަދިޔާ އަކީ 1000 ރ ގެ ފައިން ސްލިޕް ކޮޅެއް... ސަ ރުކާ ރު ވާނީ ނުކުޅެދިފައި ރައްޔިތުންނަ ދިނުމުގެ ބަދަލު ރަައްޔިތުން ފެލަނީ...\nމެއި 1, 2020 21:42\nއެއްގޮތަކަށްވެސް ހިލޭ ވެގެންނުވާނެ ގައުމަށް ހެޔޮއެދޭ އެއްވެސް މީހަކު މިވަރުގެ ކަމަށް ނޭދޭނެ ހިލޭ ކޮއްފިނަަ ފެންއިސްކުރު ދޫއްފަ ބަހައްޓާނީ ކިތަށްމީހުންތޯ؟ މީތާ އުޅޭ ބިދޭސިން ފެންބޭނުން ކުރުމުގައި ހައްދެއް އޮއްނާނެތޯ\nތިޔަ ކަހަލަ ކޮސްނުގޮވާ ލިބޭ ތަރުހީބަށްވުރެށް ގެލޭ އިތުބާރު ގިނަވާނީ .


މި ފަހަރުގެ ސީޒަނަކީ ޗެލެންޖިންގ ސީޒަނެއް: އިންމަ\nގްރީން ސްޓްރީޓްސް އާއި ދަ ގްރާންޑޭގެ މެޗު\nގްރީން ސްޓްރީޓްސް އާއި ދަ ގްރާންޑޭ ބައްދަލުކުރާ މެޗު ފަށާނީ އާދީއްތަ ދުވަހުގެރޭ 21:00 ގައި\nދަ ގްރާންޑޭ މެޗަކުން ބަލިވެފައި ނުވާއިރު، ގްރީން ސްޓްރީޓްސް މިހާތަނަށް މޮޅުވެފައެއް ނުވޭ\n9 ޖެނުއަރީ 2021 | ހޮނިހިރު 18:48\nދިރާގު ދިވެހި ޕްރިމިއާ ލީގުގައި ކުލަބު ގްރީން ސްޓްރީޓްސްއާ ދެކޮޅަށް ކުޅޭ މެޗު ފަސޭހަ ނުވާނެ ކަމަށާއި، މި ފަހަރުގެ ސީޒަނަކީ ޗެލެންޖިންގ ސީޒަނެއް ކަމަށް ދަ ގްރާންޑޭ ސްޕޯޓްސް ކުލަބުގެ ކޯޗު އިސްމާޢީލް މަހަފޫޒް (އިންމަ) ބުނެފިއެވެ.\nމިދިޔަ ސީޒަނަށް ކަނޑައެޅި ޓާގެޓަށްވުރެ ރަނގަޅު ހިސާބަކަށް ދިއުމަށް އަމާޒުހިފާފައިވާ ދަ ގްރާންޑޭއިން ލީގުގައި މިހާތަނަށް ހަތަރު މެޗު ކުޅެފައިވާއިރު، އެ ޓީމު އަދި މިހާތަނަށް މެޗަކުން ބަލިވެފައެއް ނުވެއެވެ. އަދި ކުޅުނު ހަތަރު މެޗުން ލިބުނު ހަ ޕޮއިންޓާއެކު ދަ ގްރާންޑޭ އޮތީ ތާވަލުގެ ތިންވަނައިގައެވެ.\nލީގުގައި އާދީއްތަ ދުވަހުގެރޭ ގްރީން ސްޓްރީޓްސްއާ ދެކޮޅަށް ނުކުތުމުގެ ކުރިން ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން އިންމަ ބުނީ ލީގުގައި ކުޅޭ ކޮންމެ މެޗަކީވެސް ވަރުގަދަ މެޗެއް ކަމަށާއި، ފަސޭހަ މެޗެއް މި ލީގުގައި ނުކުޅޭނެ ކަމަށެވެ. އަދި ކުރިޔަށް އޮތް މެޗަށް ނުކުންނައިރު ދަ ގްރާންޑޭއިން އެންމެ ބޮޑަށް ވިސްނާނީ މިހާރުގެ ޕާފޯމަންސް ހިފެހެއްޓުމަށް ކަމަށާއި، ޕާފޯމަންސް އެއްވަރެއްގައި ހިފެހެއްޓިއްޖެނަމަ ކާމިޔާބުވާނެ ކަމަށްވެސް އިންމަ ބުންޏެވެ.\nއިންމަ އިތުރަށް ބުނީ ގިނަ ދުވަސްތަކަކަށްފަހު ފުޓްބޯޅަ ސީޒަން ފެށުމުން އެއީ ޗެލެންޖެއް ކަމަށާއި، މި ހާލަތަކީ ހުރިހާ ކޯޗުންނަށްވެސް އައު ކަމެއް ކަމަށެވެ. އަދި ގިނަ ދުވަސްތަކަކަށްފަހު ކުޅެން ފެށުމުން އަނިޔާގެ މައްސަލަ ކުޅުންތެރިންނަށް ދިމާވަމުން އަންނަކަން ފާހަގަކުރަމުން އިންމަ ބުނީ އެންމެ ބޮޑު އިސްކަމެއް ދެނީ އަނިޔާގެ މައްސަލަ ހުރި ކުޅުންތެރިންނަށް އަރާމުކުރުމުގެ ފުރުސަތު ދިނުމަށް ކަމަށެވެ.\nދަ ގްރާންޑޭ މެޗުގެ ކުރިން ގްރީން ސްޓްރީޓްސްގެ ކޯޗު އަލީ ނިސްތާރު މުޙައްމަދު ބުނީ މި މެޗަށް ނުކުންނައިރު ދަ ގްރާންޑޭއަށް ފައިދާ ބޮޑު ކަމަށާއި، އެހެންނަމަވެސް ގްރީން ސްޓްރީޓްސްއިން މި މެޗަށް ނުކުންނާނީ އެ ފައިދާ ބަދަލުކުރުމުގެ ރޫހުގައި ކަމަށެވެ. އަދި ލީގުގައި ގްރީން ސްޓްރީޓްސްއަށް ދިމާވި އެންމެ ބޮޑު ގޮންޖެހުމަކީ ސީޒަން ފެށުނުއިރު ރަނގަޅު ގޯލްކީޕަރެއް ނެތުން ކަމަށާއި، އެކަމަކު އައު ގޯލްކީޕަރު އައުމާއެކު އެކަން ރަނގަޅުވެފައިވާ ކަމަށްވެސް ނިސްތާރު ބުންޏެވެ. އަދި ޓީމަށް ދިމާވެފައިވާ ލަނޑު ޖެހުމުގެ މައްސަލަ ކުރިއަށް އޮތް ތަނުގައި ރަނގަޅުވާނެ ކަމަށްވެސް ނިސްތާރު ވަނީ ބުނެފައެވެ.\nލީގުގައި މިހާތަނަށް ގްރީން ސްޓްރީޓްސްއިން ހަތަރު މެޗު ކުޅެފައިވާއިރު، އެ ޓީމު އަދި މިހާތަނަށް މެޗަކުން މޮޅުވެފައެއް ނުވެއެވެ. އަދި ކުޅުނު ހަތަރު މެޗުން ލިބުނު ދެ ޕޮއިންޓާއެކު ގްރީން ސްޓްރީޓްސް އޮތީ ތާވަލުގެ ފުލުން ތިންވަނައިގައެވެ.\nދިރާގު ދިވެހި ޕްރިމިއާ ލީގުގައި ގްރީން ސްޓްރީޓްސް އާއި ދަ ގްރާންޑޭ ބައްދަލުކުރާ މެޗު ފަށާނީ އާދީއްތަ ދުވަހުގެރޭ 21:00 ގައެވެ.


Party thakaa, mas dhathuru nugos case thah madhukurumah Dr. Nazla...\nޒިންމާދާރުވުމަށް ޑރ. ނަޒްލާ ގޮވާލެއްވުން\nހަފްތާ ބަންދުގައި ފެނިގެންދިޔައީ ދަތުރު ދިއުމާއި ޕާޓީ ބޭއްވުމާއި މަގުމައްޗަށް ގިނަ އަދަދަކަށް މީހުން ނުކުތުން ފަދަ ކަންކަން\nމިއީ އަނެއްކާ ވެސް ގްރީންޒޯނަށް ދާން އެޅޭ ހުރަހަކަށް ވެގެންދާނެ\n79 ވަރަކަށް މީހުންނަށް މި ވަގުތު ވެސް އެޑްމިޓްކޮށްގެން ދަނީ ފަރުވާ ދެމުން\nކ. މާލެ | 27 ސެޕްޓެންބަރ 2020 | އާދީއްތަ 00:27 | 5,638\nއަނެއްކާ ވެސް ފެންނަމުންދާ މަންޒަރުތަކަ މެދު ޑރ. ނަޒްލާ ވަނީ ކަންބޮޑުވުން ފާޅުކުރައްވާފައި - އެޗްއީއޯސީ\nހަފްތާ ބަންދުގައި ފެނިގެން ދިޔައީ ހިތާމަވެރި މަންޒަރެއް ކަމަށާއި، ޕާޓީތަކާއި މަސްދަތުރު ނުގޮސް ކޭސްތައް މަދުކުރުމަށް ހެލްތް އެމަރޖެންސީ އޮޕަރޭޝަން ސެންޓަރ (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގު އެދިވަޑައިގެންފިއެވެ.\nހޮނިހިރު ދުވަހުގެ ރޭ އެޗްއީއޯސީގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ވިދާޅުވީ ހަފްތާ ބަންދުގައި ފެނިގެން މިދިޔައީ ވަރަށް ކަންބޮޑުވާ މަންޒަރެއް ކަމަށާއި، އުއްމީދުކުރި ގޮތާއި މުޅިން ތަފާތުކޮށް ކަންކަން ފެނިގެންދިޔަ ކަމަށެވެ. ޑރ. ނަޒްލާ ވިދާޅުވީ ކޭސްތައް މަދުކަމުގައި ވީ ނަމަވެސް މި ކުރަމުން ގެންދާ ކަންކަން ކުރިއަށް ގެންދަން ޖެހޭނެ ކަމަށް ތަކުރާރުކޮށް ދެންނެވި ނަމަވެސް އެކަން ކުރަމުންދާ މަންޒަރު ނުފެންނަ ކަމަށެވެ.\nފިޔަވަޅުތަކުގައި ދެމިތިބެން ޖެހެނީ ކީއްވެގެން ކަން ޑރ. ޝީނާ ކުރީރެއެއްގައި ވަރަށް ތަފްސީލުކޮށް ފާހަގަކޮށްދެއްވި. އެހެންނަމަވެސް ހަފްތާ ބަންދު ދެ ދުވަހު ފެނިގެން ދިޔައީ ދަތުރު ދިއުމާއި ޕާޓީ ބޭއްވުމާއި މަގުމައްޗަށް ގިނަ އަދަދަކަށް މީހުން ނުކުތުން ފަދަ ކަންކަން. މިއީ އަނެއްކާ ވެސް ގްރީންޒޯނަށް ދާން އެޅޭ ހުރަހަކަށް ވެގެންދާނެ. އަދި ދިއުމަށް ނަގާ މުއްދަތު ގިނަވާނެ. ކޮވިޑަށް ޕޮޒިޓިވްވި މީހުންގެ އަދަދު ވަނީ 10،000ށް ވުރެ މައްޗަށް އަރާފައި. އަޅުގަނޑުމެންގެ މަސައްކަތަކަށް ވާންވީ ބަލިޖެހޭ މީހުންގެ އަދަދު ވީހާ ވެސް މަދުކުރުން. 79 ވަރަކަށް މީހުންނަށް މި ވަގުތު ވެސް އެޑްމިޓްކޮށްގެން ދަނީ ފަރުވާ ދެމުން،\n~ ހެލްތް އެމަރޖެންސީ އޮޕަރޭޝަން ސެންޓަރ (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގު\nޑރ. ނަޒްލާ ވިދާޅުވީ ހޮނިހިރު ދުވަހު މަދުން ކޭސް ފެނުނު ނަމަވެސް މިއީ ރާއްޖޭގައި ކޮވިޑް ނެތްކަމަށް ބަލަ އަޅާފައި ހުރި ފިޔަވަޅުތަކަށް ފަރުވާ ކުޑަ ނުކުރުމަށް ވަރަށް ބޮޑަށް އެދިލައްވާ ކަމަށެވެ. އަދި މިގޮތަށް އަމަލުކުރެވިއްޖެއްޔާ ކުރިއެކޭ އެއްގޮތަށް ކޭސްތަކުގެ އަދަދު މަދުވުމަށްފަހު އަނެއްކާ ވެސް އިތުރުވުން އެކަށީގެންވާ ކަމަށާއި، އެހެންކަމުން މިހާރު އަޅާފައިވާ ފިޔަވަޅުތަކަށް އަމަލުކުރެއްވުމަށް ތަކުރާރުކޮށް އިލްތިމާސް ކުރައްވާ ކަމަށެވެ.\n2 މަހާ ގާތްކުރާ ދުވަސްތަކަކަށް ފަހު އަނެއްކާ ވެސް މާލެ ސަރަހައްދުން ފެންނަ ކޭސްތަކުގެ އަދުދަތައް ވަނީ ދަށްވާން ފަށާފައެވެ. މީގެ އިތުރުން އެޑްމިޓްކުރާ މީހުންނާއި އެކްޓިވް ކޭސްތަކުގެ އަދަދު ދަށްވެފައިވީ ނަމަވެސް ބަލީގެ ނުރައްކާ އެއްވެސް ވަރަކަށް ކުޑަ ނުވާ ކަމަށް އެޗްޕީއޭގެ ކޮންސަލްޓަންތް ޑރ. ޝީނާ މޫސާ ވަނީ މީގެ ކުރިން ވިދާޅުވެފައެވެ.


الفلق ސޫރަތުގެ ތަފްސީރު (2) – DhiSalafiyyah\nތިންވަނައީ: ގޮށްތަކަށްފުމޭ މީހުންގެ ނުބައިކަމުންނެވެ.\nالنفث އަކީ ތެތްކަމާއެކު ފުމުމެވެ. އެއީ ކުޅުޖެހުމަށް ނުވާ ގޮތަށެވެ. النفث އަކީ ކުޅުޖެހުމާއި ފުމުމާ ދެމެދުގައިވާ ގޮތެކެވެ. (އެބަހީ؛ ވައި އަނގައިން ނުކުތުމުގައި އެކި ވައްތަރުވެއެވެ. ފުރަތަމައީ النفخ އެވެ. އެއީ ފުމުމެވެ. މި ޙާލަތުގައި ތެތްކަމެއް ނުހުންނާނެއެވެ. ދެވަނައީ النفث އެވެ. އެއީ ތެތްކަމާއެކު ފުމުމެވެ. ތިންވަނައީ التفل އެވެ. އެއީ ކުޅުޖެހުމެވެ. ހަތަރުވަނައީ البزق އެވެ. އެއީ ކަރުތެރެއިން އަންނަ އެނިގަނޑާއެކު ފުމެލުމެވެ.)\n(ގޮށްގޮށަށް) ފުމުމަކީ ސިޙުރުވެރިން ކޮށްއުޅޭ ކަމެކެވެ. ސިޙުރުވެރިން ސިޙުރުހެދުމަށްޓަކައި ހަޑިމުޑުދާރުތަކެއްޗާއި ނުބައިތަކެތި އެއްކުރުމަށްފަހު، ނުބައިވެގެންވާ ރޫޙުތަކުން ވާގިހޯދުމަށްޓަކައި އެޖަހާގޮށްތަކަށް ތެތްކަންހުންނަގޮތަށް ފުމެހަދައެވެ. އެއާއެކު، އެމީހާގެ ނަފްސުގައިވާ ނުބައިކަން އެއާއެކުވެގެން ނުކުމެގެން އާދެއެވެ. މިކަމަކީ އެމީހާއަށާއި ޝައިޠާނާއަށް ސިޙުރުގެ ބަލިޖެހޭމީހާއަށް އުނދަގޫކުރުމަށް އެހީތެރިވެދޭ އެއްޗެކެވެ. މިކަމުގެ ސަބަބުން، ﷲ ކައުނުގައި މިންވަރުކުރައްވާފައިވާ މިންވަރުފުޅުގެ ދަށުން އެމީހަކަށް ސިޙުރުޖެހެއެވެ.\nސިޙުރުގެ އަޘަރު ކުރަނީ މުޑުދާރުވެގެންވާ ނަފްސުތަކާއި ނުބައިވެގެންވާ ރޫޙުތަކުގެ ސަބަބުންކަމަށްވުމާއެކު ﷲ ސުބުޙާނަހޫ (ވަތަޢާލާ) ވަޙީ ކުރައްވާފައިވަނީ ((وَمِنْ شَرِّ النَّفَّاثَاتِ)) އެވެ. މުޛައްކަރު (އެބަހީ؛ ފިރިހެން) ޞީޣާގެ ބަދަލުގައި މުއައްނަޘް (އެބަހީ؛ އަންހެން) ޞީޣާއިންނެވެ.\nﷲ ތަޢާލާގެ ވަޙީ ބަސްފުޅު ((وَمِنْ شَرِّ النَّفَّاثَاتِ فِي الْعُقَدِ)) މި ބަސްފުޅުން ސިޙުރުން އަސަރުކުރުވާކަމަށް ދަލީލުކޮށްދެއެވެ. އަދި އޭގައި ޙަޤީޤަތް އެކުލެވިގެންވާކަމަށްވެސް ދަލީލުކުރެއެވެ. ސިޙުރުގައި ޙަޤީޤަތެއް ވާކަމާމެދު އަހުލުލްކަލާމްގެ ބައެއްމީހުން އިންކާރުކުރެއެވެ. އެބައިމީހުން ބުނެއެވެ. “ސިޙުރަކީ ބަލިވުމަށާއި، މަރާލުމަށާއި، ވަރިތޮޅިއަށާއި، (ދެމީހަކު ލޯބީގެގޮތުން ގުޅުވުމަށް ހަދާ) އިސްތިރިއަށް އަސަރުކުރުވާ އެއްޗެއް ނޫނެވެ.” އެބައިމީހުން ބުނެއެވެ. “ސިޙުރަކީ ހަމައެކަނި ސިޙުރަށް ބަލާމީހުންގެ ލޯތަކަށް ފެންނަ ޚިޔާލީކަމެކެވެ. އެނޫން އިތުރު އެއްވެސް ޙަޤީޤަތެއް އެކަމުގައި ނުވެއެވެ.” މިބަހަކީ ޞަޙާބީންނާއި، ސަލަފުން ކިބައިން ތަވާތުރުކޮށް އައިސްފައިވާ އަޘަރުތަކާއި، ފިޤުހުވެރީން އިއްތިފާޤުވެވަޑައިގެންފައިވާގޮތާ ޚިލާފު ބަހެކެވެ. ސިޙުރަކީ، އޭގެ ސަބަބުން (ސިޙުރުޖެހޭ މީހާ) ބަލިކޮށްލުމަށާއި، މަރާލުމަށާއި، ވަރިކޮށްލުމަށާއި، (ލޯބީގެގޮތުން) ގުޅުވުމަށާއި، ލޯބިވުމަށާއި، ރުޅިކުރުވުން ފަދަ ކަންކަމަށް އަޘަރުކުރުވާ އެއްޗެކެވެ. މިކަންކަމަކީ މީސްތަކުންނަށް އެނގިގެންވާ، އަދި މީސްތަކުންކުރެ ގިނަ ބަޔަކަށް ސިޙުރުގެ މުޞީބާތް ތަޖުރިބާކުރަންޖެހުމުގެ ސަބަބުން އެކަންކަން އިޙްސާސްކުރެވިފައިވެއެވެ.\nﷲ ތަޢާލާގެ ވަޙީ ބަސްފުޅު ((وَمِنْ شَرِّ النَّفَّاثَاتِ فِي الْعُقَدِ)) ، މިއާޔަތުން (ގޮށްގޮށަށް) ތެތްކޮށް ފުމުމަކީ ސިޙުރުޖެހޭ ބަލިމީހާއަށް، އެމީހާ ނެތްތަނުގައި އަސަރުކުރުވާކަމެއްކަމަށް ދަލީލުކުރެއެވެ. ސިޙުރަކީ ޚިޔާލެއްކަމަށް ބުނާމީހުން ބުނާގޮތުން ހަށިގަނޑުގެ ބޭރުފުށުން ބީހިގެންމެނުވީ ގެއްލުމެއް ނުދެވޭނެއެވެ. އެހެންކަމުން އެގޮތަށް ފުމުމަކީ، އެކަމުން ސަލާމަތްކަމަށް އެދޭފަދަ ގެއްލުމެއް އޮތްކަމެއް ނޫނެވެ. ހަމައެފަދައިން ސިޙުރުގެ ކަންކަން ބަލަންތިބޭ އެތައް ބައެއްގެ ލޯތަކަށް ސިޙުރުވެރިން ސިޙުރު ހަދާއިރު، އެބައިމީހުންނަށް އަޞްލުގޮތާ ޚިލާފަށް ފެނިގެންދިޔުމާއެކު، އެބައިމީހުންގެ އިޙްސާސްތަކާ ކުޅެލައެވެ. އެހެންވީއިރު، އެބައިމީހުންގެ އެކަންކަމަށާއި ޠަބީޢަތްފަދަ ކަންކަމަށް އެ އަސަރު ކުރުވަނީ ސިޙުރުފިޔަވައި ކޮން އެއްޗެއް ހެއްޔެވެ؟ ހުއްޓި އޮންނައެއްޗެއް ޙަރަކާތްކުރާހެން ފެނުމަށް ދާންދެން، އަދި ގުޅިފައިވާ އެއްޗެއް ވަކިއެއްޗެއްގެ ގޮތުގައި ފެނުމަށް ދާންދެން އެސިޙުރުޖެހޭމީހާގެ އިޙްސާސްތަކާ ކުޅެލައެވެ. އަދި އެމީހާގެ ކައިރީ ލޮބިވެތިމީހާއާމެދު ރުޅިއައިސްފުމަށް ދާންދެން، އަދި އެމީހާ އެންމެ ރުޅިއަންނަމީހާ ލޮބުވެތިމީހަކަށްވެއްޖެއުމަށް ދާންދެން އެސިޙުރުޖެހޭމީހާގެ ނަފްސުގެ ޞިފަތަކާ އެކުޅެލަނީ ކޮން އެއްޗެއް ހެއްޔެވެ؟ މިފަދަ އެތައް އަޘަރުތަކެއް (ސިޙުރުގެ ސަބަބުން) ކުރުވައެވެ. ފިރުޢައުނުގެ ސަޙުރުވެރިންނާ ބެހޭގޮތުން ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ. ((سَحَرُوا أَعْيُنَ النَّاسِ)) މާނައީ: “އެއުރެން މީސްތަކުންގެ ލޯތަކަށް ސިޙުރުހެދިއެވެ.” ފަހެ، ﷲ ސުބުޙާނަހޫ ވަތަޢާލާ (މިއާޔަތުގައި) ބަޔާންކުރައްވާފައި އެވަނީ މީސްތަކުންގެ ލޯތަކަށް ސިޙުރުޖެހުނުކަމެވެ. އެއިގެ އެއްގޮތަކީ؛ އެފެންނަ އެއްޗަށް އަންނަ ބަދަލެވެ. އެފެންނަ އެއްޗަކީ ވާތަކާއި ޢަޞާތަކެކެވެ. (އެކަން އެގޮތަށް ހިނގައިގެންދާގޮތުގެ) މިސާލަކީ އެތަކެތި ޙަރަކާތްކުރުވުމަށްޓަކައި ސިޙުރުވެރިޔާ ރޫޙުތަކުގެ ކިބައިން ވާތްގަށް އެދެއެވެ. އެކަންކުރުވައިދޭ ފަރާތަކީ ޝައިޠާނުންނެވެ. މީސްތަކުންނަށް ހީކުރެވެނީ އެތަކެތި އަމިއްލައަށް ޙަރަކާތްކުރާކަމަށެވެ. މީގެ މިސާލަކީ ފެންނަން ނެތް މީހަކު ކުނަލެއް ނުވަތަ ކާޕެޓެއް ދުއްވުމުގެ މިސާލެވެ. ފަހެ، އެމީހާއަށް ފެންނަނީ އެ ކުނާ ނުވަތަ ކާޕެޓް ދުވާތަނެވެ. އެދުއްވާމީހެއް ނުފެނެއެވެ. މިފަދައިން ވާތަކާއި ޢަޞާތައް ޝައިޠާނުން ޙަރަކާތްކޮށް ހެދުމުގެ ސަބަބުން، ފެންނަމީހާއަށް ހީވަނީ އެތަކެތި އަމިއްލައަށް ޙަރަކާތްކުރަނީކަމަށެވެ. އެހެނެއްކަމަކު، އެ ޙަރަކާތްކުރުވާ ބަޔަކީ ޝައިޠާނުންނެވެ.\nއަނެއް ގޮތަކީ؛ އެ ސިޙުރު ބަލާމީހުންނަށް (އެ ސިޙުރުގެ ސަބަބުން) އަންނަ ބަދަލުއައުމެއްގެ ސަބަބުން، އެމީހާއަށް ފެންނަނީ އެ ވާތަކާއި ޢަޞާތައް ޙަރަކާތްކުރާ ހެންނެވެ. ޙަޤީޤަތުގައި އެތަކެތި ހުންނަތަނުގައި ހުންނަނީއެވެ. ޝައްކެއްނެތްގޮތުގައި ސިޙުރުވެރިން މިދެގޮތަށްވެސް ކަންތައްކުރެއެވެ.\nސިޙުރުގައި ޙަޤީޤަތް އެކުލެވިގެންވާކަމަށް އިންކާރުކުރާމީހުން ބުނާގޮތުން، އެ ސިޙުރުވެރިން ޖާދުލެކޭ އެއްގޮތަށް ދެއްކި ޙަރަކާތްތަކެއްގެ ސަބަބުން އެތަކެތި ޙަރަކާތްކުރުވީއެވެ. މިއީ ވަރަށް ގިނަ ގޮތްގޮތުން ބާޠިލުބުނުމެކެވެ. (ޖާދޫތަކުގައި ގިނަ ފަހަރަށް ހުންނަނީ އެބަލަންތިބޭ މީހުންނަށް އޮޅުވާލުމެވެ. މިކަންކަން ޝައިޠާނުން ބޭނުންނުކޮށްވެސް އަދި ސިޙުރު ހެދުމެއްނެތިވެސް މިފަދަ ޖާދޫ ހެދޭނެއެވެ.) (ނުނިމޭ)


galehiri: ދޫންޏެއްގެ ނަޞޭޙަތް\nއެއްފަހަރަކު ވިޔަފާރިކުރާ މީހަކު ވަރަށްރީތި ގުރައެއް ގަތެވެ. އޭނާ އޭތި ގެއަށް ގެނެސް ކޮށްޓަކަށް ލައިފަ ބެހެއްޓިއެވެ. މި ކޮށީގައި ގުރާއިންނަތާ ދުވަސްކޮޅެއްވީފަހުން، އެއްދުވަހަކު ވިޔަފާރިކުރާމީހާ ކައިރީ ގުރާ ބުންޏެވެ.\n"އޭ ވިޔަފާރި ކުރާ މީހާއެވެ. އަހަރެން ކޮށްޓަކަށް ލައިފަ ބެހެއްޓުމުން ތިބާއަށް ލިބެނީ ކޮންފައިދާ އެއްހެއްޔެވެ. އަހަރެން ކޮށިންނެރެ މިނިވަން ކޮށްދީފިނަމަ ތިބާއަށް ދިރިއުޅުމުގައި ފައިދާކުރަނިވި ބުއްދިވެރި ތިން ބަހެއް ބުނެދީފާނަމެވެ."\nމިވާހަކަ އަޑުއަހައިފަ ވިޔަފާރިކުރާމީހާގެ ހިތުގައި ވަރަށްބޮޑު ޝަޥްޤުވެރިކަމެއް އުފެދިއްޖެއެވެ.\nގުރާ ވާހަކަ ކުރިއަށް ގެންދިޔައެވެ. "އަހަރެން ވަޢުދުވަމެވެ. ކޮށިން ނެރެގެން ފުރަތަމަ ތިބާގެ އަތްތިލައިގެ މައްތީގައި އަހަރެން ބެހެއްޓުމުން ބުއްދިވެރި ފުރަތަމަ ބަސް ބުނެދޭނަމެވެ. އެ ބަހާދޭތެރޭ ތިބާ ހިތްހަމަޖެހިއްޖެނަމަ ތިބާގެ ގޭގެ ފުރާޅުމައްޗާ ހަމައަށް އަހަރެންނަށް ދިޔަދޭށެވެ. އޭރުން ބުދިވެރި ދެވަނަ ބަސް ބުނެދޭނަމެވެ. އެބަހާމެދު ތިބާ ހިތްހަމަޖެހިއްޖެނަމަ ތިންވަނަ ބަސް ތިބާގެ ބަގީޗާގެ ގަހެއްގެ ގޮފިގަނޑެއްގައި އިށީނުމަށްފަހު އަހަރެން ބުނެދޭނަމެވެ."\nވިޔަފާރިކުރާމީހާ ކޮށި ހުޅުވައިފަ ގުރާ ނަގައިގެން އޭނާގެ އަތްތިލަމަތީގައި ގުރާ ބަހައްޓައިފިއެވެ. "ފުރަތަމަ ބުއްދިވެރި ބަސް އަ\nގުރާ އޭތީގެ ބޯ އެއްފަރާތަކަށް ތިރިކޮށްލައިފަ ބުންޏެވެ.\n"ތިބާގެ އަތުން ކޮންމެފަދަ އެއްޗެއް ބީވެގެންދިޔަ ނަމަވެސް އަދި އެއީ ތިބާގެ މުޅި ދިރިއުޅުންފަދަ އަގުބޮޑު އެއްޗަކަށްވީނަމަވެސް އެކަމާ ހިތާމަ ނުކުރާށެވެ."\n"ތިޔައީ ވަރަށް ފަލްސަފާވެރި ބަހެކެވެ." ވިޔަފާރިކުރާމީހާ ބުންޏެވެ." އުދުހިފަ ގޮސް އަހަރެންގެ ގޭގެ ފުރާޅުމަތީގައި އިށީނުމުގެ އިޒުނަދީފީމެވެ."\nގުރާ އުދުހިފައި ގޮސް އެ ގޭގެ ފުރާޅުމަތީގައި އިށީދެއްޖެއެވެ. ދެން އަނެއްކާވެސް ގުރާ އޭތީގެ ދެވަނަ ބުއްދިވެރި ނަޞޭޙަތްކޮޅު ބުނެދިނެވެ. "ތިބާގެ ލޮލުން އެކަމެއް ފެނުމުގެ ކުރީގައި އެއްވެސްކަމެއް ޤަބޫލު ނުކުރާށެވެ."\n"ތިޔައީ ވަރަށް ޝަޥްޤުވެރިކުރުވަނިވި ބަހެކެވެ." ވިޔަފާރިކުރާމީހާ ބުންޏެވެ. "ކަލެއަށް އުދުހިފައި ގޮސް އަހަރެންގެ ބަގީޗާގެ ގަހެއްގެ ގޮފިގަނޑެއްގައި އިށީނުމުގެ އިޒުނަދީފީމެވެ."\nދެން ގުރާ އުދުހިފައި ގޮސް ބަގީޗާގައި ހުރި އެންމެއުސް ގަހުގެ އެންމެމަތީގައި ހުރި ގޮފިގަނޑުގައި އިށީދެއްޖެއެވެ. އަދި ވިޔަފާރިކުރާމީހާއާ މުޚާޠަބުކޮށް ބުންޏެވެ.\n"އޭ ވިޔަފާރިކުރާމީހާއެވެ. އަހަރެންގެ ބަނޑުތެރޭގައި ވަރަށް އަގުބޮޑު ދެ ޖަވާހިރު އެބައޮތެވެ. ތިބާ އަހަރެންގެ ބަނޑުފަޅާލައިގެން ނެގިނަމަ އެ ދެ ޖަވާހިރު ލިބުނީހެވެ."\nވިޔަފާރިކުރާމީހާ ގުރާގެ މި ބަސްއިވުމުން ވަރަށް ބޮޑަށް ދެރަވެއްޖެއެވެ. އޭނާ ހިތަށްއެރިއެވެ. މިގުރާ އޭނާގެ އަތުގައި ނުޖެހި އުދުހިގެން ހިގައްޖެއްޔާ އެދެޖަވާހިރު އޭނާގެ އަތުން އެ ގެއްލުނީއެވެ. އެކަމަކު އޭތި މިހާރު އެހުރީ އޭނާގެ އަތުގަ ޖެހޭވަރަށް ވުރެން މާ މަތީގައެވެ.\nމިކަމާ ވަރަށް ދެރަވެލައިފަ އަދި ވަރަށް ކުރަކިގޮތަކަށް އޭނާ ބުންޏެވެ. "އެންމެ ރަނގަޅެވެ. ކަލޭގެ ތިންވަނަ ބުއްދިވެރި ބަސް ބުނެދީފައި ކަލޭ ދާތަނަކަށް ދާށެވެ."\nގުރާ ހީލާފައި ބުންޏެވެ. "ތިބާއަކީ ތިއީ ހާދަބޮޑު މޮޔައެކެވެ. ތިބާއަށް އަހަރެންގެ ފުރަތަމަ ދެ ނަޞޭޙަތްކޮޅު ޤަބޫލު ނުކުރެވުނުއިރު ތިންވަނަ ނަޞޭޙަތްކޮޅުގެ ބޭނުމަކީ ކޮބައިހެއްޔެވެ؟ އަހަރެން ތިބާ ކައިރީ ކޮންމެފަދަ އެއްޗެއް ގެއްލުނުނަމަވެސް ނުރޯށޭ ބުނީމުއެވެ. އެކަމަކު ތިބާއަށް ލިބެން އޮތް ދެ ޖަވާހިރުގެ ގެއްލުމުން މިހާރު ތިޔަ ރޮނީއެވެ. އަދިވެސް އަހަރެން ބުނީމެވެ. ތިބާގެ ލޮލުންފެނުމުގެ ކުރީން އެއްވެސްކަމެއް ޤަބޫލުނުކުރާށެވެ. އެކަމަކު މިހާރު ތިބާ ޤަބޫލުކޮށްގެން ތިހުރީ އަހަރެންގެ ބަނޑުތެރޭގައި ދެ ޖަވާހިރު އެބައޮތްކަމަށެވެ. އަހަރެންގެ ބަނޑުތެރޭގައި ދެ ޖަވާހިރު އޮތްނަމަ އަހަންނަށް ދިރިހުރެވޭނީ ކޮންފަދައަކުން ހެއްޔެވެ؟" މިހެން ބުނެފަ ގުރާ، ހެމުން ހެމުން، އުދުހިފަ ހިނގައްޖެއެވެ.\nތަރުޖަމާ: އަޙުމަދު ނާޞިހު، http://www.meedhoo.com/?p=472


ފޭސްބުކްއިން އެމެރިކާގެ ސިޔާސީ އިޝްތިހާރުތައް ނުކުރެވޭގޮތް ހަދައިފި - DhiDaily\nފޭސްބުކްއިން އެމެރިކާގެ ސިޔާސީ އިޝްތިހާރުތައް ނުކުރެވޭގޮތް ހަދައިފި\nފޭސްބުކްއިން ބުރާސްފަތި ދުވަހު ބުނި ގޮތުގައި އެމެރިކާގެ ރިޔާސީ އިންތިޚާބަށް އެއް ހަފްތާއަށް ވެފައިވާއިރު، ސިޔާސީ އެއްވެސް ޕޯސްޓެއް ފޭސްބުކްގައި އިޝްތިހާރު ނުކުރުވޭނެކަމަށެވެ.\nފޭސްބުކްއިން ބުނެފައިވާ ގޮތުގައި އެއްވެސް ކެނޑިޑޭޓަކު އޮފިޝަލް ނަތީޖާ ނެރުމުގެ ކުރިން، އިންތިޚާބު ކާމިޔާބުވެއްޖެ ކަމަށް ޕޯސްޓެއް ޖަހައިފިކަމުގައިވާ ނަމަ، ފޭސްބުކްއިން އޮޓޯއިން އޮފިޝަލް ނަތީޖާއަށް ދާނެގޮތް ހަދާފައިވާނެއެވެ.\nއަދި ހުރިހާ ވޯޓާއި ގުޅުންހުރި ޕޯސްޓުތަކުގައި އިންފޮމޭޝަން ލޭބަލްއެއްވެސް ހިމެނޭނެކަމަށް ފޭސްބުކްއިންވަނީ ބުނެފައެވެ. ފޭސްބުކްގެ މެސެންޖަރއިން އެ ކުންފުނިންވަނީ5މީހުންނަށްވުރެ ގިނަ މީހުންނަށް މެސެޖު ނުފޮނުވޭގޮތްވެސް ހަދާފައެވެ. ސަބަބެއްކަމުގައި އެ ކުންފުނިން ބުނެފައިވަނީ ގިނަ ބަޔަކަށް މެސެޖުކޮށްގެން ހަމަނުޖެހުމެއް ހިނގުމަށް ފުރުޞަތު ނުދިނުމަށެވެ.\nސީބީއެސްއަށް މަޢޫލޫމާތު ދެމުން ފޭސްބުކްގެ ސީއީއީ މާކް ޒަކަރބާގް ބުނި ގޮތުގައި، މި ފަހަރުގެ އިލެކްޝަންގައި މަކަރުހެދުމެއް އުޅޭކަމަށް މީހަކު ބުނުމަކީ މައްސަލަތަކެއް ކުރިމަތިވާނެ ކަމެކެވެ.\nއެމެރިކާގައި މި ވަގުތު، ހިނގަމުންދާ ކެމްޕޭންތަކުގެ އިތުރުން، ކޮރޯނާ ވައިރަހާއި ދެކޮޅަށް ހަނގުރާމަ ކުރުމުގެ އިތުރުން، ނަސްލީ ތަފާތުކުރުމާއި ދެކޮޅަށް ކުރަމުންދާ މުޒާހަރާތަކާއި އެކު ގިނަ ކުރިމަތިލުންތަކެއް ދަނީ ހިނގަމުންނެވެ.


Warning: Use of undefined constant REQUEST_URI - assumed 'REQUEST_URI' (this will throw an Error inafuture version of PHP) in /home/customer/www/thecrimsonstore.com/public_html/wp-content/themes/elessi-theme-child/functions.php on line 74\nހެޔަރ ރިމޫވަލް ކްރީމް – My WordPress\nސްޓްރެޗް މާކް ފިލުވާލަން ބޭނުންތަ؟ މިއޮތީ ޙައްލު\nHomeހެޔަރ ރިމޫވަލް ކްރީމް\nހެޔަރ ރިމޫވަލް ކްރީމް\nސްޓްރެޗް މާކް ކްރީމް 199.ރ\nޑރ.ރަޝެލް ހެޔަރ ރިމޫވަލް ކްރީމަކީ، އެހެން މިފަދަ ޕްރަޑަކްޓްތަކާ ޚިލާފަށް ޤުދުރަތީ މާއްދާތަކުން އުފައްދާފައިވާ ޕްރަޑަކްޓެކެވެ. މިހެންކަމުން ހަންގަނޑު އެލާޖިކް ވުމާއި ރަތް ވުން ފަދަ ކަންކަމުން ދުރުކޮށްދެއެވެ.\nހެޔަރ ރިމޫވަލް ކްރީމް quantity + -\nބޭނުން ކުރައްވާނެ ގޮތް:\nއިސްތަށި ދުއްވާލަން ބޭނުންވާތަނެއް ރަނގަޅަށް ދޮވެލާށެވެ. އެއަށްފަހު ހިއްކާލުމަށްފަހު ކްރީމް އުނގުޅާލާށެވެ. ދެން 5-10 މިނެޓް އާ ދޭތެރޭގައި މަޑުކޮށްލާށެވެ. އެއަށްފަހު، ރަނގަޅަށް އެތަނެއް ދޮވެލާށެވެ. 10 މިނެޓަށްވުރެ ގިނަ އިރު ނުބަހައްޓާށެވެ.\nBe the first to review “ހެޔަރ ރިމޫވަލް ކްރީމް” Cancel reply\nSKU: CR007 Category: Body Care\nތިން ދުވަހުން މީހާ ހިއްކާލަދޭ ކްރީމް\nއައިޗުން ކެޕްސިކަމް ބޮޑީ ސިލިމިން ޖެލްއަކީ މަދު ދުވަސްކޮޅެއްގެ ތެރޭގައި ދިވެހިންގެ މެދުގައި މަޤްބޫލުކަން ހޯދާފައިވާ ބްރޭންޑެކެވެ. އައިޗުން ބްރޭންޑްގެ މި ޖެލްއަކީ މީހާ3ދުވަހުން ހިއްކާލާ ޖެލްއެކެވެ. މި ޖެލްގައި ހިމެނޭ ޤުދުރަތީ ބާވަތްތަކުގެ ސަބަބުން، ޖެލްގެ ސަބަބުން ހަންގަނޑުގެ އެޕިޑަމިސްއާ ހަމައަށް ކުރެއެވެ. އަދި މެޓަބޮލިޒަމް ރޭޓް ދަށްކޮށްދީ، ހަނިގަނޑުގައި ހުންނަ ބޭކާރު ސަރުބީތައް ވިރުވާލުމަށް ބާރު އަޅައިދެއެވެ. މި ޕްރަޑަކްޓްގައި ހިމެނޭ ޤުދުރަތީ ގިނަ ބާވަތްތަކުގެ ސަބަބުން، ކްރީމް ބޭނުނުން ކުރަން ފަށާތާ3ދުވަސް ތެރޭ، ކްރީމްގެ އަސަރު ފެންނަން ފަށައެވެ.\nސްޓްރެޗް މާކް ކްރީމް\n. މިގޮތުން މިޕްރަޑަކްޓް ބޭނުން ކުރުމުން، ބަނޑު، ، ކޮނޑު، ފަލަމަސްގަނޑު އަދި މީގެ އިތުރުންވެސް ސްޓްރެކް މާކް ލާފައި ހުންނަ ތަންތަނުން، އެމާކް ފިލުވައިދެއެވެ. އެއްވެސް ކެމިކަލެއް ބޭނުން ނުކޮށް އުފައްދާފައިވާ މި ޕްރަޑަކްސް ބޭނުން ކުރުމުން ހަންގަނޑު ކުރަކިވުން ދުރުކޮށްދީ، ހަންގަނޑުގައި ލާފައި ހުންނަ ސްޓްރެޗް ލައިންތައް ދުއްވާލަދެއެވެ. އަދި ހަންގަނޑުގެ ސެލްތަކުގެ ދިރުން އަވަސްކޮށްދީ، ހަންގަނޑު ބާރު ޖައްސާލަދެއެވެ.\nމާލޭ ކޮންމެ ތާކަށްވެސް ހިލޭ ޑެލިވަރީ\nކޮންމެ ވަގުތަކުވެސް އަޅުގަނޑުމެންނަށް ގުޅުއްވޭނެ\nޕޭމެންޓް ޕްރަޑަކްޓް ލިބުމުން\nއަޅުގަނޑުމެން ޕޭމެންޓް ނަގާނީ ޕްރަޑަކްޓް ހަވާލު ކުރުމަށްފަހު\nއަޅުގަނޑުމެންގެ މަޤްސަދަކީ ތިބޭފުޅުން ބޭނުންފުޅުވާ ޕްރަޑަކްޓްތައް ތިބޭފުޅުންނާ ހަމައަށް ފޯރުކޮށްދިނުމެވެ. އަޅުގަނޑުމެން ބަލަނީ ވީހާވެސް ބޮޑަށް ފަތްޕިލާވެލީގެ، ތިބޭފުޅުންނާއި ގުޅޭ ޕްރަޑަކްޓް ފޯރުކޮށްދެވޭތޯއެވެ.


ކޯވިޑް-19 : އޭޑީކޭ އޮންލައިން ފްލޫ ކްލިނިކުން ދޫކުރާ ބޭސް ސިޓީއަށް މިހާރު އާސަންދަ ލިބޭނެ ކޯވިޑް-19 : އޭޑީކޭ އޮންލައިން ފްލޫ ކްލިނިކުން ދޫކުރާ ބޭސް ސިޓީއަށް މިހާރު އާސަންދަ ލިބޭނެ\nކޯވިޑް-19 : އޭޑީކޭ އޮންލައިން ފްލޫ ކްލިނިކުން ދޫކުރާ ބޭސް ސިޓީއަށް މިހާރު އާސަންދަ ލިބޭނެ\nއޭޑީކޭ "އޮންލައިން ފްލޫ ކްލިނިކް" މެދުވެރިކޮށް ޑޮކްޓަރަށް ދެއްކުން ކުރިއަށްދަނީ / ފޮޓޯ: އޭޑީކޭ ހޮސްޕިޓަލް\nއޭޑީކޭ ހޮސްޕިޓަލުން ޤާއިމުކުރި އޮންލައިން ފްލޫ ކްލިނިކުން ދޫކުރާ ބޭސް ސިޓީ އާސަންދައިން ކަވަރކޮށްދޭގޮތަށް ހަމަޖައްސައިފިއެވެ.\nއޭޑީކޭ "އޮންލައިން ފްލޫ ކްލިނިކް" މެދުވެރިކޮށް އޭ.ޑީ.ކޭ ހޮސްޕިޓަލުގެ ޑޮކްޓަރުންނަށް ދެއްކުމުގެ ޚިދުމަތް ހިލޭ ލިބޭނެ އިންތިޒާމް އެ ހޮސްޕިޓަލުން ހަމަޖައްސާފައިވަނީ މިމަހުގެ 14 ވަނަ ދުވަހުއެވެ. އޮންލައިން ފްލޫ ކްލިނިކަށް ޑޮކްޓަރަށް ދެއްކުމަށް ކޮންމެ ދުވަހެއްގެވެސް ހެނދުނު 8 އިން ރޭގަނޑު 8 ޖެހުމާއި ހަމައަށް އެޕޮއިންޓްމަންޓް ހެއްދުމަށް ގުޅޭނެއެވެ.\nއޭޑީކޭ ހޮސްިޓަލުން ބުނީ ފްލޫ ކްލިނިކުން ޚިދުމަތް ހޯދާ ޕޭޝަންޓުންނަށް ދޫކުރާ ބޭސް ސިޓީތަކަށް އާސަންދައިން ބޭސްލިބޭނެކަމަށެވެ. އާއްމު ބަލިތަކަށް ޑޮކްޓަރަށް ދެއްކުމުގެ ފުރުޞަތު މި ކްލިނިކް މެދުވެރިކޮށް ލިބިގެންދާނެއެވެ. އެގޮތުން މިހާތަނަށް 260 އަށްވުރެ ގިނަ މީހުން މި ކްލިނިކް މެދުވެރިކޮށް ޑޮކްޓަރަށް ދައްކާފައިވާކަމަށް އޭޑީކޭއިން ބުނެއެވެ.\nމި ކްލިނިކް މެދުވެރިކޮށް ޑޮކްޓަރަށް ދައްކަން އެޕޮއިންޓްމަންޓް ހައްދާ ފަރާތްތަކުގެ ފޯނަށް ޑިޖިޓަލް މެމޯއެއް ލިބޭނެ ކަމަށާއި މި ޚިދުމަތް ހޯދުމަށް ވައިބަރ ނުވަތަ ސްކައިޕްގައި ބޭނުންކުރާ ނަންބަރު ހޮސްޕިޓަލާއި ހިއްސާކުރުން މުހިއްމުކަމަށް އޭޑީކޭއިން ބުނެއެވެ. އަދި "އާސްކް އޭޑީކޭ" މެދުވެރިކޮށް ވައިބަރ، ޓެލެގްރާމް ނުވަތަ ފޭސްބުކް މެސެންޖަރއިން ކިއު ތަރުތީބު ބަލާލެވޭނެ ކަމަށާއި، ކިއު ތަރުތީބުން އޮންލައިން ކްލިނިކްގެ ޑޮކްޓަރު ގުޅަމުންދާނެކަމަށް އޭޑީކޭއިން ބުނެއެވެ. ބަލިމީހާގެ މަޢުލޫމާތު ހިއްސާކުރުމަށްފަހު ކޮންސަލްޓޭޝަންގެ ކަންކަން ކުރިއަށްގެންދެވޭނެކަމަށްވެސް އެ ހޮސްޕިޓަލުން ވަނީ ބުނެފައެވެ.\nމި ފްލޫ ކްލިނިކް މެދުވެރިކޮށް ބަލީގެ އަލާމާތްތަކުގެ ތަފްޞީލު ހޯދާ، މަޢުލޫމާތު ފޯރުކޮށްދިނުމާއި، ގޭގައި ބޭސްކުރުމާއި، ރައްކާތެރި ބޭސް ބޭނުންކުރާނެ ގޮތްތައް ބޭސް ސިޓީއަކުން ފޯރުކޮށްދީ، ބަލިމީހާ ދެން ޢަމަލުކުރަންވީގޮތުގެ މަޢުލޫމާތު ހިއްސާކުރެވިގެންދާނެކަމަށް އޭޑީކޭއިން މަޢުލޫމާތުދެއެވެ.\nރޯގާއާއި އާއްމުބަލިތަކަށް ޑޮކްޓަރަށް ދެއްކުމަށް ޚާއްސަކޮށްގެން އޮންލައިން ފްލޫ ކްލިނިކެއް އޭޑީކޭއިން ޤާއިމްކޮށްފައިމިވަނީ ކޯވިޑް-19 އާ ގުޅިގެން ރައްކާތެރިވުމަށް އަޅާފިޔަވަޅެއްގެ ގޮތުން ހޮސްޕިޓަލްތަކަށް ދާ މީހުން މަދުކުރުމުގެ ގޮތުންނެވެ.\nފުލޫ ކްލިނިކްގެ އިތުރުން އުމުރުން ދުވަސްވީ ފަރާތްތަކާއި، ދިގު މުއްދަތަށް ފަރުވާ ހޯދާ ފަރާތްތަކަށް ޚާއްސަކޮށްގެން އޮންލައިން ސްޕެޝަލިސްޓް ޖީ.ޕީ ކްލިނިކެއްވެސް މިހާރު ވަނީ ޤާއިމުކޮށްފައެވެ.


Vampire - 8 | Vaahaka ވެމްޕަޔާ – 8 – Vaahaka\n1k40\tMay 10, 2021\n* އެ ޒުވާނާ ހޭ އަޑުއިވުމުން އަހަރެން މޫނުމަތީގައި އަތްއަޅާ ގެން ހުރެ ކޮޓަރިއަށް ވަނީމެވެ."ގެޓް އައުޓް އޮފް މައި ރޫމް ޕްރިވެންޓާ ގަނޑާ " އަހަރެންނަށް ބުނެވުނު ހާ އެންމެ ބާރަށް އެންބެނީމެވެ. އެ ޒުވާނާ ހެމުން ހެމުން އަހަރެން ގެ އެނދާ ދިމާއަށް އިޝާރާތް ކުރަމުން ދިޔަ އެވެ. އެނދާ ދިމާއަށް ބަލާލަމުން އެއްވެސް އިޚްތިޔާރަކާ ނުލާ އަހަރެންނަށް ވެސް ހޭން ފެށުނެވެ *\n" ހޫ ދަ ހެލް އާ ޔޫ…. ޔޫ ސްޕޮއިލްޑް މައި ޕްލޭން " ކައިޒަން ދެބުމަ ގޮށް ޖަހާލަމުން އެއަންހެން ކުއްޖާ އާ ވާހަކަ ދައްކަމުން ދިޔައެވެ." ވަޓް ޔުއާރ ބްލޭމިން މީނައު… އަންބިލީވެބަލް ޖަސްޓް އަންބިލީވެބަލް…… ޔޫ… ޔޫ.. އަރގް ވަޓް އެވާ" އެއަންހެން ކުއްޖާ ވެސް ކައިޒަން އަށް ރައްދު ދިނެ އަދި އިސްތަށިގަނޑު ގަ ހުރި ގޮދަން ފުށް ތަށް ފޮޅެމުން އެ ކޮޓަރީން ނިކުންނަން އެނބުރީލި ވަގުތު އީވާ ހޭން ހުރިތަން ފެނުމުން ދެލޯ އަޅާލުމަށް ފަހު ކޮޓަރިން ނިކުމެގެން ދިޔައެވެ.\nމިލާން ގެ ފަހަތުން އެ އަންހެން ކުއްޖާ ދިޔުމުން އަހަރެން ކޮޓަރި ތެރެއަށް ވަނީމެވެ. " ކައިޒަނޫ ލޯންގު ޓައިމް ނޯ ސީއިންގް ބަޑީ" " އިޔާން….. ކޮންހެނެއް….. ކިހިނެއް…… ކީއްވެ…… ކޮންއިރަކު؟ " ކައިޒަން ހުރިހާ ސުވާލެއް އެއް ފައްޗަކަށް އަމުނާ ލުމުން އިޔާން އަށް ހިނި އަންނަ ގޮތް ވިއެވެ." ސާބަސް ފްލައިޓް އިން ނެއްނު އަންނާނީ…. އެންޑް ޖަސްޓް ލައިކް އައި ސެޑް4އިޔާސް އެގޯ ހިޔާ އައި އެމް " އިޔާން ވަރަށް ލާނެތް ރާގަކަށް އެހެން ބުނެލިއެވެ. އިޔާން އެންމެ ފަހުން ބުނި ޖުމްލަ ކައިޒަން އަށް އަޑު އިވުމުން ދެލޯ ބޮޑުވެގެން ދިޔައެވެ. " ވަޓް…. އަދިވެސް މެމޮރީ ރީ ގެއިން ނުވޭތަ…… ފަސްޓް އައި ތޯޓް ޔާން އެހެން ބުނީ އެއިރު ކުޑަ ކަމުން ކަމަށް…. އާ އެހެންނު ވާނީ އެއިރު އެންމެ 14 އިޔާސް ވާ ބަޓް ޔޫ ރިއަލީ ކޭމް " ކައިޒަން ހުރިހާ ވާހަކައެއް އެއް ފައްޗަކަށް އަމުނާ ލުމުން އިޔާން އަށް ހިނި އަންނަ ގޮތް ވިއެ ދެން ހަނދާން ވީ ދެންމެ ފެނުނު ކަންތަކުގެ މަތިންނެވެ. " ތި ވާހަކަ ބާއްވާފައި ބުނެބަ ދެންމެ ކޮން ކަންތައް ގަންޑެތަ ތި ހިންގާލީ" " އެއީ ދޯ" ކައިޒަން އިސްތަށިގަނޑު ގާ އަތް ހިންގާލަމުން ހުރިހާ ވާހަކަ އެއް ކިޔާ ދެމުން ކޮޓަރީން ނިކުމެގެން ދިޔައެވެ. އެ ވަގުތަކީ އީވާ އާއި އެ އަންހެން ކުއްޖާ ކޮޓަރިއަށް ވަންނަން އާ ވަގުތެވެ.\nކައިޒަން އެއަންހެން ކުއްޖާ ކުރިމައްޗަށް އެރިއެވެ. ޖެއްސުން ކުރުމުގެ ނިޔަތުގައެވެ. "ވަޓް ދަ އާ ޔޫ އިންސެއިން" އެއަންހެން ކުއްޖާ ދެބުމަ ގޮށް ޖަހާލަމުން ކައިޒަން އަށް އައީ ނުލަފާ ހިންޏެކެވެ. "ޔަޕް" ކައިޒަން ކުރު ޖަވާބެއް ދިނެވެ. އެއަންހެން ކުއްޖާ އާއި އީވާ ދިޔުމުން ކައިޒަން އިޔާން ގާތު އަހާލިއެވެ. " އޭ ޔާނޫ އެއީ ކޮން ބިއުޓީ ކުއީން އެއްތަ" ކައިޒަން ލާނެތް ގޮތަކަށް ހީލަމުން އެހެން އަހާލުމުން އިޔާން ގެ ގާތަށް އައީ ނުލަފާ ހިންޏެކެވެ.\n" ކީއްވީ އަނެއްކާ ހިތް ކީތަ" " ނޫނޭ…. އަހަރެން އީވާ ކަމަށް ހީކޮށް ފުއް އެތި ބޮލަށް އަޅާލިއިރަށް އެންމެ ފުރަތަމަ ވެސް ބުނީ މަގޭ ސުވެޓާއޭވާ " ކައިޒަން އަންހެން އަޑަކުން އެހެން ބުނުމުން އިޔާން ހިނިގަނޑެއް ޖަހާލިއެވެ." އީވާ….. ހޫސް ދެޓް…… ވެއިޓް ޑޯންޓް ޓެލްމީ އެއީ އެ ދިޔަ ބޯހަރު ކުއްޖާ ގެނޑޭ " އިޔާން އެހެން ބުނުމުން ކައިޒަން ހިނިގަނޑެއް ޖަހާލިއެވެ. އަދި އުނަގަނޑުގައި ވިއްދާލަމުން ދެ ލޯ ހަނިކޮށް ލުމަށް ފަހު ބުންޏެވެ .\n" އެހެންވީމަ އިވީ ކަމަނަ އާ ދިމާވެއްޖެ ދޯ….. ދެން ބުނެބަލަ އެއީ ކޮން ބިޔުޓީއެއްތަ " " އޯކޭ ފައިން…. އެއީ މިލާން މައި" އިޔަން ގެ ވާހަކަ މެދުކަނޑާލަމުން ކައިޒަން ވާހަކަ ދެއްކިއެވެ. " ޔުއާ ގާލްފްރެންޑް އޯއެމް ޖީ ފަހަރި ދޯ" ކައިޒަން އެހެން ބުނުމުން އިޔާން މޫނަށް ގޮތެއް ހަދާލަމުން ބުންޏެވެ. " ވަޓް އިޔޫ ޝީ އިސް މައި ސިސްޓާ ކައި ގަނޑާ " " އުޕްސް…. ވެ ވެވެ ތިބުނީ އެ ޕިގްޓޭލްސް އޭތަ" ކައިޒަން އެހެން ބުނުމުން އިޔާން ހިނިގަނޑެއް ޖަހާލުމަށް ފަހު ބުނެލި އެ" ނޫނޭ ކައޭ އެއްވެސް އެއްޗެއް ހަންދާނެތް ނުނެތޭނެ….. ދެންވެސް ދޭ ބަ ފެންވަރަން " އެހެން ބުނުމުމަށް ފަހު އިޔާން އެކޮޓަރިން ނިކުމެގެން ގޮސް އިޔާން އަށް ހާއްސަ ކުރެވިފަވާ ކޮޓަރިއަށް ދިޔައެވެ.\n" އިވީ އައި ޖަސްޓް ކާންޓް ބިލީވް ދެޓް ބޯއީ އީ ސޯ އެރޮގެންޓް ހޫދަ ހެލް ހީ ތިންކް ހީއިޒް "\nމިލާން އިސްތަށިގަނޑު ފެންހިއްކަމުން ކައިޒަން އަށް ކުދި ކިޔަމުން ދިޔައެވެ." ސާބަސް މީނީ އޭނަ ބަހައްޓާ ދެޓްސް ނޮޓް އަނިޔު ތިންގް ފޯ މީ ނައު " އީވާ އެހެން ބުނުމުން މިލާން އީވާ އާ ވީފަރާތައް އެނބުރީލުމަށް ފަހު ބުންޏެވެ. " ވަޓް ޔޫ މީން އޭނަ އުޅެނީ މިގޭގައޭ….. އިޒް ހީ އަ ފެމެލީ މެމްބާ "" ޔާ ހީޒް މައި ބްރޯ " އީވާ އެހެން ބުނުމުން މިލާން ގަބޫލު ކުރަން ދަތި ވިއެވެ. " އެއީ އިވީ ގެ ބްރޯ އޭ…….. ހޫމް ކޮން ނަމެއް ކިޔަނީ " "ކައިޒަން" " ހޫމް މީހާގެ ސިފައާ ނަމާ އެހާ ގުޅޭތީ ދޯ މާ ފޮނިވެގެން އެއުޅެނީ" މިލާން އެހެން ބުނުމުން އީވާ މިލާން އާ ދިމާ ކުރަން ފެށިއެވެ.\n" އޯއޯއޯ ހޫމް ހޫ ފަހަރި ދޯ ހަޔެހަޔެ ހިހިހިހި" އީވާ މިލާން އާ ދިމާ ކުރަން ފެށުމުން މިލާން ތުން އޫކޮށް ލިއެވެ. " ދެން ތި ދިމާނުކޮށް ހެލްޕް މީ" މިލާން އެހެން ބުނުމުން އީވާ ހިނިގަންޑު މަޑުކޮށްލުމަށްފަހު ކޮންކަމަކަށް ތޯ އެހިއެވެ. " ފޯ މައި ރިވެންޖް އެ ކައިޒަން ގަނޑު އަހަރެންގެ ފޭވްރިޓް ސްވެޓާ އެއްކޮށް ރޫއެންކޮށް ލީމަ" މިލާން އެހެން ބުނުމުން އީވާ އިތުރަށް ދިމާކުރަން ފެށިއެވެ. " އޯ އޯ ސްވީޓް ރިވެންޖް ދޯ….. ބަޓް އިޓްސް އަ ގުޑް އައިޑިޔާ…އެކަމް ކޮންހެނެއް ރިވެންޖް ހޯދާނީ " އީވާ އެހެން ބުނުމުން މިލާން ޕްލޭން ކިޔާ ދޭން ފެށި އެވެ." އެންޑް ޔެސް އާންޓް އެންޑް އަންކަލް ގެ ހެލްޕް ވެސް ބޭނުން ވޭ ". އެހެން ބުނުމަށް ފަހު އީވާ އާއި މިލާން ނުލަފާ ވައްތަރަކަށް ހޭން ފެށިއެވެ." ހަހަހަހަހަހާ ހަހަހަހަހަހާ ހާ ".\nއިޔާން ދިޔުމުން ކައިޒަން އެންދުގަ އޮށޯވެލިއެވެ. އެވަގުތު ކައިޒަން ގެ ހިޔާލަށް އައީ މިލާން އެވެ. އެއްވެސް އިޚްތިޔާރަކާ ނުލާ ކައިޒަން އަށް މައި ލިޓުލް ޕިގްޓޭލްސް އޭ ބުނެވުނެވެ." "ޕިގްޓޭލްސް އައި މިސްޑް ޔޫ ސޯ މަޗް…. އެންޑް ހާދަ ރީތި ނަމެކޭ ދޯ ކިޔަނީ ވެސް ޕިގީގެ އިމޭޖް އާ ވެސް ގުޅޭ " އެހެން ބުނި އިރު ކައިޒަންގެ މޫނު މަތީގަ ވަނީ ލުއި ހިނިތުންވުމެއް ވެރިވިއެވެ. ޕިގްޓޭލްސް އަކީ މީގެ ދެ އަހަރު ކުރިން ކައިޒަން މިލާން އަށް ކީވަނަމެކެވެ. އެއީ މިލާން ގެ އަސްލު ނަން ނޭންގިފަ އަދި އަބަދު އިސްތަށިގަނޑު ދެފަރާތަށް އައްސަފަ ހުންނާތީއެވެ.\nއީވާ…. ކީއްވެ އެހާ ދަންނަ ނަމަކާ ވައްތަރީ ؟ކީއްވެ އެ ބޯ ހަރު ކުއްޖާ ގަނޑު މީގެ ކުރިން ފެނިފައި ވާ އިހްސާސެއް ކުރެވުނީ؟ ކީއްވެ މީގެ4އަހަރުކުރިން އެ ހާދިސާ ދިމާވުމުން ކުރިން އަހަރެން ދެކެފަވާ ސޫރައެއް ހެން ހީވަނީ ؟ ޖަވާބު ނެތް އެތަށް ސުވާލެއް އިޔާން ގެ ހިތުގައި އުފެދެމުން ދިޔަ އެވެ. އިޔާން ދެލޯ މަރާލީ އެ ހިޔާލު ތަކުން ދުރަށް ދެވޭތޯ އެވެ.\nއިޔާން އަށް އެ ހަނދާންތަކާ ދުރުވެވުނީ ކޮޓަރީ ދޮރުގައި ޓަކި ޖަހާ އަޑަށްށެވެ. " ވަދެ" އެނދު މަތީގަ އެއޮއް ގޮތަށް އޮވެ އިޔާން ބުނެލިއެވެ. " ސާބަސް ހިނގާ ކާން ދާން ތިހެން ނޯވެ" ކައިޒަން އެތެރެއަށް ވަންނަމުން އެހެން ބުނުމުން އިޔާން އެންދުން ތެދުވިއެވެ. އަދި ކައިޒަން އާ އެކު ޑައިނިންގް ރޫމް އަށް މިސްރާބު ޖެހިއެވެ. އެ ގަޑި އަކީ މިލާން އާއި އީވާ ވެސް ޑައިނިންގް ރޫމް އަށް ދިޔަ ވަގުތެވެ.\nއީވާ އާއި މިލާން ޑައިނިންގް ރޫމް އަށް ވެންނިއިރުގަ ހުރިހާ ނޯކަރުން ތައް ދިޔައީ ސުފުރާ މައްޗަށް ކާއެއްޗެހި އެރުވުމުގަ ހަރަކާތްތެރި ވަމުންނެވެ. އެހެންކަމުން އީވާ މެން ލިވިންގް ރޫމް އަށް ދިޔައެވެ. ވަކި ހިސާބަކަށް ނުދެވުނީސް ކައިޒަން އައިސް މިލާން ގެ ކުރިމައްޗަށް އެރިއެވެ. " ގެޓް އައުޓް އޮފް މައިވޭ " މިލާން އެހެން ބުނުމުން ކައިޒަން ގާތައް އައީ ނުލަފާ ހިންޏެކެވެ.\nމި މަންޒަރު ތައް ބަލަން ހުރި އީވާ ގެ ހިނިގަންޑު މަޑުކޮށްލެ ވުނީ ހަމަ ކިރިޔާ އެވެ. ކައިޒަން މަޑުމަޑުން މިލާން ގެ ކަންފަތު ކާރިއަށް ގުދުވެލީ އެވެ. " މައި ލިޓުލް ޕިގްޓޭލްސް ޑިޑް ޔޫ މިސް މީ " އޭ ބުނުމުން މިލާން މޫނު ޖަންބުކުލަ އިން ފޭދިގެން ދިޔައެވެ.\nކައިޒަން މިލާން އާ އެހޭ ކާރި ވުމުން އީވާ ގެ ހިނިގަންޑު ފަޅާ ގެންދިޔައެވެ. އީވާ ހޭން ފެށުމުން އިޔާން ކަންފަތުގައި އަތް އަޅާލުމަށް ފަހު ބުންޏެވެ. " އާރް ޔޫ އަ ވިޗް ތިހާވަރަކަށް ހޭކަށް " އިޔާން އަސްލު އެހެން ބުނީ އީވާ އަށް ޖެއްސުމަށްށެވެ. އީވާ އިޔާން އެހެން ބުނުމުން އިޔާން އާ ދިމާލަށް ދޫދިއް ކޮއްލިއެވެ. ކައިޒަން އައިސް އިޔާން ގާތު ހުއްޓުނެވެ. ދެން އިޔާން ބަލާލީ މިލާން އަށްށެވެ. އެއިރު މިލާން ހުރީ ލަދުން ގޮސް މުޅިމީހާ ރަތް ވާވަރު ވެފައެވެ.\nލައި May 11, 2021\nހަނާ May 11, 2021\nއައިޝް May 11, 2021\nހޭއި ރައިޓާރ... ޑްރާފްޓްގަ ސޭވްކޮށްފައިވާ ލިޔުންތައް އެޑިޓްކުރާ ގޮތް ބުނެލަދީފާނަންތަ؟\nއެލީ May 16, 2021\nކޮން އިރަކުން އަނެއް ޕާޓް ނެރެނީ؟❤\nވަރަށް ސަޅި ވާހަކަ އެއް އިނގޭ


"Atrangi Re" dhe loabiveringe medhugai saaraa fithifai\nދަނޫޝް (ކ)، ސާރާ އަދި އަކްޝޭ\nޑައިރެކްޓަރު އާނަންދް އެލް ރާއީގެ "އަތުރަންގީ ރޭ"ގެ ޓްރެއިލާ ބުދަ ދުވަހު ވަނީ ރިލީޒްކޮށްފަ އެވެ. އޯޓީޓީ ޕްލެޓްފޯމް ޑިޒްނީ ހޮޓްސްޓާ އިން ޑިސެމްބަރު 24ގައި ރިލީޒްކުރަން ހަމަޖެހިފައިވާ މި ފިލްމަކީ މިއުޒިކަލް ރޮމެންޓިކް ޑްރާމާ އެކެވެ.\nމި ފިލްމުގައި ސާރާ އަލީ ޚާން ކުޅެނީ ރިންކޫ ނަމަކަށް ކިޔާ ޒުވާން އަންހެންކުއްޖެއްގެ ކެރެކްޓާ އެވެ. ފިލްމު ބިނާކޮށްފައިވަނީ އިންޑިޔާގެ ބިހާރް އާއި މަދުރާއީގައި ހިނގާ ހާދިސާ ތަކެއްގެ މައްޗަށެވެ.\nއަކްޝޭ ކުމާރާއި ދަނޫޝް ބަތަލުގެ ބައި ކުޅޭ މި ފިލްމުގެ ޓްރެއިލާ ފެށޭއިރު ރިންކޫ ސޫރިޔަވަންޝީ (ސާރާ އަލީ ޚާން)ގެ އާއިލާއިން ވިޝްނޫ (ދަނޫޝް) ކިޑްނެޕްކޮށް ގަދަކަމުން އެދެ މީހުން ކައިވެނި ކުރުވާތަން ފެނެ އެވެ.\nކައިވެނި ކުރުވިޔަސް ދެ މީހުން އެކަކު އަނެކަކާ އެކު ދިރިއުޅުން ބޭނުން ނުވާ ކަން އެ ދެ މީހުންނަށް ވިސްނެ އެވެ. ސާރާ ބުނަނީ އޭނާ ލޯބިވަނީ ސަޖާދު (އަކްޝޭ ކުމާރު) ދެކެ ކަމަށެވެ. އަދި އޭނާއާ އެކު ގޭން ފިލަން 21 ފަހަރު މަސައްކަތްކޮށް ނާކާމިޔާބުވެފައިވާ ކަމަށެވެ.\nމި ލޯބީގެ ޑްރާމާ އިތުރަށް އޮޅުން ބޮޅުންގަނޑަކަށް ވަނީ ވިޝްނޫ ދެކެ ވެސް ރިންކޫ އަށް ލޯބި ވެވުނީމަ އެވެ. އަދި ދެ ލޯބިވެރިންގެ ތެރެއިން އޭނާ ބޭނުމީ ކާކުކަން ރިންކޫ އަށް ނިންމަން ދަތިވީމަ އެވެ.


Mashooru Hup Seng Cream Cracker Biskoadhu Keumun Cancer Ah Magufahivey - Vaguthu\nމަޝްހޫރު ހަޕްސެން ކްރީމް ކްރޭކަރު ބިސްކޯދު ކެއުމުން ކެންސަރަށް މަގުފަހިވޭ\n3 މަސް ކުރިން ( އޮކްޓޯބަރ 25, 2021 )\nހަޕް ސަންގް އަކީ މެލޭޝިއާގެ އެންމެ ބާރަށް ކުރިއަރާފައިވާ ބިސްކޯދު އުފައްދާ ކުންފުނި، މި ކުންފުނީގެ އުފެއްދުްންތައް ރާއްޖޭގައިވެސް ހުރޭ\nމެލޭޝިއާއިން އުފައްދާ ބިސްކޯދާއި ކްރީމް ކްރޭކަރުގައި ކެންސަރަށް މަގުފަހިވާ މާއްދާތައް ފެނިފައިވާ އެކަން ބެލުމަށް އެ ގައުމުގެ ސަރުކާރުން ނިންމައިފިއެވެ.\nހޮންގްކޮންގްގެ ކޮންޒިއުމާ ވޮޗްޑޯގުން ހޯދި ހޯދުންތަކުން އެނގުނު ގޮތުގައި ބިސްކޯދާއި ކްރޭކަރުގައި ކެންސަރަށް މަގުފަހިވާ މާއްދާތައް ފެނިފައިވެއެވެ. އޭގެ ތެރޭގައި މުޅި ދުނިޔެއަށްވެސް މަޝްހޫރު ހަޕްސެން އިންޑަސްޓްރީގެ އުފެއްދުންތައް ހިމެނެެެއެެވެ.\nހޮންގްކޮންގްގެ ކޮންޒިއުމާ ކައުންސިލުން މިދިޔަ ހަފްތާ ހޯމަ ދުވަހު ހާމަކޮށްފައިވާގޮތުން ޓެސްޓު ކުރި 60 ސުންކެއްގައި (ސާމްޕަލެއްގައި) ޕްރީ ޕެކްޑް ބިސްކޯދާއި ކްރޭކާސްގައި ގްލައިސިޑޯލް ނުވަތަ އެކްރިލަމައިޑް ފަދަ ކެންސަރަށް މަގުފަހިވާ ކެމިކަލްތައް ހިމެނެއެވެ.\nއަދި އެ ކައުންސިލަށް ވަނީ ތަހުލީލުކުރި އުފެއްދުންތަކުގެ 40 އިންސައްތަ ޕްރޮޑަކްޓްތަކުގައި ނިއުޓްރިޝަން ލޭބަލް އޮޅުވާލާފައިވާކަން ސާބިތުވެފައެވެ.\nތަހުގީގަށް ފަހު މެލޭޝިއާގެ ފުޑް ސޭފްޓީ އެންޑް ކޮލިޓީ ޑިވިޝަނުން މިދިޔަ ހުކުރު ދުވަހު ނެރުނު ބަޔާނެއްގައި ވަނީ ހަޕްސެންގެ ފެކްޓްރީ އިމާރާތުގައި އެޗްއޭސީސީޕީ (ހަޒާޑް އެނަލިސިސް އެންޑް ކްރިޓިކަލް ކޮންޓްރޯލް ޕޮއިންޓް) އަދި ކޭކޭއެމް (މެލޭޝިއާގެ ހެލްތު މިނިސްޓްރީ) ސެޓްފިކެޓް ތައް ހުރި ކަމަށެވެ. އަދި އެ ޑިވިޝަނުން ވަނީ އެ ކުންފުނީގެ ގޯތިތެރެ ބަލައި ހޯދުންތައް ހޯދަމުންދާ ކަމަށް ބުނެފައި ވެއެވެ.\nހަޕްސެންއިން އާދީއްތަ ދުވަހު ނެރުނު ބަޔާނެއްގައި ވަނީ، މެލޭޝިއާގައި އުފައްދާ އަދި މާކެޓް ކުރާ ހާއްސަ ކްރީމް ކްރޭކާސް އަކީ ގަވާއިދުތަކާއި ކޮލިޓީ ސްޓޭންޑަޑްތަކާއި ކާބޯތަކެތީގެ ރައްކާތެރިކަމުގެ މިންގަނޑުތަކަށް ފެތޭ އެއްޗެއް ކަން ހާމަކޮށްފައެވެ. އަދި އިންސާނުން ކެއުމަށް ރައްކާތެރި އެއްޗެއް ކަަމަށްވެސް ބުނެފައި ވެއެވެ.\nއެ ކުންފުނިން ބުނީ ސަރުކާރުގެ ކަމާއި ގުޅުން ހުރި އިދާރާތަކުގެ ތަހުގީގަށް ފުރިހަމަ އެއްބާރުލުން ލިބޭނެ ކަމަށެވެ.\nހަޕްސެންގެ ބިސްކޯދުތައް ރާއްޖޭގައި ފުޅާ ދާއިރާއެއްގައި ބޭނުން ކުރެއެވެ. އަދި އެ އުފެއްދުންތައް ރާއްޖެއަށް އެތެރެކޮށް ވިއްކަމުންދާތާ އަހަރުތަކެއް ވެދާނެއެވެ.\nމެލޭޝިއާއިން އދ. ގެ އެހީތެރިކަމަށް އެދިއްޖެ\nމެލޭޝިޔާގައި ފެންބޮޑުވެ، ގިނަ ބައެއްގެ ގެދޮރު ގެއްލިއްޖެ\nއޮކްޓޯބަރ 25, 2021 15:35\nއޮކްޓޯބަރ 25, 2021 17:23\nތިޔަ ކަހަލަ ކާބޯ ތަކެތީގެ ސަބަބުން ދިވެހިރާއްޖޭގައި ކޮންމެ ދެމީހަކުން އެކަކީ ކެންސަރު ބަލީގެ ޝިކާރައަކަށް ވެފައިވާ މީހެއް ތަނެއް ދޮރެއް ބަލާނުލާ މިކަހަލަ ތަކެތި އެތެރެކޮށް ވިއްކުން މަނާކުރަން އެބަޖެހޭ\nއޮކްޓޯބަރ 25, 2021 21:05\nހަޕް ސެންގް އެތެރެ ކުރާތާ ވަރަށް ދުވަސް ވެއްޖެ. މި ބިސްކޯދަކީ ރަނގަޅު ބިސްކޯދެއް. ކަމެއް ދިމާވެދާނެ. ބަލި ވުމާއި ނުވުން އެއީ އަމިއްލަ އަތް މަތީގަ އޮންނަ ކަމެއްނޫން. ދުޅަހެޔޮ ސިއްހަތެއްގަ ހުންނަން ބޭނުން ވަނީނަމަ، ޕްރޮސެސްޑް ފުޑްސް ކެއުން ހުއްޓާލާ ތާޒާ ތަރުކާރި އާއި މޭވާ ކެވިދާނެ. އަދި ސޮސެޖާއި ސިނގިރޭޓުން ދުރުހެލި ވުންވެސް ރަނގަޅު.\nއޮކްޓޯބަރ 25, 2021 18:43\nތިކަމުގެ ހަގީގަތް ދެނެވޮޑިގެންވަނީ ހެއްދެވި ފަރާތް.\nއޮކްޓޯބަރ 26, 2021 12:58\nވަރުގަދަ ކަމެއް. ދެން ނެތް ބިސްކޯދެއްވެސް ކެވޭކަށް.


ކެރިއަރުގެ ފަހު ދުވަސްތައް ހޭދަކުރާނެ ކުލަބަކާ މެދު ބެކަމް ވިސްނަނީ - MV Times\nކެރިއަރުގެ ފަހު ދުވަސްތައް ހޭދަކުރާނެ ކުލަބަކާ މެދު ބެކަމް ވިސްނަނީ\n0 December 28th, 2012 - 11:34 AM\nއިނގިރޭސިވިލާތުގެ މަޝްހޫރު ފުޓްބޯޅަ ކުޅުންތެރިޔާ ޑޭވިޑް ބެކަމް ކެރިއަރުގެ ފަހު ދުވަސްތައް ހޭދަކުރާނެ ކުލަބަކާ މެދު ވިސްނަމުން ގެންދާކަމަށް ހާމަކޮށްފިއެވެ.\nބެކަމް ތަމްސީލުކުރަމުންދާ އޭނަގެ މެނޭޖްމަންޓު ކުންފުނިން ހާމަކޮށްފައިވާގޮތުގައި އިނގިރޭސިވިލާތާއި ފްރާންސާއި ޗައިނާ އަދި އޮސްޓްރޭލިއާގެ ކުލަބު ތަކުން ބެކަމްއަށް ޝައުގުވެރިކަން ފާޅުކޮށްފައިވާކަމަށެވެ. އެގޮތުން ލިބިފައި ހުރި އޮފާރތަކަށް ބެކަމް ވިސްނަމުން ދާކަމަށެވެ.\n"ދުނިޔޭގެ އެކި ކަންކޮޅު ތަކުން ބެކަމްއަށް ހުށަހެޅުންތައް ލިބިފައިވަނީ. އެގޮތުން ކުރިޔަށް އޮތް ކެރިއަކުގެ ފަހު ދުވަސްތައް ހޭދަކުރާނެ ކުލަބަކާ ދޭތެރޭ ބެކަމް ދަނީ ވިސްނަމުން" ބެކަމްގެ ފަރާތުން ވާހަކަ ދެއްކި މީހަކު ހާމަކޮށްފައިވެއެވެ.\nމީގެ އިތުރުން ކުޅޭނެ ކުލަބެއް ނިންމަން އަވަސް އަރުވައިގެން އުޅޭކަށް ބެކަމް ބޭނުން ނުވާކަމަށާއި އެހެން ފަހަރުތަކެކޭ އެއްފަދައިން އެކަމާ މެދު ގޮތެއް ނިންމާނީ ވަރަށް ވިސްނުމަށްފަހުގައި ކަމަށް ބެކަމްއާ ހަވާލާދީ އޭނާ ތަމްސީލު ކުރާ ފަރާތުން ހާމަކޮށްފައިވެއެވެ.\nއުމުރުން 37 އަހަރުގެ ބެކަމް އެންމެ ފަހުން ކުޅުނު ލޮސް އެންޖަލިސް ގެލަކްސީއާއެކު ހެދި5އަހަރުގެ ކޮންޓްރެކްޓު މިމަހު ކުރީ ކޮޅު ވަނީ ހަމަވެފައެވެ.


Ras Online - ރޯދަ ރެސިޕީ: ކަސްޓަޑް ޕުޑިންގ\nރޯދަ ރެސިޕީ: ކަސްޓަޑް ޕުޑިންގ\nއަހުމަދު މަސްނޫމް 17 މޭ 2020 - 2:4\n01 މޭޒުމަތީ ސަމްސާ ކަސްޓާރޑް\n02 މޭޒުމަތީ ސަމްސާ ކޯންފްލާރ\n02 ޖޯޑު ފެން\n01 ވަށް ދޮންެޔޮ 01 ޕެކެޓް މާރީ ބިސްކޯދު\n01 ދަޅު ގެރިކިރު\n* ތައްޔާރުކުރާނެ ގޮތް\nއެންމެ ފުރަތަމަ 02 ޖޯޑު ފެން ތެއްޔަކަށް އެޅުމަށްފަހު، އޭގެތެރެއަށް ކޯންފްލާރ، ބިސް އަދި ކަސްޓާރޑް އަޅައި ރަނގަޅަށް އެއްކޮށްލާށެވެ. އެއަށްފަހު މަޑުގިނީގައި އޮލަވަންދެން ކައްކާލާށެވެ. އޮލަވުމުން ގެރިކިރު އެޅުމަށްފަހު 1 މިނިޓް ނޫންނަމަ ދޮަޅުމިނިޓް ވަންދެން އިތުރަށް ކައްކާށެވެ.\nދެން އެއަަށްފަހު، ކެއްކި ކަސްޓާރޑް ކްރީމް ޓްރޭއަކަށް އަޅާލާށެވެ. ދެން އޭގެ މައްޗަށް މާރީ ބިސްކޯދުގެ އެއް ލޭޔަރ އަތުރާލާށެވެ. ދެން ދޮންކޮޔޮ އާދައިގެ ވަރަކަށް ތުނިކޮށް ފޮތިކޮށް ކޮށާފައި އޭގެމަތީގައި އަތުރާލާށެވެ. އަނެއްކާވެސް ދެވަނަފަހަރަށް އެއްލޭޔަރ ކަސްޓަޑްކްރީމް އޭގެ މައްޗަށް އަޅާށެވެ.\nދެން އެވީ، ފިނިކޮށްލުމަށްޓަކައި އައިސް އަލަމާރިއަށް ލާށެވެ. އެގޮތުން ގަޑިއެއް ހާއިރު ކުރިން ކެއްކުމަށް ފަހު ފުރިޖްކުރުމުން އެންމެ ރަގަޅުވާނެއެވެ.\nކަސްޓަޑް ޕުޑިންގ އަކީ ދިވެހީންގެ ތެރޭ ވަރަށް މަޤުބޫލު ޑެޒަޓެކެވެ. ޒަމާނަށް އައިސްފައިވާ ބަދާލާއެކުވެސް، މިހާރުވެސް ދިވެހިންގެ ތެރޭ ބޭއްވޭ ބޮޑެތި ޖާފަތްތަކުގައި ކަސްޓަޑްޕުޑިންގ ފެންނަކަމީ ދިވެހިންގެ ޒަމާންވީ ސުފުރާތަކުން ފެށިގެން ކަސްޓަޑް ޕުޑިންގ އަށް ލިބިފައިވާ މަޤުބޫލުކަމެވެ.


އިންޑޮނީޝިއާގައި މިހާރު ކުރިއަށްދާ އޭޝިއަން ގޭމްސްގެ ބެޑްމިންޓަން އިވެންޓުގެ ފިރިހެން ސިންގަލްސް ބައިގައި މިއަދު ރާއްޖޭގެ ޒަޔާން ޒަކީ ކުޅުނު ފުރަތަމަ މެޗުން މޮޅުވެ ދެ ވަނަ ބުރުން ފުރުސަތު ހޯދައިފި އެވެ.\nކުއާޓާގައި ބެޑްމިންޓަން ޓީމު ޗައިނާ އަތުން ބަލިވެއްޖެ\nއޭޝިއަން ގޭމްސްގެ ބެޑްމިންޓަންގެ ޓީމް އިވެންޓް ބައިގައި ރާއްޖޭގެ ގައުމީ އަންހެން ބެޑްމިންޓަން ޓީމު ކުއާޓާ ފައިނަލުގައި މިއަދު ވަރުގަދަ ޗައިނާއާ ދެކޮޅަށް ކުޅުނު މެޗުން ބަލިވެއްޖެ އެވެ.\nޒަޔާންގެ ކެރިއަރު: ގޮންޖެހުން، ބުރަ މަސައްކަތް، ކާމިޔާބު!\nބެޑްމިންޓަނަށް އުމުރުން ތިން އަހަރުގައި ހިތްދޫވި، ޒަޔާން ޒަކީ ކުޅެން ގެންދިޔަ ފުރަތަމަ ދުވަހު ކޯޗު އޭނާ ގާތު ބުނީ ބޫޓަށް އަރާށާ ނާޑުވާ އައްސަން އަމިއްލައަށް ދަސްކޮށްގެން އައުމަށެވެ. ކުޑަކުޑަ ޒަޔާން އެކަން ދަސްކުރި އެވެ. އެހެން ކޯޗަކު ޒަޔާނާ ދިމާލަށް ބުނީ އޭނާގެ ކިބައިގައި އެއްވެސް ހުނަރެއް ނެތް ކަމަށާއި އެހެން ކުޅިވަރެއް...\nޔޫގެންޑާ މުބާރާތުގެ ތިން ވަނަ ނަބާހާ ހޯދައިފި\nއެފްރިކާގެ ގައުމެއް ކަމަށްވާ ޔޫގެންޑާގައި އިއްޔެ ނިމުނު ޔޫގެންޑާ އިންޓަނޭޝަނަލް ސީރީސް ބެޑްމިންޓަން މުބާރާތުގެ އަންހެން ސިންގަލްސް ބައިގެ ތިން ވަނަ ރާއްޖޭގެ ޒުވާން ކުޅުންތެރިޔާ ފާތިމަތު ނަބާހާ ހޯދައިފި އެވެ.\nސެމީން ޖާގަ ހޯދައި ނަބާހާ އަށް ބޮޑު ޝަރަފެއް\nބެޑްމިންޓަން ވޯލްޑް ފެޑެރޭޝަން (ބީޑަބްލިއުއެފް) މުބާރާތެއްގެ ސިންގަލްސް ބައިން ރާއްޖޭގެ ކުޅުންތެރިޔަކު ފުރަތަމަ ފަހަރަށް ސެމީ ފައިނަލުން ޖާގަ ހޯދައިފި އެވެ.\nޔޫގެންޑާ މުބާރާތުގައި ރާއްޖެ އަށް ރަނގަޅު ފެށުމެއް\nއެފްރިކާގެ ގައުމެއް ކަމަށްވާ ޔޫގެންޑާގައި މިހާރު ކުރިއަށްދާ ޔޫގެންޑާ އިންޓަނޭޝަނަލް ސީރީސް ބެޑްމިންޓަން މުބާރާތުގައި ވާދަކުރާ ގައުމީ ބެޑްމިންޓަން ޓީމުން ފެށުން ރަނގަޅުކޮށްފި އެވެ.\nއިންޑިއާގެ ގުވަހާޓީގައި މިއަދު ނިމުނު ދެކުނު އޭޝިއާގެ 21 އަހަރުން ދަށުގެ ބެޑްމިންޓަން މުބާރާތުގެ ވިމެން ޑަބަލްސް އިވެންޓައި ރާއްޖޭގެ ދެބެން ކަމަށްވާ ފާތިމަތު ނަބާހާ އާއި އައިމިނަތު ނަބީހާ ރިހި މެޑަލް ހޯދައިފި އެވެ. މިއީ ސަރަހައްދީ ފެންވަރުގައި އޯޕަން އިވެންޓަކުން ބެޑްމިންޓަނުގައި ރާއްޖެ އަށް ލިބުނު ފުރަތަމަ މެޑެއްޔެވެ.\nތަޖުރިބާ ހޯދައި ނިބާލާއި އަރްސަލާންގެ ވިސްނުން ކުރިއަށް\nއިންޑޮނޭޝިއާގައި ބޭއްވި ބެޑްމިންޓަން ވޯލްޑް ޖޫނިއާ ޗެމްޕިއަންޝިޕުން ލިބުނު ތަޖުރިބާގެ އަލީގައި ކުރިއަށްދާން ހިތްވަރު ލިބިއްޖެ ކަމަށް މި މުބާރާތުގައި ވާދަކުރި ގައުމީ ބެޑްމިންޓަން ޓީމުގެ ޖޫނިއާ ދެ ކުޅުންތެރިން ކަމަށްވާ ނިބާލް އަހުމަދާއި މުހައްމަދު އަރްސަލާން ބުނެފި އެވެ.\nސާއިނާއާ އެކު ފިލްމުގެ ތަމްރީނުތައް ޝްރައްދާ ފަށައިިފި\nއިންޑިޔާގެ ބެޑްމިންޓަން ޗެމްޕިއަން ސައިނާ ނެހްވާލްގެ ބައޮޕިކްގެ ތައްޔާރީތައް ފިލްމީ ބަތަލާ ޝްރައްދާ ކަޕޫރު ފަށައިފި އެވެ. އެގޮތުން ޝްރައްދާ ވަނީ ހައިދަރްއާބާދަށް ގޮސް ސައިނާއާ ބައްދަލުކޮށް އޭނާއާ އެކު ބައެއް ތަމްރީނުތަކުގައި ބައިވެރިވެފަ އެވެ.